| Skriv ut Åpne PDF-versjon av elektronisk hjelp

### Oppdatere postgrupper Mange posttyper på øverste nivå støtter funksjonen for masseoppdatering, som gjør det mulig å oppdatere verdiene i felt for en postgruppe samtidig. Du kan for eksempel endre eierskapet for en bunke med poster til en annen ansatt. Dette gjøres ved å oppdatere postgrupper. MERKNAD: Enkelte posttyper som er spesifikke for Oracle CRM On Demand Life Sciences Edition, støtter ikke funksjonen for masseoppdatering. Dette gjelder blant annet posttypene Svar på melding, Meldingsplan, Meldingsplanelement, Forbindelser for meldingsplanelement, Lagersporingsrapport, Lagerperiode, Prøveansvarsfraskrivelse, Prøvetransaksjon og Transaksjonsartikkel. For posttypene som støtter funksjonen for masseoppdatering, kan du oppdatere verdier i opptil 100 valgte poster samtidig. Hvis det er mer enn 100 poster i listen, kan du gjenta fremgangsmåten til alle postene er oppdatert. Du kan eventuelt begrense listen ytterligere slik at den inneholder bare de postene du vil oppdatere. Når du oppdaterer postgrupper, gjelder følgende regler: Hvis du vil oppdatere en gruppe med poster, må brukerrollen din ha minst én av følgende rettigheter: Masseoppdater hvilket som helst felt eller Masseoppdater redigerbare felt i sideoppsettet. Hvis brukerrollen din ikke har minst én av disse rettighetene, kan du ikke bruke funksjonen for masseoppdatering. Hvis brukerrollen din har rettigheten Masseoppdater redigerbare felt i sideoppsettet, men ikke har rettigheten Masseoppdater hvilket som helst felt, er settet med felt som du kan oppdatere ved hjelp av funksjonen for masseoppdatering, begrenset. Du kan bare oppdatere feltene som er redigerbare for deg, i detaljsideoppsettet som er tilordnet til din brukerrolle for denne posttypen. For posttyper som har et dynamisk oppsett, kan du bare oppdatere feltene for en post som er redigerbar for deg i detaljsideoppsettet som gjelder for denne posten. Hvis brukerrollen din har rettigheten Masseoppdater hvilket som helst felt, er settet med felt som du kan oppdatere ved hjelp av funksjonen for masseoppdatering, ikke begrenset. Dette gjelder uansett om brukerrollen din også har rettigheten Masseoppdater redigerbare felt i sideoppsettet, og uavhengig av om detaljsideoppsettet er statisk eller dynamisk. MERKNAD: Enkelte systemfelt er alltid skrivebeskyttet, og kan bare oppdateres av Oracle CRM On Demand. Noen eksempler på felt som alltid er skrivebeskyttet, er feltet Opprettet og feltet Opprettet: Dato. Begge disse feltene er tilgjengelige i mange posttyper. Hvis detaljsideoppsettet som er tilordnet til brukerrollen din for posttypen du oppdaterer, er et dynamisk oppsett, kan det være at noen felt er obligatoriske for noen poster i listen og ikke obligatoriske for andre poster. Noen felt kan tilsvarende være redigerbare for noen poster i listen og skrivebeskyttede or andre poster. Hvis du endrer verdien i feltet Styrende plukkliste for det dynamiske oppsettet som en del av masseoppdateringsoperasjonen, kan det hende at noen felt som ikke var obligatoriske, blir obligatoriske, og noen felt som var redigerbare, kan bli skrivebeskyttede. Masseoppdateringsoperasjonen mislykkes for en post i følgende tilfeller: Hvis du oppdaterer et felt som er obligatorisk i oppsettet for posten, til en nullverdi. Hvis du oppdaterer et felt som er skrivebeskyttet i oppsettet for posten. Hvis du bruker funksjonen for masseoppdatering til å endre verdien i feltet Salgsfase i én eller flere salgsmulighetsposter, blir ikke verdien i feltet Sannsynlighetsprosent i postene oppdatert til standard sannsynlighetsprosent for den nye salgsfasen. Hvis du vil at sannsynlighetsprosenten i salgsmulighetene skal endres når salgsfasen oppdateres, må du endre salgsfasen i hver post individuelt eller bruke Web-tjenester. Hvis du vil ha opplysninger om Web-tjenester, se Integrering av Web-tjenester. Du kan ikke oppdatere enkeltstående adressefelt i poster, for eksempel firmaer, kontaktpersoner eller kundeemner, ved hjelp av funksjonen for masseoppdatering. Hvis selskapet derimot bruker delte adresser, kan du oppdatere feltene i adresseposter på øverste nivå. Hvis du vil ha flere opplysninger om delte adresser, se Adresser og Dele adresser mellom poster av typen Firma, Kontaktperson, Forhandler og Partner. MERKNAD: Du kan bruke funksjonen for masseoppdatering til samtidig å oppdatere verdiene i feltene i en gruppe med produktinntektsposter som er koblet til en salgsmulighet. Hvis du vil ha opplysninger om hvordan du oppdaterer verdiene i en gruppe med produktinntektsposter for salgsmulighet, se Koble produkter til salgsmuligheter. Før du begynner: Opprett om nødvendig en liste som inneholder postene du vil oppdatere. Hvis du vil ha opplysninger om hvordan du oppretter og bruker lister, se Arbeide med lister. Hvis du vil oppdatere en gruppe med poster, må brukerrollen din ha minst én av følgende rettigheter: Masseoppdater hvilket som helst felt eller Masseoppdater redigerbare felt i sideoppsettet. Hvis du vil ha opplysninger om verdiene som kan velges når du oppdaterer feltet Salgsfase i salgsmulighetsposter, se Om salgsfaser og funksjonen Masseoppdatering. Fremgangsmåten nedenfor viser hvordan du oppdaterer valgte poster i en liste. Slik oppdaterer du valgte poster i en liste Åpne postlisten du vil oppdatere. MERKNAD: Når du bruker funksjonaliteten for masseoppdatering, er bare postene som vises på listesiden, tilgjengelige for oppdatering. Hvis du for eksempel viser 10 poster på en listeside, er bare disse 10 postene tilgjengelige for oppdatering. Du kan vise maksimalt 100 poster på listesiden. Sorter om nødvendig listen slik at postene du vil oppdatere, vises øverst i listen. TIPS: Hvis du vil sortere listen etter kolonne, klikker du på kolonneoverskriften. Hvis du vil sortere listen etter den samme kolonnen, men i omvendt rekkefølge, klikker du på kolonneoverskriften igjen. Klikk på Meny og velg Masseoppdatering på postlistesiden. I trinn 1: Fjern merket i boksen for poster du ikke vil oppdatere, og klikk deretter på Neste. MERKNAD: Det er som standard merket av i boksen for hver av postene du har redigeringstilgang til. Hvis du ikke har redigeringstilgang til en post, er det ikke merket av i boksen for denne posten, og du kan ikke merke av i boksen. I trinn 2: Velg feltene du vil oppdatere, og angi nye verdier for disse feltene. Du kan velge opptil fem felt som skal oppdateres med nye verdier. Hvis du vil fjerne eksisterende verdier fra et felt, lar du kolonnen Verdi stå tom i trinn 2. Klikk på Fullfør.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.