| Skriv ut Åpne PDF-versjon av elektronisk hjelp

#### Opprette boktyper og bokbrukerroller Som hjelp til å organisere bokstrukturen kan du opprette boktyper og deretter tilordne en type til hver bok du oppretter. Hvis du for eksempel har tenkt å ha et bokhierarki for salgsdistrikter, kan du opprette en boktype med navnet Salgsdistrikt. Feltet Boktype er et redigerbart plukklistefelt som du kan tilpasse etter selskapets behov. Du kan også opprette bokbrukerroller som du kan tilordne til brukere når du knytter dem til bøker. Bokbrukerroller er ikke det samme som Oracle CRM On Demand-brukerroller. Du kan opprette bokbrukerroller, for eksempel Salgsdistriktsbruker og Salgsdistriktsleder, som skal tilordnes til brukere som arbeider med bokhierarkiet for salgsdistrikter. Prosedyren nedenfor beskriver hvordan du oppretter boktyper og bokbrukerroller. Slik oppretter du boktyper og bokbrukerroller Klikk på den globale koblingen Administrasjon øverst til høyre på enhver side. Klikk på koblingen Applikasjonstilpasning. Klikk på Bok under Posttypeoppsett. Gjør ett av følgende på siden Applikasjonstilpasning for bok: Klikk på Feltinnstillinger for bok for å opprette boktyper. Klikk på Feltinnstillinger for bokbrukere for å opprette bokbrukerroller. Klikk på koblingen Rediger plukkliste for feltet. Angi verdiene for plukklisten, og lagre endringene. For flere opplysninger om hvordan du redigerer plukklistefelt, se Endre plukklisteverdier.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.