| Skriv ut Åpne PDF-versjon av elektronisk hjelp

### Arbeide med hjemmesiden for kundeemner Hjemmesiden for kundeemner er startpunktet for all kundeemnehåndtering. MERKNAD: Selskapsadministratoren kan tilpasse oppsettet for hjemmesiden for kundeemner. Hvis din brukerrolle omfatter rettigheten Tilpass hjemmesider, kan du dessuten legge til områder på siden og fjerne områder fra siden. ### Opprette et kundeemne Du kan opprette et kundeemne ved å klikke på knappen Ny i området Mine nylig viste kundeemner. Hvis du vil ha flere opplysninger, se Opprette poster og Kundeemnefelt. ### Arbeide med kundeemnelister Området Kundeemnelister inneholder flere filtrerte lister. Oracle CRM On Demand leveres med et sett med standardlister. Alle standardlister er offentlige. Du og lederne kan opprette flere lister som er basert på andre kriterier. Tabellen nedenfor inneholder en beskrivelse av standardlistene for kundeemner.
Kundeemneliste | Filter
--- | ---
Alle kundeemner | Ingen
Alle omgjorte kundeemner | Viser kundeemner der feltet Status har verdien Omgjort
Alle kundeemner som er kvalifisert | Viser kundeemner der feltet Status har verdien Kvalifiserende
Alle kvalifiserte kundeemner | Viser kundeemner der feltet Status har verdien Kvalifisert
Nylig opprettede kundeemner | Viser alle kundeemner, sortert etter opprettelsesdato
Nylig endrede kundeemner | Viser alle kundeemner, sortert etter endringsdato
Alle avviste kundeemner | Viser kundeemner der feltet Status har verdien Avvist
Mine kundeemner | Viser kundeemner, sortert etter opprettelsesdato, som oppfyller én av følgende betingelser: Brukernavnet ditt finnes i feltet Selger, og feltet Status har verdien Kvalifiserende. Brukernavnet ditt finnes i feltet Eier av kundeemne, feltet Selger er tomt og feltet Status har verdien Kvalifiserende.
Mine nye kundeemner | Viser kundeemner, sortert etter opprettelsesdato, som oppfyller én av følgende betingelser: Brukernavnet ditt finnes i feltet Selger, og feltet Status har verdien Kvalifisert. Brukernavnet ditt finnes i feltet Eier av kundeemne, feltet Selger inneholder et annet brukernavn enn ditt eget og feltet Status har verdien Kvalifiserende.
Mine nylig tilordnede kundeemner | Viser kundeemner som er tilordnet til deg av tilordningsstyreren. Listen sorteres etter fullføringsdatoen for den siste tilordningen, med kundeemnet som ble sist tilordnet til deg av tilordningsstyreren, øverst i listen. Du kan også se denne listen i området Mine nylig tilordnede kundeemner på hjemmesiden for kundeemner, hvis dette området er tilgjengelig i oppsettet av hjemmesiden for kundeemner for din rolle. MERKNAD: Når tilordningsstyreren tilordner et kundeemne til deg, blir det automatisk sendt en e-post til deg. Når du klikker på URL-adressen i e-posten og deretter logger deg på Oracle CRM On Demand, blir du automatisk omdirigert til listen Mine nylig tilordnede kundeemner.
Mine nylig opprettede kundeemner | Viser alle kundeemner som du eier. Listen er sortert etter opprettelsesdato, med det sist opprettede kundeemnet øverst i listen.
Hvis du vil vise en liste, klikker du på listenavnet. Klikk på Ny for å opprette en ny liste. Hvis du vil ha flere opplysninger om hvordan du oppretter lister, se Opprette og begrense lister. Hvis du vil se gjennom alle tilgjengelige lister, opprette en ny liste, eller vise, redigere eller slette en eksisterende liste, klikker du på Håndter lister. Siden Håndter lister inneholder også standardlistene som finnes i Oracle CRM On Demand. Disse listene er skrivebeskyttet. Du kan derfor ikke redigere eller slette dem. ### Vise nylig viste kundeemner Området Mine nylig viste kundeemner inneholder de seneste kundeemnene du har vist. ### Arbeide med kundeemneoppgaver Området Mine åpne oppgaver relatert til kundeemne inneholder oppgaver som er tilordnet til deg, sortert etter forfallsdato og så etter prioritet. Du eller en leder angir forfallsdatoen og prioriteten. Oppgaveprioriteten, for eksempel 1-Høy, 2-Middels eller 3-Lav, er markert med piler: En oppoverpil for høy prioritet, ingen pil for middels prioritet og en nedoverpil for lav prioritet. MERKNAD:Hvis selskapsadministratoren endrer visningsverdiene for feltet Prioritet fra standardverdiene (for eksempel fra standardverdien 1-Høy til verdien Høyeste), viser ikke Oracle CRM On Demand piler i feltet Prioritet for oppgavelistene, med mindre selskapsadministratoren bruker følgende mønstre: 1-etikett, 2-etikett eller 3-etikett, der etikett er navnet selskapsadministratoren gir oppgaveprioriteten. I dette tilfellet viser Oracle CRM On Demand pil opp for 1-etikett, ingen pil for 2-etikett, pil ned for 3-etikett og ingen pil for andre visningsverdier. Oracle CRM On Demand viser for eksempel pil opp for verdien 1-Min høyeste, men viser ingen pil for verdien Min høyeste. Oracle CRM On Demand viser ingen pil for egendefinerte verdier som selskapsadministratoren legger til i plukklisten for feltet Prioritet. Hvis du vil ha flere opplysninger om hvordan du endrer standardverdiene for plukklister, som for eksempel feltet Prioritet, se Endre plukklisteverdier. Klikk på koblingen Emne for å vise en oppgave. Hvis du vil vise kundeemnet som oppgaven er knyttet til, klikker du på kundeemnenavnet. Klikk på Vis fullstendig liste for å vise hele oppgavelisten. ### Vise kvalifiserte kundeemner Området Kvalifiserte kundeemner inneholder en liste over kvalifiserte kundeemner. Feltet Fullt navn er en kobling som åpner kundeemneposten. Klikk i feltet Fullt navn for å åpne kundeemneposten. Klikk på Vis fullstendig liste for å vise hele listen. ### Bruke rapporter til å analysere oppfølging av kundeemner Hjemmesiden for kundeemner kan inneholde ett eller flere rapportområder. Selskapsadministratoren kan angi hvilke rapportområder som skal vises på siden. I standardversjonen av Oracle CRM On Demand vises området Oppfølgingsanalyse for kundeemne, som viser fremdriften for kvalifisering av kundeemner i løpet av de siste 90 dagene. Hvis du vil ha informasjon om bruk av området Oppfølgingsanalyse for kundeemne, se Analysere oppfølging av kundeemner. ### Legge til områder på hjemmesiden for kundeemner Hvis din brukerrolle omfatter rettigheten Tilpass hjemmesider, kan du legge til flere områder på hjemmesiden for kundeemner, avhengig av hvilke områder selskapsadministratoren har gjort tilgjengelig for visning på hjemmesiden for kundeemner. Slik legger du til områder på hjemmesiden for kundeemner Klikk på Rediger oppsett på hjemmesiden for kundeemner. Klikk på pilene på siden Hjemmesideoppsett for kundeemne for å legge til eller fjerne områder, og for å ordne områdene på siden. Klikk på Lagre.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.