| Skriv ut Åpne PDF-versjon av elektronisk hjelp

#### Om modi for eierskap av post Avhengig av selskapets forretningsbehov, kan det hende du ikke vil tilordne eiere til poster av en bestemt posttype. Du kan i stedet organisere postene slik at du ikke trenger å tilordne eierskap av poster på nytt når ansatte flytter til andre ansvarsområder, eller når salgsteam omrokkeres, ettersom forretningsmodeller endres. Fra og med versjon 20 gir Oracle CRM On Demand deg muligheten til å støtte opp under forretningsbehovene ved å knytte en primær egendefinert bok til en post i stedet for å tilordne en eier til posten. Enhver bruker som er medlem av den primære egendefinerte boken i en post, kan få tilgang til og arbeide med posten, så lenge brukerens rolle og innstillinger for tilgangsprofil gir brukeren de nødvendige tilgangsrettighetene. Selskapet kan også definere noen posttyper slik at postene av den typen ikke må ha en tilordnet eier eller en tilknyttet primær egendefinert bok. I Oracle CRM On Demand kan du definere følgende modi for posteierskap for de fleste posttypene som bruker bøker: Brukermodus. Brukermodus ligner på posteierskap i versjon 19 og tidligere versjoner av Oracle CRM On Demand. Når en posttype konfigureres i brukermodus, må hver post av denne posttypen få tilordnet en eier. Hvis feltet Bok er tilgjengelig på detaljsiden for posten, viser feltet Bok brukerboken som er knyttet til eieren. MERKNAD: Serviceforespørselsposter kan finnes uten en eier som standard, og enkelte posttyper, for eksempel Brukere og Produkter, har ikke eiere i postene. Denne funksjonen er uendret fra tidligere versjoner av Oracle CRM On Demand. Bokmodus. Når en posttype konfigureres i bokmodus, kan ikke postene av denne posttypen få tilordnet en eier. Det må i stedet finnes en primær egendefinert bok for hver post. Enhver bruker som er medlem av den primære boken i en post, har tilgang til og kan arbeide med posten, så lenge brukerens rolle og innstillinger for tilgangsprofil gir brukeren de nødvendige tilgangsrettighetene. Du kan bare bruke bokmodus med posttyper som støtter bøker. Blandet modus. Blandet modus kalles også bruker- eller bokmodus. Når en posttype konfigureres i denne modusen, kan en post av denne posttypen konfigureres på hvilken som helst av følgende måter: Posten kan finnes uten en tilordnet eier eller en tilknyttet primær egendefinert bok. Brukere kan få tilgang til en slik post via teammedlemskap eller medlemskap i en bok som er knyttet til posten. Brukere som har en brukerrolle der det er merket av for Kan lese alle poster i trinn 2 i veiviseren for håndtering av roller, har også tilgang til posten. Posten kan få en eier tilordnet. Posten kan ha en primær egendefinert bok knyttet til seg. MERKNAD: Posten kan ikke ha både en tilordnet eier og en primær egendefinert bok. Du kan bare bruke blandet modus med posttyper som støtter bøker. MERKNAD: Du må bruke brukermodusen for posteierskap for posttypen Prøvetransaksjon fordi hver prøvetransaksjon må være relatert til en lagerperiode for en bestemt bruker. Ikke konfigurer bokmodus eller blandet modus for posttypen Prøvetransaksjon. Uansett hvilken eierskapsmodus du konfigurerer for en posttype, kan brukere tilordne flere bøker til en post, og brukere kan koble flere brukere til en post hvis posttypen støtter team. En bruker som er medlem av en bok som er tilordnet til en post, har tilgang til posten og kan arbeide med posten, så lenge brukerens rolle og innstillinger for tilgangsprofil gir brukeren de nødvendige tilgangsrettighetene. ### Rapportering For posttypene Firma og Kontaktperson kan du opprette sanntidsrapporter og historiske rapporter basert på forbindelsen mellom postene og den primære boken i postene. Hvis du vil ha flere opplysninger om rapportering og modi for posteierskap, se Om synlighet til poster i Analytics. Modi for posteierskap har ikke innvirkning på reglene for datasynlighet som gjelder når du velger en bok i bokvelgeren i Analytics. Hvis du vil ha flere opplysninger om reglene for datasynlighet for bøker i rapportering, se Om utforming av bokstrukturer. ### Posttyper som støtter modi for posteierskap Modi for posteierskap støttes for posttyper som støtter egendefinerte bøker, med følgende unntak: Fordeling Midler Lagersporingsrapport Lagerperiode Meldingsplan Smartbesøk Løsning Du kan konfigurere alle de andre posttypene som støtter egendefinerte bøker, i brukermodus, bokmodus eller blandet modus. Du kan bruke en blanding av eierskapsmodi for de ulike posttypene som støtter bøker. Du kan for eksempel konfigurere posttypen Kontaktperson i bokmodus og konfigurere posttypen Firma i brukermodus. Du kan når som helst endre modusen for posteierskap for en posttype. Du konfigurerer modusen for posteierskap for en posttype ved å konfigurere feltene Eier og Bok i posttypen etter behov, som vist i tabellen nedenfor. MERKNAD: Sideoppsettene for posttypen må være riktig satt opp for modusen for posteierskap. Hvis du vil ha flere opplysninger, se Om feltoppsett og sideoppsett for modi for posteierskap.
Modus for posteierskap | Feltet Eier satt til Obligatorisk | Feltet Bok satt til Obligatorisk | Andre konfigurasjonsdetaljer | Kommentarer
--- | --- | --- | --- | ---
Brukermodus | Ja | Nei | Ingen | Hvis feltet Bok finnes i et postoppsett, er feltet skrivebeskyttet og viser navnet på brukerboken for brukeren som er den tilordnede eieren av posten.
Bokmodus | Nei | Ja | (Valgfritt) Sett feltet Eier til Skrivebeskyttet. | Hvis feltet Eier finnes i et postoppsett, må feltet være tomt. Feltet Bok er et plukklistefelt som inneholder en liste over egendefinerte bøker du setter opp for selskapet.
Blandet modus | Nei | Nei | Ingen | Hvis en egendefinert bok er valgt i feltet Bok i en post, er feltet Eier tomt. Hvis en bruker er valgt i feltet Eier, settes feltet Bok automatisk til navnet på brukerboken for eieren.
### Standardmodus for posteierskap For eksisterende selskaper som ble opprettet i versjon 19 eller tidligere versjoner av Oracle CRM On Demand, er brukermodus standardmodusen for posteierskap, med unntak av posttypen Serviceforespørsel, som konfigureres i blandet modus som standard. For nye selskaper er blandet modus standardmodusen for posteierskap for posttypene som støtter modi for posteierskap. ### Standardverdier i feltene Eier og Bok Når en bruker åpner en ny postside, er verdiene i feltene Eier og Bok følgende: Hvis posttypen konfigureres i brukermodus, fylles feltet Eier ut automatisk med aliaset for den gjeldende brukeren. Hvis feltet Bok finnes, fylles det ut automatisk med navnet på brukerboken for den gjeldende brukeren. Hvis posttypen konfigureres i blandet modus, fylles verken feltet Eier eller feltet Bok ut. MERKNAD: Avtaler som brukere oppretter via kalenderen, er et unntak fra den vanlige virkemåten for modiene for posteierskap. Når en bruker oppretter en avtale via brukerens kalender, fylles feltet Eier ut med navnet på den gjeldende brukeren, uavhengig av modusen for posteierskap. Hvis posttypen konfigureres i bokmodus, skjer følgende: Feltet Eier i den nye posten fylles ikke ut. For feltet Bok avhenger standardverdien av standardboken som angis for posttypen for brukerposten for den gjeldende brukeren, på følgende måte: Hvis en egendefinert bok angis som standardboken for posttypen, fylles feltet Bok for den nye posten ut automatisk med navnet på den angitte standardboken. Hvis det ikke angis en standardbok for posttypen, eller hvis en brukerbok eller boken Alle angis som standardboken for posttypen, fylles feltet Bok ikke ut for den nye posten. Hvis du vil ha opplysninger om hvordan du setter opp standardbøker etter posttype for en bruker, se Sette opp standardbøker etter posttype for en bruker. MERKNAD: Hvis feltet Eier er obligatorisk på et sideoppsett, og hvis posttypen er i blandet modus, er feltet Eier tomt som standard når en bruker åpner en ny postside som bruker dette sideoppsettet. Hvis du vil ha flere opplysninger om feltoppsett og sideoppsett for modi for posteierskap, se Om feltoppsett og sideoppsett for modi for posteierskap. ### Vurderinger for modi for eierskap av post Når du konfigurerer modusen for posteierskap for en posttype, må du vurdere følgende: Tilordningsstyrer. Tilordningsstyreren kan bare tilordne poster på nytt til brukere. Poster kan bare tilordnes på nytt hvis posttypen er konfigurert i brukermodusen eller blandet modus for posteierskap. Hvis en primær egendefinert bok er tilordnet til posten før tilordningsstyreren tilordner posten på nytt til en eier, fjerner tilordningsstyreren den primære boken fra posten. Tilordningsstyreren kan ikke tilordne poster på nytt hvis posttypen er konfigurert i bokmodus. Hvis du konfigurerer en posttype i bokmodus, anbefales det på det sterkeste at du deaktiverer alle regelgrupper for posttypen. Hvis du vil ha flere opplysninger om tilordningsregler, se Om tilordningsregler. Arbeide med andre applikasjoner. I applikasjonene nedenfor må poster ha en eier. Du kan ikke bruke disse applikasjonene hvis posttypen som applikasjonen arbeider med, er konfigurert i bokmodus. Hvis posttypen er konfigurert i blandet modus, må postene ha eiere. Oracle Outlook Email Integration On Demand Oracle Notes Email Integration On Demand Oracle CRM On Demand Integration for Office Oracle CRM On Demand Connected Mobile Sales Oppdatere poster etter endring av modus for posteierskap. Hvis du endrer modus for posteierskap for en posttype til brukermodus, bør du vurdere å oppdatere alle postene av denne typen til å ha en eier. Hvis ikke, vil brukeren som neste gang oppdaterer en post av denne posttypen, bli tvunget til å velge en eier for posten. Hvis du endrer modus for posteierskap for en posttype til bokmodus, bør du på samme måte vurdere å oppdatere alle postene av denne typen til å ha en passende tilordnet primær egendefinert bok. Hvis ikke, vil brukeren som neste gang oppdaterer en post av denne posttypen, bli tvunget til å velge en primær egendefinert bok for posten. ### Hva skjer når du endrer modusen for posteierskap for en posttype? Hvis selskapet endrer modusen for posteierskap fra én modus til en annen, brukes den nye eierskapsmodusen for alle nye poster av denne posttypen. For eksisterende poster er virkemåten som følger: Når den nye modusen for posteierskap er brukermodus. Følgende skjer når en post oppdateres første gang etter at eierskapsmodusen er endret: Hvis posten ikke allerede har en bruker tilordnet som eier, må brukeren som oppdaterer posten, velge en bruker i feltet Eier. Hvis posten tidligere hadde en primær egendefinert bok tilknyttet, fjernes navnet på den primære boken fra feltet Bok, og navnet på brukerboken for den nye eieren vises i feltet Bok. Boken fjernes også fra posten og vises ikke lenger under Bøker på detaljsiden for post. Når modusen for posteierskap er bokmodus. Følgende skjer når en post oppdateres første gang etter at eierskapsmodusen er endret: Hvis posten ikke allerede har en primær bok tilknyttet, må brukeren som oppdaterer posten, velge en primær egendefinert bok i feltet Bok. Hvis posten tidligere hadde en tilordnet eier, skjer følgende: Feltet Eier tømmes i posten. Hvis posttypen støtter team, vil alle medlemmene av teamet, med unntak av den tidligere eieren av posten, forbli medlemmer av teamet. Virkemåten er den samme for teammedlemmer som er medlem av en forhåndsdefinert gruppe. Det vil si at alle medlemmer av gruppen, med unntak av den tidligere eieren av posten, forblir medlemmer av teamet. Posttypen Firma er imidlertid unntaket fra denne regelen. Hvis den tidligere eieren av et firma er medlem av en forhåndsdefinert gruppe, blir alle medlemmene av gruppen fjernet fra teamet. Alle teammedlemmer som ikke er medlemmer av den forhåndsdefinerte gruppen, forblir medlemmer av teamet, som med andre posttyper. MERKNAD: I standardapplikasjonen beholdes ikke den tidligere eieren av posten som medlem av teamet, slik det er beskrevet her. Administratoren kan imidlertid konfigurere posttypen slik at den tidligere eieren av posten beholdes som medlem av teamet i posten. Hvis du vil ha opplysninger om konfigurering av en posttype for å beholde den tidligere eieren som medlem av teamet, se Tilpasse tidligere eierskap for delte poster. Når modusen for posteierskap er blandet modus. Følgende skjer når en post oppdateres første gang etter at eierskapsmodusen er endret: Denne virkemåten gjelder også hver gang posten oppdateres mens posttypen er i blandet modus: Brukeren som oppdaterer posten, må ikke velge en eier eller primær bok. Brukeren som oppdaterer posten, kan velge en eier eller en primær egendefinert bok for posten, men ikke begge deler. Hvis en bruker tilordner en eier til en post og en primær egendefinert bok tidligere var nyttet til posten, tømmes feltet Bok i posten. Boken fjernes også fra posten og vises ikke lenger under Bøker på detaljsiden for post. Hvis en bruker tilknytter en egendefinert bok som primær bok i posten og posten tidligere hadde en tilordnet eier, skjer følgende: Feltet Eier tømmes i posten. Hvis posttypen støtter team, vil alle medlemmene av teamet, med unntak av den tidligere eieren av posten, forbli medlemmer av teamet. Virkemåten er den samme for teammedlemmer som er medlem av en forhåndsdefinert gruppe. Det vil si at alle medlemmer av gruppen, med unntak av den tidligere eieren av posten, forblir medlemmer av teamet. Posttypen Firma er imidlertid unntaket fra denne regelen. Hvis den tidligere eieren av et firma er medlem av en forhåndsdefinert gruppe, blir alle medlemmene av gruppen fjernet fra posten. Alle teammedlemmer som ikke er medlemmer av den forhåndsdefinerte gruppen, forblir medlemmer av teamet, som med andre posttyper. #### Hva skjer hvis poster oppdateres via funksjonen for masseoppdatering? Funksjonen for masseoppdatering, som bare støttes for enkelte posttyper, gjør at brukere kan oppdatere felt i grupper med poster fra listesider. Når en bruker benytter funksjonen for masseoppdatering til å oppdatere en gruppe med poster, må ikke brukeren angi verdier for noen obligatoriske felt som er null i postene. Hvis en bruker oppdaterer en gruppe med poster etter at modusen for posteierskap er endret for posttypen, må brukeren derfor ikke velge en eier eller en primær egendefinert bok i postene som brukeren oppdaterer, selv om den nye modusen for posteierskap tilsier at postene må ha en eier eller primær egendefinert bok.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.