| Skriv ut Åpne PDF-versjon av elektronisk hjelp

#### Vise resultater i pivottabellvisninger Visningen Pivottabell er en interaktiv visning du kan bruke til å rotere radene, kolonnene og områdeoverskriftene for å få et annet perspektiv på dataene. Du kan navigere og drille ned i pivottabeller, og de er spesielt egnet for trendrapporter. Dette emnet beskriver pivottabellposisjonene og inneholder instruksjoner for å utføre følgende oppgaver: Legge til eller endre pivottabellvisninger Bruke sider med flere rullegardinlister i pivottabeller Overstyre standard aggregeringsregler i pivottabeller Legge til formatering i pivottabeller Vise løpende summer i pivottabeller Vise elementer som relative verdier i pivottabeller Bruke beregninger i pivottabeller Bygge beregninger i pivottabeller ### Pivottabellposisjoner Når du legger til eller endrer en pivottabell, vises kolonnene som inngår i analysen, som elementer i pivottabellmalen. Pivottabellposisjonene er beskrevet i tabellen nedenfor.
Posisjon | Beskrivelse
--- | ---
Ledetekster for pivottabell | Gir et interaktivt resultatsett, slik at brukere kan velge dataene de vil vise. Verdiene i kolonnene som vises i posisjonen Ledetekster for pivottabell, brukes som de innledende filterkriteriene. Verdiene vises i en rullegardinliste du kan velge fra. En pivottabell (som består av områder, kolonner, rader og målinger som er definert i pivottabellen) vises basert på dette valget.
Områder | Fyller ut områdene som deler visningen inn i deler. Det vises en unik pivottabell, som består av kolonner, rader og målinger som er definert i pivottabellen, for hver verdi i kolonnen Område.
Kolonner | Viser et element i en kolonneretning. Pivottabeller kan inneholde flere kolonner.
Rader | Viser et element i en radretning. Pivottabeller kan, slik som kolonner, inneholde flere rader.
Målinger | Fyller ut området i en pivottabell som inneholder sammendragsdata. Elementene under Målinger oppsummeres basert på elementene i feltene på sider, i områder, i rader og i kolonner. Hver verdi i målingselementene representerer et sammendrag av data fra kryssingen av kilderadene og -kolonnene. Elementet Målingsetiketter, som vises i området Kolonner som standard, brukes til å kontrollere posisjonen og formateringen av kolonneoverskriften for dataene under Målinger. Det kan også brukes til summering og sortering. Du kan utelate dette elementet hvis det bare finnes én måling.
Utelatt | Utelater kolonner fra pivottabellresultatene. Alle kolonner som blir lagt til som kriterier for rapporten etter at pivottabellen er opprettet, blir lagt til som utelatt.
### Legge til eller endre pivottabellvisninger Fremgangsmåten nedenfor inneholder de grunnleggende trinnene for å legge til eller endre en pivottabellvisning. Slik legger du til eller endrer en pivottabellvisning Gjør ett av følgende i fanen Resultater: Hvis du vil legge til en ny pivottabellvisning, klikker du på Ny visning og velger deretter Pivottabell. Hvis du vil redigere en eksisterende pivottabellvisning, klikker du på knappen Rediger visning for pivottabellvisningen. Ruten Oppsett inneholder valg og innstillinger for visningen. Hvis du vil endre rekkefølgen på kolonnene, holder du musepekeren over kolonnetittelen til dralinjen vises ovenfor tittelen, og deretter drar du linjen til et nytt sted. Hvis du vil legge til en diagramvisning i pivottabellen, klikker du på diagramikonet på verktøylinjen. Når du har lagt til et diagram i pivottabellen, kan du blant annet endre diagrammets plassering og endre diagramtypen. Hvis du vil ha opplysninger om diagramvisningen, se Vise resultater i diagramvisninger. Slik legger du til summer Hvis du vil legge til summer i områdene Sider, Områder, Rader og Kolonner, klikker du på knappen Summer og foretar et valg: Velg Ingen hvis du vil ikke vil legge til noen summer. Knappen Summer vises med en hvit bakgrunn (standard). Hvis du vil vise summen før eller etter dataelementene, velger du Før eller Etter. Hvis du for eksempel legger til en sum i en rad som inneholder områder, og angir valget Før, vises summen før enkeltstående distrikter i området. Hvis du vil legge til summer under Målinger, klikker du på knappen Flere valg for raden eller kolonnen som skal summeres, velger Aggregeringsregel, velger en verdi og kontrollerer at alternativet Rapportbasert sum er valgt. MERKNAD: Hvis du ikke velger alternativet Rapportbasert sum i Oracle CRM On Demand, blir summen beregnet basert på hele resultatsettet før eventuelle filtre brukes på målingene. Avhengig av hvilke summer som er valgt på rad- eller kolonnenivå, vises summene for sammendragsdataene som representeres av målingselementene, som en kolonne eller rad. Kolonne- og radsummer inkluderer etiketter. Når knappen Summer er nedtonet, vises ingen summer. Hvis du vil vise flere valg for en kolonne, måling eller rad, klikker du på knappen Flere valg og velger fra rullegardinlisten. Hvis du vil formatere etiketter eller verdier for en kolonne, klikker du på knappen Summer eller knappen Flere valg, og deretter velger du det aktuelle formateringsalternativet. Lagre rapporten, og klikk deretter på Ferdig. ### Bruke flere rullegardinledetekster i pivottabeller Når du plasserer flere attributter i området Ledetekster for pivottabell i pivottabellen, kan du opprette en side med flere rullegardinledetekster. Når brukerne deretter viser pivottabellen, ser de flere rullegardinledetekster for hvert attributt. Når rapporten lagres, blir rullegardinledetekstene tilgjengelige for brukere som har tilgang til rapporten. ### Overstyre standard aggregeringsregler i pivottabeller Du kan overstyre standard aggregeringsregel for en måling, som er angitt av enten den opprinnelige forfatteren av rapporten eller av systemet. Slik overstyrer du standard aggregeringsregel for en måling i en pivottabell Klikk på knappen Flere valg for målingen med aggregeringsregelen du vil overstyre. Velg alternativet Aggregeringsregel, og velg deretter aggregeringsregelen du vil bruke. ### Legge til formatering i pivottabeller Du kan bruke grønt linjeformat og kosmetisk formatering på en pivottabell. Du kan også tilpasse utseendet på områder, rader, kolonner, målinger og innholdet som de inneholder. Du kan for eksempel angi valg for skrift, celle, kantlinje og stilark for områder, verdier og målingsetiketter. Når det gjelder områder, kan du inkludere og tilpasse posisjonen til kolonneoverskrifter samt verdiene i området. Du kan også sette inn sideskift, slik at det nye området vises på en ny side hver gang en verdi endres i området. Du kan også legge til betinget formatering, som er med på å rette oppmerksomheten mot et dataelement hvis det når en bestemt terskel. Hvis du vil legge til betinget formatering i en kolonne i pivottabellen, se Redigere kolonneegenskaper. #### Legge til grønt linjeformat og kosmetisk formatering i en pivottabell Grønt linjeformat brukes til å vise annenhver rad eller kolonne med en lys grønn farge. Kosmetisk formatering har innvirkning på det generelle utseendet på pivottabellen og gir deg også muligheten til å endre standardfargen på den grønne linjen. Slik legger du til grønt linjeformat og kosmetisk formatering i en pivottabell Klikk på knappen Egenskaper for pivottabellvisning nesten øverst i arbeidsområdet for pivottabellvisningen. Hvis du vil legge til grønt linjeformat, merker du av i boksen Aktiver alternerende format. Hvis du vil endre måten formatet brukes på, foretar du et valg i alternativlisten. Hvis du vil legge til kosmetisk formatering, klikker du på knappen Formater. Velg en ny bakgrunnsfarge for celleformatet i dialogboksen Alternativt radformat for å endre standardfargen for den grønne linjen. Hvis du vil ha flere opplysninger om kosmetisk formatering, se Bruke kosmetisk formatering i analyser og instrumentpaneler. #### Legge til formatering for områder og områdeinnhold Du kan bruke formateringsvalg for område og innhold til å gjøre følgende: Inkludere og tilpasse posisjonen til kolonneoverskrifter sammen med verdiene i området. Sette inn sideskift. Hver gang en verdi endres i området, vises dette nye området på en ny side. Dette er praktisk i forbindelse med datadrevne detaljrapporter. Bruke kosmetisk formatering på et område og innholdet i det. Slik legger du til formatering for områder i en pivottabell Gjør følgende hvis du vil formatere utseendet til et område: Klikk på knappen Rediger visning i pivottabellvisningen, og klikk på knappen Egenskaper for område. Foreta valg i dialogboksen Områdeegenskaper, og klikk på OK. Gjør følgende hvis du vil formatere utseendet til områdeinnholdet: Klikk på knappen Flere valg for hvert felt du vil formatere, og velg Kolonneegenskaper på rullegardinmenyen. Foreta valg i dialogboksen Kolonneegenskaper, og klikk på OK. Hvis du vil ha opplysninger om hvordan du bruker kosmetisk formatering, se Bruke kosmetisk formatering i analyser og instrumentpaneler. #### Legge til formatering for rader Du kan bruke formateringsvalg for rad og radinnhold til å gjøre følgende: Bruke kosmetisk formatering på rader, radoverskrifter og radverdier. Bruke en rad i pivottabellberegninger, men utelate visningen av den i resultater. Definere et nytt beregnet element for bruk i en pivottabell. Duplisere raden i pivottabellen. Fjerne en kolonne fra pivottabellvisningen. Slik legger du til formatering for rader Klikk på knappen Flere valg for raden i pivottabellvisningen, og velg et alternativ fra rullegardinlisten. Velg det aktuelle alternativet hvis du vil bruke kosmetisk formatering på radoverskrifter eller verdier. Hvis du vil ha opplysninger om hvordan du bruker kosmetisk formatering, se Bruke kosmetisk formatering i analyser og instrumentpaneler. Hvis du vil skjule en rad fra utdataene, velger du Skjult. Hvis du vil definere et nytt beregnet element, klikker du på Nytt beregnet element. Hvis du vil ha flere opplysninger om hvordan du definerer beregnede elementer, se delen "Bygge beregninger i pivottabeller" i dette emnet. Hvis du vil duplisere raden i pivottabellen, velger du Dupliser lag. Hvis du vil fjerne kolonnen fra rapporten, velger du Fjern kolonne. Kolonnen blir fjernet fra pivottabellen og alle andre resultatvisninger for rapporten. MERKNAD: Innstillingene for Dataformat for kolonner som er inkludert i området Meldinger, arver innstillingene for kolonner i området. ### Vise løpende summer i pivottabeller Numeriske målinger i en pivottabell kan vises som løpende summer der hver etterfølgende celle for målingen inneholder summen av alle tidligere celler for målingen. Dette valget er bare en visningsfunksjon som ikke har noen innvirkning på faktiske pivottabellresultater. Vanligvis vises løpende summer for dupliserte kolonner eller for målinger der alternativet for visning av data som en prosentdel av kolonnen er valgt, med 100 prosent som den siste verdien. Løpende summer gjelder for alle summer. Den løpende summen for hvert detaljnivå beregnes separat. Kolonneoverskrifter blir ikke påvirket når alternativet for løpende sum er valgt. Du kan formatere kolonneoverskriften hvis du vil angi at valget for løpende sum er aktivert. Følgende bruksregler gjelder for løpende summer: En løpende sum er ikke kompatibel med funksjonen SQL RSUM (virkningen hadde blitt en løpende sum av en løpende sum). Alle løpende summer tilbakestilles for hvert nye område. En løpende sum tilbakestilles ikke ved et skift i et område og fortsetter ikke over områder. Hvis en måling ikke vises i én kolonne eller én rad, summeres målingen fra venstre mot høyre og deretter fra topp til bunn. (Cellen nederst til høyre inneholder sluttsummen.) En løpende sum tilbakestilles ikke for hver rad eller kolonne. Det er ikke støtte for rullerende minimums-, maksimums- og gjennomsnittsverdier. Slik viser du et mål som en løpende sum Klikk på knappen Flere valg for raden eller kolonnen som skal summeres, i området Målinger, og velg følgende alternativ: Vis som løpende sum ### Vise den relative verdien til et element i pivottabeller Du kan gjøre om en lagret eller beregnet måling i en pivottabell til en prosentdel eller en indeks. Dette viser den relative verdien til elementet i forhold til summen uten at det eksplisitt må opprettes en beregning for den. Hvis du for eksempel bruker en pivottabell til å undersøke salg etter område, kan du duplisere salgsmålingen og vise den som en prosentdel av summen. Dermed kan du se det faktiske salget og salgsprosenten for hvert område. Du kan vise målingen som en prosentdel mellom 0,00 og 100,00 eller som en indeks mellom 0 og 1. Du bestemmer hvilken metode du vil bruke. Slik viser du et element som en relativ verdi i en pivottabell Klikk på knappen Flere valg i pivottabellvisningen hvis du vil vise kolonnen som en relativ verdi. Følgende trinn er valgfritt. Når du dupliserer målingen i pivottabellen, vises både summen for målingen og dens relative verdi. Dermed trenger du ikke å legge til kolonnen to ganger i fanen Kriterier når du skal vise totalen og den tilhørende relative verdien i pivottabellen. Hvis du vil duplisere målingen, velger du Dupliser lag. Målingen vises for andre gang i pivottabellen og med samme navn. Hvis du vil gi nytt navn til målingen, klikker du på Flere valg og velger Formater overskrifter, og deretter skriver du inn det nye navnet i det første feltet. Klikk på Flere valg og velg Vis data som, velg enten Prosent av eller Indeks for, og velg deretter det aktuelle alternativet på undermenyen. MERKNAD: Valget Vis data som er bare tilgjengelig for elementer som er lagrede eller beregnede målinger. Du kan velge blant følgende for Prosent og Indeks for: Kolonne Rad Område Side Overordnet kolonne Overordnet rad Lag (Hvis du velger lag, må du også velge en kolonne i rapporten som prosentene skal grupperes etter.) ### Bruke beregninger i pivottabeller Du kan bruke beregninger i en pivottabell til å generere ulike visninger av dataene. Du kan bruke beregningene til å overstyre standard aggregeringsregel som er angitt i systemet, samt aggregeringsregelen som er valgt av en forfatter for en eksisterende rapport. Beregningene du kan bruke i pivottabeller, er beskrevet i tabellen nedenfor.
Beregning | Beskrivelse
--- | ---
Standard | Bruker standard aggregeringsregel, som definert i -registret, eller aggregeringsregelen som ble angitt av den opprinnelige forfatteren for rapporten.
Sum | Beregner summen som genereres ved å legge sammen alle verdiene i resultatsettet. Bruk denne på elementer som har numeriske verdier.
Min. | Beregner minimumsverdien (laveste numeriske verdi) for radene i resultatsettet. Bruk denne på elementer som har numeriske verdier.
Maks. | Beregner maksimumsverdien (høyeste numeriske verdi) for radene i resultatsettet. Bruk denne på elementer som har numeriske verdier.
Gjennomsnitt | Beregner gjennomsnittsverdien for et element i resultatsettet. Bruk denne på elementer som har numeriske verdier. Gjennomsnitt i pivottabeller rundes av til nærmeste heltall.
Første | Velger første forekomst av elementet i resultatsettet.
Siste | Velger siste forekomst av elementet i resultatsettet.
Antall | Beregner antallet rader i resultatsettet som ikke har en nullverdi for elementet. Elementet er vanligvis et kolonnenavn, og i så tilfelle returneres antallet rader som ikke har nullverdier for denne kolonnen.
Antall unike | Legger til behandling for unike forekomster i funksjonen Antall. Dette betyr at hver unike forekomst av elementet bare telles én gang.
Formel | Åpner en verktøylinje der du kan velge matematiske operatorer som du vil inkludere i beregningen.
Sammensatt aggregering for tjener | Denne innstillingen tvinger aggregeringsregelen til å bli fastsatt og beregnet av analysetjeneren i stedet for pivottabellen. Den utsteder en setning av typen AGGREGATE(x by y), som tolkes slik av analysetjeneren: Bruk den best egnede aggregeringsregelen for målingen x for å få den til nivå y.
Ingen | Ingen beregning brukes.
5. Hvis du vil ha flere opplysninger om SQL-funksjoner, se Bruke funksjoner i Analytics. ### Bygge beregninger i pivottabeller Du kan bygge beregninger for elementer i områdene Sider, Områder, Rader og Kolonner. Slik bygger du en beregning for et element i en pivottabell Klikk på knappen Flere valg for målingen du vil utføre en beregning for, i området Områder eller Rader. Velg alternativet Nytt beregnet element. Vinduet Beregnet element vises. Tilordne et navn for beregningen i feltet Visningsetikett. Hvis du vil bygge en annen beregning enn en formel, velger du mellom følgende alternativer: Hvis du vil bygge én beregning, velger du funksjonen du vil arbeide med, fra rullegardinlisten Funksjon og klikker på ett eller flere elementer i listen Verdier for å legge dem til i feltet Valgt. Hvis du beregner gjennomsnittet av en kolonne med en type heltall, endrer du formelen for kolonnen til en type flyttall med dobbel presisjon. Hvis gjeldende formel for eksempel er x, endrer du den til CAST(x as double). MERKNAD: Gjennomsnitt i pivottabeller blir avrundet til nærmeste heltall. Hvis du vil bygge en formel, velger du funksjonen Tilpasset formel i rullegardinlisten Funksjon og angir formelen i feltet Valgt. MERKNAD: En formel genererer en dynamisk, tilpasset gruppering i pivottabellen. Alle målinger som det refereres til i en formel, må være fra samme logiske kolonne og finnes i resultatene. Formler kan settes inn i eller kombineres med andre beregninger. De matematiske operatorene blir synlige. Operatorene vises i tabellen nedenfor.
   Operator | Beskrivelse
   --- | ---
   + | Plusstegn, som brukes til addisjon i formelen.
   - | Minustegn, som brukes til subtraksjon i formelen.
   * | Multipliseringstegn, som brukes til multiplisering i formelen.
   / | Divisjonstegn, som brukes til divisjon i formelen.
   $ | Dollartegn, som brukes til handlinger i forbindelse med posisjonen til et element i en formel.
   ( | Venstreparentes, som brukes til å angi begynnelsen på en gruppeoperasjon i formelen.
   ) | Høyreparentes, som brukes til å angi slutten på en gruppeoperasjon i en formel.
Bygg formelen i feltet Valgt ved å skrive inn eller klikke på målingsnavn, og ved å klikke på operatorer for å sette dem inn i formelen. Bruk parenteser der det er aktuelt. Klikk på OK når beregningen er ferdig. Hvis det oppstår feil, vises en melding. Korriger feilen, og klikk på Ferdig på nytt. ### Eksempler på beregninger i pivottabeller Eksemplene og forklaringene i dette området forutsetter at du har grunnleggende kunnskap om SQL og syntaksen i det. Eksemplene er hypotetiske. Alle mulige beregninger vises ikke. Eksempel 1. Dette eksemplet henter verdien til gjeldende måling, for eksempel kroner i salg, for hvert av produktene BrusA, BrusB og BrusC, og legger sammen verdiene. sum('BrusA','BrusB','BrusC') Dette er det samme som å velge Sum fra rullegardinlisten Funksjon og deretter skrive inn eller klikke på BrusA, BrusB og BrusC for å legge dem til i feltet Funksjon. Eksempel 2. Dette eksemplet henter minste gjeldende måling, for eksempel kroner i salg, for BrusA eller BrusB i henhold til hva som er lavest. min('BrusA','BrusB') I Eksempel 1 og Eksempel 2 blir hver funksjonsberegning utført for hvert element i det ytre laget, for eksempel laget Produkt. Hvis År og Produkt for eksempel legges på en akse, og en av de foregående beregningene blir bygget på laget Produkt, blir resultatet beregnet per år. Eksempel 3. Dette eksemplet henter verdiene til hvert element i det ytre laget, for eksempel År og Produkt, og legger dem sammen. sum(*) Eksempel 4. Dette eksemplet henter gjeldende måling, for eksempel kroner i salg, for elementet fra første, andre og tredje rad og summerer dem. sum($1,$2,$3) I stedet for å angi et navngitt element, for eksempel BrusA, kan du angi $n eller $-n, der n er et heltall som angir radposisjonen til elementet. Hvis du angir $n, blir målingen tatt fra rad n. Hvis du angir $-n, blir målingen tatt fra rad n til siste rad. $1 henter for eksempel målingen fra den første raden i datasettet, og $-1 henter målingen fra den siste raden i datasettet. Eksempel 5. Dette eksemplet legger sammen salg av BrusA, BrusB og BrusC. 'BrusA' + 'BrusB' + 'BrusC' Dette er den samme beregningen som den følgende: sum('BrusA','BrusB','BrusC') Eksempel 6. I dette eksemplet blir salg av BrusA lagt sammen med salg av LettbrusA. Deretter blir salg av BrusB lagt sammen med salg av LettbrusB. Til sist returneres det største av disse to beløpene. max('BrusA' + 'LettbrusA', 'BrusB' + 'LettbrusB')

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.