| Skriv ut Åpne PDF-versjon av elektronisk hjelp

#### Om tidsbaserte arbeidsflytregler Du kan konfigurere enkelte arbeidsflytregler slik at handlinger utføres etter at en venteperiode er over. Du kan for eksempel konfigurere en regel slik at en handling utføres etter forfallsdatoen for en post er passert, eller hvis det ikke har blitt arbeidet på en post på en viss tid. Det er to metoder for konfigurasjon av tidsbaserte arbeidsflytregler: Konfigurasjon av tidsplanlagte hendelser. En tidsplanlagt hendelse er en arbeidsflytregel som ikke trigges av en brukerhandling. I stedet utføres den tidsplanlagte hendelsen automatisk når en bestemt dato og et bestemt klokkeslett nås. Du kan velge å konfigurere en tidsplanlagt hendelse for utførelse flere ganger, med et intervall du angir for den tidsplanlagte hendelsen. Arbeidsflythandlingene i en tidsplanlagt hendelse utføres på en liste over poster, mens handlinger på andre typer arbeidsflytregler utføres på én post. Hvis du vil ha flere opplysninger om tidsplanlagte hendelser, kan du se Om tidsplanlagte hendelser og Opprette tidsplanlagte hendelser. Konfigurasjon av ventehandlinger for en arbeidsflytregel eller tidsplanlagt hendelse. ### Om ventehandlinger Du kan legge til én eller flere ventehandlinger i enkelte arbeidsflytregler etter hendelse, inkludert tidsplanlagte hendelser. I hvert tilfelle der du vil at en tidsbasert handling skal utføres, oppretter du en ventehandling som angir tidsperioden for forsinkelsen eller sluttdatoen og -klokkeslettet for forsinkelsen. Du kan angi tidsperioder eller datoer direkte, eller du kan opprette et uttrykk for å beregne perioden eller datoen. Deretter ordner du handlingene for regelen slik at ventehandlingen kommer umiddelbart før handlingen du vil forsinke. Hvis det er behov for flere regler for å dekke et forretningsbehov, må du ordne reglene i henhold til dette for å oppnå målet. MERKNAD: Du kan ikke konfigurere ventehandlinger for arbeidsflytregler før hendelse. ### Om å evaluere arbeidsflytbetingelser på nytt etter ventehandlinger Når du konfigurerer en ventehandling for en arbeidsflytregel etter hendelse med en annen triggerhendelse enn Tidsplanlagt hendelse, kan du angi om betingelsen for arbeidsflytregelen skal evalueres på nytt når venteperioden er avsluttet. Hvis det er merket av for Evaluer regelbetingelser på nytt etter ventetid for ventehandlingen, leses posten og evalueres på nytt mot betingelsen for arbeidsflytregelen etter at venteperioden er avsluttet. Hvis regelbetingelsen ikke er oppfylt (fordi posten har blitt endret under venteperioden), utføres ikke resten av handlingene for regelen. Som standard er det merket av for Evaluer regelbetingelser på nytt etter ventetid for ventehandlinger. Hvis du fjerner merket for Evaluer regelbetingelser på nytt etter ventetid for en ventehandling, leses posten på nytt etter at venteperioden er avsluttet, og den neste handlingen for regelen utføres uten å kontrollere at posten fortsatt overholder regelbetingelsen. Hvis du har flere ventehandlinger for en regel, må det være merket av for Evaluer regelbetingelser på nytt etter ventetid for hver handling der du vil at regelbetingelsen skal evalueres på nytt etter at venteperioden er avsluttet. MERKNAD: Du kan ikke konfigurere en betingelse for en tidsplanlagt hendelse, det vil si en arbeidsflytregel med triggerhendelsen Tidsplanlagt hendelse. Avmerking av eller fjerning av merket for Evaluer regelbetingelser på nytt etter ventetid i en ventehandling for en tidsplanlagt hendelse har derfor ingen innvirkning på behandlingen av regelen. ### Eksempel på bruk av tidsbaserte arbeidsflytregler med ventehandlinger Nedenfor vises et eksempel på hvordan du kan konfigurere tidsbaserte arbeidsflytregler med ventehandlinger. Du kan bruke tidsbaserte arbeidsflytregler på andre måter, avhengig av forretningsmodellen din. Tre prioritetsvalg brukes for serviceforespørsler: Standard, Haster og Kritisk. Standard angis automatisk som prioritet for en serviceforespørsel når den opprettes. En forretningsprosess for serviceeskalering krever følgende handlinger: Når en ny serviceforespørsel er opprettet, og hvis statusen for serviceforespørselen ikke oppdateres innen 24 timer, endres prioriteten for serviceforespørselen til Haster, og det sendes en e-post til eieren av serviceforespørselen for å varsle eieren om at serviceforespørselen må oppdateres. Hvis det går ytterligere 24 timer uten at statusen for serviceforespørselen endres, skjer følgende: Verdien i feltet Prioritet i serviceforespørselen endres til Kritisk Serviceforespørselen tilordnes til den opprinnelige eierens leder Det sendes en e-post til den opprinnelige eieren av serviceforespørselen og til den nye eieren med beskjed om at serviceforespørselen er tilordnet til eierens leder og at verdien i feltet Prioritet er endret til Kritisk For å overholde dette kravet konfigurerer selskapsadministratoren en arbeidsflytregel for posttypen for serviceforespørselen på følgende måte: Regelutløseren angis til følgende verdi: Ved lagring av ny post. Regelbetingelsen angir at statusen for serviceforespørselen ikke er angitt til Venter, på følgende måte: [<Status>]<>LookupValue("SR_STATUS", "Venter") Arbeidsflytregelen har følgende handlingsrekkefølge: En ventehandling som varer i 24 timer, der det er merket av for Evaluer regelbetingelser på nytt etter ventetid En handling av typen Oppdater verdier for å endre verdien i feltet Prioritet i serviceforespørselen til Haster En handling av typen Send e-post for å sende e-post til eieren av serviceforespørselen for å varsle eieren om at prioriteten for serviceforespørselen er endret til Haster og at serviceforespørselen må oppdateres En ventehandling som varer i 24 timer, der det er merket av for Evaluer regelbetingelser på nytt etter ventetid En handling av typen Oppdater verdier for å endre verdien i feltet Prioritet i serviceforespørselen til Kritisk En handling av typen Oppdater verdier for å tilordne den opprinnelige eierens leder som ny eier En handling av typen Send e-post for å sende e-post til eieren av serviceforespørselen og til eierens leder for å varsle dem om at serviceforespørselen er tilordnet på nytt og at prioriteten for serviceforespørselen er endret til Kritisk Hvis du vil ha opplysninger om hvordan du oppretter handlinger av typen Vent og Oppdater verdier på arbeidsflytregler og tidsplanlagte hendelser, kan du se Opprette arbeidsflythandlinger: Vent og Opprett arbeidsflythandlinger: Oppdater verdier. MERKNAD: De språkuavhengige feltnavnene og feltnavnsyntaksen som brukes i eksempeluttrykk i dette emnet, er feltnavnene og feltnavnsyntaksen som ble brukt i Expression Builder i tidligere versjoner enn Release 29 Service Pack 1. Disse eksemplene er fortsatt gyldige. Hvis du velger de tilsvarende feltene for et uttrykk fra feltlisten i Expression Builder i Release 29 Service Pack 1 eller senere, vil imidlertid feltnavnene og feltnavnsyntaksen være forskjellig fra dem som vises i eksemplene. Det anbefales at du alltid velger feltene for uttrykkene fra feltlisten i Expression Builder, slik at feltnavnene og feltnavnsyntaksen alltid er riktige. Hvis du vil ha flere opplysninger om feltnavnene og feltnavnsyntaksen i uttrykk, se Om uttrykk. #### Beslektede emner Du finner relaterte opplysninger om arbeidsflyter i følgende emner: Om arbeidsflytregler Om arbeidsflythandlinger Opprette arbeidsflytregler Endre rekkefølgen på arbeidsflytregelhandlinger Deaktivere arbeidsflytregler og handlinger Slette arbeidsflytregler og handlinger

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.