| Skriv ut Åpne PDF-versjon av elektronisk hjelp

### Arbeide med hjemmesiden for salgsmulighet Hjemmesiden for salgsmulighet er startpunktet for all salgsmulighetshåndtering. MERKNAD: Selskapsadministratoren kan tilpasse oppsettet for hjemmesiden for salgsmulighet. Hvis din brukerrolle omfatter rettigheten Tilpass hjemmesider, kan du dessuten legge til områder på siden og fjerne områder fra siden. ### Opprette en salgsmulighet Du kan opprette en salgsmulighet ved å klikke på knappen Ny i området Nylig viste salgsmuligheter. Hvis du vil ha flere opplysninger, se Opprette poster og Salgsmulighetsfelt. ### Arbeide med salgsmulighetslister Området Lister over salgsmuligheter inneholder flere filtrerte lister. Oracle CRM On Demand leveres med et sett med standardlister. Alle standardlister er offentlige. Du og lederne kan opprette flere lister som er basert på andre kriterier. Tabellen nedenfor inneholder en beskrivelse av standardlistene for salgsmuligheter.
Salgsmulighetsliste | Filtre
--- | ---
Alle salgsmuligheter | Alle salgsmuligheter som er synlige for deg
Alle lukkede salgsmuligheter | Salgsmuligheter der verdien i feltet Salgsfase er Lukket/vunnet
Alle store salgsmuligheter | Salgsmuligheter der inntekten er større enn 1 000 000
Nylig opprettede salgsmuligheter | Alle salgsmuligheter som er synlige for deg, sortert etter opprettelsesdato
Nylig endrede salgsmuligheter | Alle salgsmuligheter som er synlige for deg, sortert etter endringsdato
Mine salgsmuligheter for prognose | Salgsmuligheter der det er merket av i boksen Prognose
Mine salgsmuligheter | Salgsmuligheter der navnet ditt finnes i feltet Eier
Mine beste salgsmuligheter | Salgsmuligheter som du eier, der feltet Prioritet har verdien Høy
Mine nylig opprettede salgsmuligheter | Alle salgsmuligheter som du har opprettet, sortert etter opprettelsesdato
Mine nylig endrede salgsmuligheter | Alle salgsmuligheter som du har endret, sortert etter opprettelsesdato
Hvis du vil vise en liste, klikker du på listenavnet. Klikk på Ny for å opprette en ny liste. Hvis du vil ha flere opplysninger om hvordan du oppretter lister, se Opprette og begrense lister. Hvis du vil se gjennom alle tilgjengelige lister, opprette en ny liste, eller vise, redigere eller slette en eksisterende liste, klikker du på Håndter lister. Siden Håndter lister inneholder også standardlistene som finnes i Oracle CRM On Demand. Disse listene er skrivebeskyttet. Du kan derfor ikke redigere eller slette dem. ### Vise nylig viste salgsmuligheter Området Mine nylig viste salgsmuligheter inneholder de seneste salgsmulighetene du har vist. ### Arbeide med salgsmulighetsoppgaver Området Mine åpne oppgaver relatert til salgsmulighet inneholder oppgaver som er tilordnet til deg, sortert etter forfallsdato og så etter prioritet. Du eller en leder angir forfallsdatoen eller prioriteten. Oppgaveprioriteten, for eksempel 1-Høy, 2-Middels eller 3-Lav, er markert med piler: En oppoverpil for høy prioritet, ingen pil for middels prioritet og en nedoverpil for lav prioritet. MERKNAD:Hvis selskapsadministratoren endrer visningsverdiene for feltet Prioritet fra standardverdiene (for eksempel fra standardverdien 1-Høy til verdien Høyeste), viser ikke Oracle CRM On Demand piler i feltet Prioritet for oppgavelistene, med mindre selskapsadministratoren bruker følgende mønstre: 1-etikett, 2-etikett eller 3-etikett, der etikett er navnet selskapsadministratoren gir oppgaveprioriteten. I dette tilfellet viser Oracle CRM On Demand pil opp for 1-etikett, ingen pil for 2-etikett, pil ned for 3-etikett og ingen pil for andre visningsverdier. Oracle CRM On Demand viser for eksempel pil opp for verdien 1-Min høyeste, men viser ingen pil for verdien Min høyeste. Oracle CRM On Demand viser ingen pil for egendefinerte verdier som selskapsadministratoren legger til i plukklisten for feltet Prioritet. Hvis du vil ha flere opplysninger om hvordan du endrer standardverdiene for plukklister, som for eksempel feltet Prioritet, se Endre plukklisteverdier. Klikk på koblingen Emne for å vise en oppgave. Hvis du vil vise salgsmuligheten som oppgaven er knyttet til, klikker du på salgsmulighetsnavnet. Klikk på Vis fullstendig liste for å vise hele oppgavelisten. ### Bruke rapporter til å analysere forventede ordrer Hjemmesiden for salgsmulighet kan inneholde ett eller flere rapportområder. Selskapsadministratoren kan angi hvilke rapportområder som skal vises på siden. I standardversjonen av Oracle CRM On Demand vises området Analyse av forventede ordrer for inneværende kvartal, som viser en kvartalsvis analyse av forventede ordrer i diagramformat. Hvis du vil ha opplysninger om bruk av området Analyse av forventede ordrer for inneværende kvartal, se Analysere forventede ordrer. ### Legge til områder på hjemmesiden for salgsmulighet Hvis din brukerrolle omfatter rettigheten Tilpass hjemmesider, kan du legge til flere områder på hjemmesiden for salgsmulighet, avhengig av hvilke områder selskapsadministratoren har gjort tilgjengelig for visning på hjemmesiden for salgsmulighet. Slik legger du til områder på hjemmesiden for salgsmulighet Klikk på Rediger oppsett på hjemmesiden for salgsmulighet. Klikk på pilene på siden Hjemmesideoppsett for salgsmulighet for å legge til eller fjerne områder, og for å ordne områdene på siden. Klikk deretter på Lagre.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.