| Skriv ut Åpne PDF-versjon av elektronisk hjelp

#### Prosessen med å sette opp partneradministratorer (administrator) Rettigheten som styrer tilgang til sidene for egenadministrasjon for partnere, er Håndter brukere i partnerorganisasjonen. Med denne rettigheten kan partneradministratorer arbeide med brukerposter for medlemmer bare i sin egen partnerorganisasjon. Partneradministratorer trenger ikke og må ikke bli gitt rettigheten Håndter brukere fordi denne rettigheten lar partneradministratoren se og redigere brukerposter for brukere som ikke er i partnerorganisasjonen. Av sikkerhetsårsaker bestemmer selskapsadministratorer også hvilke roller som partneradministratorer kan gi til brukere i partnerorganisasjonen. Dette gjør du ved å knytte roller til partnerorganisasjonsposten. Når en partneradministrator deretter konfigurerer en bruker, er det bare rollene som du har knyttet til partnerorganisasjonen, som kan gis til brukeren. Ved å begrense rollene som partneradministratorer kan gi til brukere, sørger du for at partneradministratorer ikke kan gi brukerne feil rettigheter eller tilgang til data det ikke er meningen at brukerne skal se. MERKNAD: Når du knytter roller til en partnerpost, begrenses utvalget av roller som partneradministratorer kan gi til brukerne. Utvalget av roller som selskapsadministratorer i selskapet som eier varemerket kan tilordne til brukerne i partnerorganisasjonen, begrenses ikke. Når du skal konfigurere en partneradministrator, må du gjøre følgende: Gi partneradministratorens brukerrolle rettigheten Håndter brukere i partnerorganisasjonen. For opplysninger om hvordan du gir rettigheter til roller, se Legge til roller. MERKNAD: Du kan opprette en ny rolle for partneradministratorer, eller du kan redigere en aktuell eksisterende rolle. Du kan også opprette forskjellige roller for partneradministratorer i de forskjellige partnerorganisasjonene. (Valgfritt) Opprett et tilpasset oppsett for siden Partneradministrasjon for posttypen Bruker, og tilordne det til brukerrollen. For opplysninger om hvordan du oppretter tilpassede sideoppsett, se Tilpasse statiske sideoppsett. For opplysninger om hvordan du tilordner sideoppsett til roller, se Legge til roller. (Valgfritt) Hvis du vil opprette spesifikke roller for brukere i partnerorganisasjonen, må du konfigurere rollene. For opplysninger om hvordan du konfigurerer roller, se Administrasjon av roller og Legge til roller. Legg til rollene som partneradministratoren kan gi til brukerne i partnerorganisasjonen, i området med relaterte opplysninger om partnerroller for partnerorganisasjonsposten. Hvis du vil ha flere opplysninger om kobling av poster, se Koble poster til en valgt post. Hvis rollen du har opprettet eller redigert for partneradministratoren, ikke allerede er tilordnet til brukeren som skal fungere som partneradministrator, tilordner du rollen til brukeren. For flere opplysninger om hvordan du tilordner roller til brukere, se Definere brukere.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.