| Skriv ut Åpne PDF-versjon av elektronisk hjelp

#### Spore forbindelser mellom firmaer og kontaktpersoner Du kan koble firmaer til kontaktpersoner på flere måter. På en detaljside for firma kan du koble eksisterende kontaktpersoner til firmaet, og du kan også opprette nye kontaktpersoner som kobles automatisk til firmaet. På samme måte kan du fra en detaljside for kontaktperson koble eksisterende firmaer til kontaktpersonen, og du kan også opprette nye firmaer som automatisk kobles til kontaktpersonen. ### Om opplysningene for en firmakontaktperson Når du har koblet et firma og en kontaktperson, kan du vise detaljene for firmakontaktpersonen på siden Rediger firmakontaktperson. Selskapsadministratorer kan opprette egendefinerte felt for å lagre tilleggsopplysninger om firmakontaktpersoner og legge til disse egendefinerte feltene i sideoppsettet for redigering av firmakontaktperson. Deretter kan brukere som har tilgang til postene for firmakontaktperson, vise og oppdatere opplysningene i de egendefinerte feltene. Selskapsadministratorer oppretter egendefinerte felt for firmakontaktpersoner via koblingen for felt for firmakontaktperson, som er tilgjengelig for posttypene Firma og Kontaktperson på tilpasningssidene for applikasjonen i Oracle CRM On Demand. Selskapsadministratorer oppretter oppsett for siden Rediger firmakontaktperson via koblingen for sideoppsett for firmakontaktperson, som også er tilgjengelig for posttypene Firma og Kontaktperson. Hvis du vil ha flere opplysninger om hvordan du legger til egendefinerte felt og oppretter sideoppsett, se Applikasjonstilpasning. ### Om primær kontaktperson for et firma Du kan koble flere kontaktpersoner til et firma, men én av de koblede kontaktpersonene må defineres som primær kontaktperson for firmaet. Den første kontaktpersonen som kobles til et firma, angis automatisk som primær kontaktperson for firmaet, men du kan senere definere en annen primær kontaktperson for firmaet. Hvis du vil ha opplysninger om hvordan du endrer primær kontaktperson for et firma, se Endre primær kontaktperson for et firma. Navnet på den primære kontaktpersonen vises i feltet Primær kontaktperson på siden Firmadetaljer hvis dette feltet finnes i oppsettet for siden Firmadetaljer. Hvis avmerkingsboksen Primær kontaktperson finnes i oppsettet, er det også merket av i boksen i raden for den primære kontaktpersonen i området for relaterte opplysninger for kontaktpersoner på siden Firmadetaljer. Administratoren fastsetter hvorvidt feltet Primær kontaktperson og avmerkingsboksen Primær kontaktperson skal inngå i oppsettene. I delen med relaterte opplysninger for kontaktpersoner på detaljsiden for firmaet vises den primære kontaktpersonen for firmaet alltid som den første kontaktpersonen i listen over kontaktpersoner som er koblet til kontoen. Dette gjelder selv om avmerkingsboksen Primær kontaktperson ikke vises i denne delen på siden. Hvis du klikker på Vis fullstendig liste for å se alle koblede kontaktpersoner, kan det hende den primære kontaktpersonen vises som den første posten på listesiden selv om du sorterer listen etter et felt, f.eks. etternavn eller fornavn. Hvor i listen den primære kontaktpersonen vises, avhenger av antall poster i listen og hvor mange poster du viser på listesiden. La oss for eksempel anta at du har til sammen 180 kontaktpersoner koblet til en konto, at etternavnet til den primære kontaktpersonen for firmaet begynner med den siste bokstaven i alfabetet, og at du viser 100 poster på listesiden. Den primære kontaktpersonen vises da som første post på side to i listen når du sorterer etter feltet Etternavn. ### Om kontaktpersonroller Når du kobler et firma og en kontaktperson, kan du angi rollene som kontaktpersonen har i firmaet. Registrering av en kontaktpersons rolle i et selskap er viktig for å forstå kontaktpersonens innflytelse på firmaets innkjøpsbeslutninger. Du kan for eksempel spore følgende kontaktpersonforbindelser for et firma: Godkjenner, Bruker og vurderingsperson, Bruker og godkjenner, Bruker og beslutningstaker, Vurderingsperson og godkjenner, Vurderingsperson og beslutningstaker samt Ukjent. Prosedyren nedenfor beskriver hvordan du kobler kontaktpersoner til et firma. Slik kobler du kontaktpersoner til et firma Velg firmaet du vil ha. Hvis du vil ha opplysninger om hvordan du velger poster, se Søke etter poster. Gjør følgende for å opprette en ny kontaktperson som kobles til firmaet: Klikk på Ny i delen med relaterte opplysninger for kontaktpersoner på detaljsiden for firmaet. Angi opplysningene for den nye kontaktpersonen på siden Rediger kontaktperson, og lagre deretter endringene. MERKNAD: Enkelte felt på siden Rediger kontaktperson kan bli fylt ut automatisk med verdier fra firmaposten. Gjør følgende for å koble en eksisterende kontaktperson til firmaet: Klikk på Legg til i delen med relaterte opplysninger for kontaktpersoner på detaljsiden for firmaet. Klikk på oppslagsikonet på siden med listen over kontaktpersoner, og velg kontaktpersonen du vil koble til firmaet. Du kan koble opptil fem kontaktpersoner til firmaet på siden med listen over kontaktpersoner. (Valgfritt) For hver kontaktperson angir du et valg som definerer primærrollen for kontaktpersonen i firmaet. MERKNAD: Når du har koblet en kontaktperson til firmaet, kan du legge til flere roller for kontaktpersonen i firmaet. Lagre endringene. Prosedyren nedenfor beskriver hvordan du kobler firmaer til en kontaktperson. Slik kobler du firmaer til en kontaktperson Velg kontaktpersonen du vil bruke. Hvis du vil ha opplysninger om hvordan du velger poster, se Søke etter poster. Gjør følgende for å opprette et nytt firma som kobles til kontaktpersonen: Klikk på Ny i delen med relaterte opplysninger for firmaer på detaljsiden for kontaktpersonen. Angi opplysningene for det nye firmaet på siden Rediger firma, og lagre deretter endringene. Gjør følgende for å koble et eksisterende firma til kontaktpersonen: Klikk på Legg til i delen med relaterte opplysninger for firmaer på detaljsiden for kontaktpersonen. Klikk på oppslagsikonet på siden Legg til firma, og velg firmaet du vil koble til kontaktpersonen. Du kan koble opptil fem firmaer til kontaktpersonen på siden Legg til firma. (Valgfritt) For hvert firma angir du et valg som definerer primærrollen for kontaktpersonen i firmaet. MERKNAD: Når du har koblet et firma til kontaktpersonen, kan du legge til flere roller for kontaktpersonen i firmaet. Lagre endringene. Prosedyren nedenfor beskriver hvordan du viser og oppdaterer detaljene for en firmakontaktperson. Slik viser og oppdaterer du detaljene for en firmakontaktperson Gjør ett av følgende: Klikk på koblingen Rediger for kontaktpersonen i delen med relaterte opplysninger for kontaktpersoner på detaljsiden for firmaet. Klikk på koblingen Rediger for firmaet i delen med relaterte opplysninger for firmaer på detaljsiden for kontaktpersonen. Siden Rediger firmakontaktperson viser detaljene for den relaterte kontaktpersonen. Feltene på siden kan være skrivebeskyttet, eller det kan hende du kan legge til og endre opplysninger på siden, avhengig av hvordan selskapsadministratoren definerer sideoppsettet. Oppdater opplysningene etter behov, og lagre deretter endringene. Prosedyren nedenfor beskriver hvordan du oppdaterer rolleopplysningene for en firmakontaktperson. Slik oppdaterer du rolleopplysningene for en firmakontaktperson Gjør ett av følgende: Klikk på koblingen Rediger roller for kontaktpersonen i delen med relaterte opplysninger for kontaktpersoner på detaljsiden for firmaet. Klikk på koblingen Rediger roller for firmaet i delen med relaterte opplysninger for firmaer på detaljsiden for kontaktpersonen. Siden Firmaroller eller siden Kontaktpersonroller viser tilgjengelige og valgte roller for firmakontaktpersonen. Velg rollene for kontaktpersonen under Tilgjengelig på siden Firmaroller eller siden Kontaktpersonroller, og bruk deretter retningspilene til å flytte rollene til delen Valgt. Bruk pil opp og ned til å endre rekkefølgen på rollene i delen Valgt. Rollen øverst i listen er primærrollen. Lagre endringene.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.