| Skriv ut Åpne PDF-versjon av elektronisk hjelp

2. #### Legge til filtre i kolonner i Analytics I fanen Kriterier kan du konfigurere filtre for kolonner i rapporten. Et filter brukes til å begrense resultatene som vises når du kjører en rapport, og bare resultater som samsvarer med kriteriene, blir vist. Et kolonnefilter består av følgende elementer: En kolonne som skal filtreres, for eksempel Firmatype. En verdi som skal brukes når filteret brukes, for eksempel 10 (et SQL-uttrykk eller en variabel kan brukes i stedet for en verdi når det er nødvendig). En operator som bestemmer hvordan verdien skal brukes, for eksempel Mindre enn. Hvis kolonnen for eksempel inneholder den solgte mengden, operatoren er Mindre enn og verdien er 10, inneholder resultatene bare ordremengder der mindre enn 10 enheter ble solgt. Et kolonnefilter kan også ha følgende egenskaper: Det kan kombineres med andre kolonnefiltre og begrense resultatene av en rapport ytterligere. Filtre kan grupperes for å danne sammensatte filtre. Verdien til filteret kan begrenses av resultatet av en tidligere lagret rapport. Et kolonnefilter gjelder bare for kolonnen der det er opprettet. Det påvirker ikke andre kolonner. Filteret oversettes til et WHERE-ledd i SQL SELECT-setningen. WHERE-leddet brukes til å begrense radene som returneres, til de som stemmer overens med de angitte begrensningene. Avanserte brukere kan skrive inn SQL-uttrykket for et filter direkte. MERKNAD: Hvis du valgte alternativet for å legge til nye plukklisteverdier ved import av data, kan det hende at det tar 24 timer før disse nye plukklisteverdiene vises i rapportene. Derfor kan du kanskje ikke kan bruke de nye plukklisteverdiene som filtre. ### Opprette kolonnefiltre Slik oppretter du et filter uten å legge til kolonnen i rapporten I ruten Filtre klikker du på ikonet for opprettelse av et filter for det gjeldende emneområdet, velger Flere kolonner og velger deretter kolonnen fra dialogboksen Velg kolonne. Slik oppretter du et kolonnefilter Velg Filter i kolonnen der du vil opprette filteret, i fanen Kriterier. Velg en operator fra rullegardinlisten Operator i dialogboksen Nytt filter. Bruk retningslinjene som vises i tabellen nedenfor når du skal velge en operator og angi verdier. Hvis du vil ha mer informasjon om operatorer, se Bruksnotater om operatorer, som kommer etter denne prosedyren.
   Operator | Retningslinjer for bruk
   --- | ---
   er lik eller er i | Gyldig for en kolonne som inneholder tekst, tall eller datoer. Angi én eller flere verdier. Resultatet inneholder bare poster der dataene i kolonnen samsvarer med verdien i filteret.
   er ikke lik eller er ikke i | Gyldig for en kolonne som inneholder tekst, tall eller datoer. Angi én eller flere verdier. Resultatet inneholder bare poster der dataene i kolonnen ikke samsvarer med verdien i filteret.
   er mindre enn | Gyldig for en kolonne som inneholder tall eller datoer. Angi én verdi. Resultatet inneholder bare poster der dataene i kolonnen er mindre enn verdien i filteret.
   er større enn | Gyldig for en kolonne som inneholder tall eller datoer. Angi én verdi. Resultatet inneholder bare poster der dataene i kolonnen er større enn verdien i filteret.
   er mindre enn eller lik | Gyldig for en kolonne som inneholder tall eller datoer. Angi én eller flere verdier. Resultatet inneholder bare poster der dataene i kolonnen er mindre enn eller lik verdien i filteret.
   er større enn eller lik | Gyldig for en kolonne som inneholder tall eller datoer. Angi én eller flere verdier. Resultatet inneholder bare poster der dataene i kolonnen er større enn eller lik verdien i filteret.
   er mellom | Gyldig for en kolonne som inneholder tall eller datoer. Angi to verdier. Resultatet inneholder poster for begge de angitte verdiene og verdiene mellom dem.
   er null | Gyldig for en kolonne som inneholder tekst, tall eller datoer. Ikke angi en verdi. Operatoren kontrollerer bare om det er data i kolonnen. Resultatene inneholder bare poster der det ikke er data i kolonnen. Noen ganger kan det være nyttig å vite om det finnes data, og operatoren ER NULL kan brukes til å teste dette.
   er ikke null | Gyldig for en kolonne som inneholder tekst, tall eller datoer. Ikke angi en verdi. Operatoren kontrollerer bare om det er data i kolonnen. Resultatet inneholder bare poster der det er data i kolonnen.
   er blant de øverste | Gyldig for en kolonne som inneholder tekst, tall eller datoer. Angi én verdi. Resultatet inneholder bare de n første postene, der n er et heltall angitt som verdien i filteret. Denne operatoren er for rangerte resultater. Du kan for eksempel bruke denne operatoren til å vise en liste over de ti beste utøverne.
   er blant de nederste | Gyldig for en kolonne som inneholder tekst, tall eller datoer. Angi én verdi. Resultatet inneholder bare de n siste postene, der n er et heltall angitt som verdien i filteret. Denne operatoren er for rangerte resultater. Du kan for eksempel bruke denne operatoren til å vise en liste over kundene som rapporterer færrest problemer.
   inneholder alle | Gyldig for en kolonne som inneholder tekst, tall eller datoer. Angi én eller flere verdier. Resultatet inneholder bare poster der dataene i kolonnen inneholder alle verdiene i filteret.
   inneholder minst én | Gyldig for en kolonne som inneholder tekst, tall eller datoer. Angi én eller flere verdier. Resultatet inneholder bare poster der dataene i kolonnen inneholder minst én av verdiene i filteret.
   inneholder ikke | Gyldig for en kolonne som inneholder tekst, tall eller datoer. Angi én eller flere verdier. Resultatet inneholder bare poster der dataene i kolonnen ikke inneholder noen av verdiene i filteret.
   begynner med | Gyldig for en kolonne som inneholder tekst, tall eller datoer. Angi én verdi. Resultatet inneholder bare poster der dataene i kolonnen begynner med verdien i filteret.
   slutter med | Gyldig for en kolonne som inneholder tekst, tall eller datoer. Angi én verdi. Resultatet inneholder bare poster der dataene i kolonnen slutter med verdien i filteret.
   ligner (mønstersamsvar) | Gyldig for en kolonne som inneholder tekst. Angi én eller flere verdier. Du må bruke prosenttegnet (%) som et jokertegn. Du kan bruke opptil to prosenttegn i verdien. Resultatet inneholder bare poster der dataene i kolonnen samsvarer med mønsterverdien i filteret.
   ligner ikke (mønstersamsvar) | Gyldig for en kolonne som inneholder tekst. Angi én eller flere verdier. Du må bruke prosenttegnet (%) som et jokertegn. Du kan bruke opptil to prosenttegn i verdien. Resultatet inneholder bare poster der dataene i kolonnen ikke samsvarer med mønsterverdien i filteret.
   får inndata | Gyldig for en kolonne som inneholder tekst, tall eller datoer. Når du angir får inndata for en kolonne, blir den flagget for filtrering av en verdi som sendes til den fra en annen rapport. MERKNAD: Bruk dette valget når du kobler sammen rapporter via navigering (se Trinn 2: Se gjennom resultater og opprette oppsett). Én eller flere kolonner i rapporten du driller ned i, må inneholde filteret får inndata for denne rapporten, slik at bare rader som er begrenset til verdien som er valgt og drillet ned i fra den overordnede rapporten, vises.
Angi en verdi i feltet Verdi. Feltet Verdi har valg for angivelse av formler, datoer, variabler og så videre. Trinnene nedenfor beskriver noen av disse valgene. For datokolonner kan du klikke på kalenderikonet til høyre for feltet Verdi og bruke dialogboksen Velg dato til å angi en dato. For noen kolonner kan du velge bestemte rader som skal vises i rapporten, ved å klikke på ikonet med en pil ned til høyre for feltet Verdi og velge radene som skal tas med. For noen kolonner kan du bruker søkefunksjonen (klikk på søkeikonet til høyre for feltet Verdi) og velge bestemte verdier som skal tas med i analysen. Bruk pilkontrollene til å flytte de valgte verdiene fra kolonnen Tilgjengelig til kolonnen Valgt. Gjør følgende hvis du vil legge til et SQL-uttrykk eller en variabel (økt, register eller presentasjon): Klikk på Legg til flere valg under feltet Verdi, og velg SQL-uttrykk, Øktvariabel, Registervariabel eller Presentasjonsvariabel. Et nytt felt vises under feltet Verdi. Skriv inn SQL-uttrykket eller variabelnavnet i det nye feltet. SQL-uttrykk kan inneholde funksjonskall som brukes på kolonneverdier. Hvis du vil ha flere opplysninger, se Bruke funksjoner i Analytics og Øktvariabler i Analytics. Hvis du vil fjerne en verdi, et SQL-uttrykk eller en øktvariabel, klikker du på ikonet X ved siden av den/det. Hvis du vil begrense dette filteret med verdien i en kolonne i en annen analyse, kan du se Bruke lagrede rapporter som filtre senere i dette emnet. Hvis du vil konvertere filteret til SQL, merker du av for Gjør om dette filteret til SQL. Klikk på OK når du er ferdig. Filteret vises under Filtre i fanen Kriterier eller i katalogen. ### Bruksnotater om operatorer Enkelte operatorer utfører lignende, men ikke nøyaktig like funksjoner. Vurder likhetene og forskjellene mellom følgende operatorer: er lik er i inneholder alle inneholder minst én ligner Er lik eller er i søker etter nøyaktig samsvar mellom søkekriteriene og verdiene i databasen. Hvis kriteriet for eksempel er Pat Lee, er det bare Pat Lee som samsvarer nøyaktig og kommer gjennom filteret. Ettersom alle søk skiller mellom store og små bokstaver, kommer ikke verdier som pat Lee eller Pat lee gjennom filteret. Inneholder alle søker etter alle verdiene som oppfyller kriteriene, og alle verdiene må være i verdiene for å komme gjennom filteret, som i et AND-søk. Hvis kriteriene for eksempel er å søke etter to verdier, verdi = Pat og verdi =Lee, kommer Pat Lee og Lee Pat gjennom filteret, men pat Lee, Pat Smith og Chris Lee kommer ikke gjennom filteret, ettersom de ikke inneholder alle kriteriene (Pat og Lee). Inneholder én søker etter verdier som oppfyller kriteriene, men er mindre strengt fordi ikke alle verdiene må være med, som i et OR-søk. Hvis kriteriet for eksempel er å søke etter to verdier, verdi = Pat og verdi =Lee, kommer Pat, Pat Smith, Chris Lee og Lee alle gjennom filteret, ettersom de oppfyller kriteriene om enten Pat eller Lee. Ligner søker etter mønstre og krever dermed bruk av ett eller to prosenttegn (%) som jokertegn. Hvis søkekriteriene for eksempel er verdi = P%t %ee, kommer Pat Lee, Pit smee og Packet trainee alle gjennom filteret, men ikke pat Lee. For optimal søkehastighet reduserer eller fjerner du bruk av operatorer for mønstersamsvar, for eksempel Inneholder alle, Inneholder én og Ligner. Hvis du vil søke etter eksakte verdier, må du ikke bruker operatorer for mønstersamsvar i stedet for eksakte operatorer. ### Lagre kolonnefiltre Du kan lagre et filter som en del av en analyse eller for å bruke det på nytt i andre analyser. Hvis et filter er for en bestemt analyse, og du lagrer analysen, blir filteret lagret som en del av analysen, og det brukes hver gang du kjører analysen. Du kan også lagre filteret eksplisitt, slik at det kan brukes i andre analyser. Lagrede filtre og mapper som inneholder filtre for emneområdet, vises etter navnet på emneområdet, når aktuelt. Slik lagrer du et kolonnefilter som en del av en analyse Klikk på Lagre i fanen Kriterier. Velg plasseringen der du vil lagre analysen, i dialogboksen Lagre som, og klikk deretter på OK. Slik lagrer du et kolonnefilter, slik at det kan brukes i andre analyser Klikk på Flere valg (>>) under Filtre i fanen Kriterier, og velg deretter Lagre filtre. Velg en mappe der du vil lagre filteret, i dialogboksen Lagre som. Klikk på Mine mapper hvis du vil lagre filteret til eget bruk. Filtre du lagrer i Mine mapper, er bare tilgjengelige for deg. Hvis du vil lagre filteret for bruk av andre, velger du Delt mappe for hele selskapet. Filtre du lagrer i en delt mappe, er tilgjengelige for andre brukere som har tilgang til mappen. Angi et navn for filteret (maksimalt 512 tegn). (Valgfritt) Skriv inn en beskrivelse for filteret. Klikk på OK. Slik viser du egenskapene for et lagret filter Velg filteret under Filtre i fanen Kriterier, og klikk på ikonet Vis lagret filter. ### Bruke lagrede kolonnefiltre på analyser Du kan bruke et lagret kolonnefilter på en analyse. Du kan enten bruke innholdet i filteret eller en referanse til filteret. Når du bruker innholdet fra et lagret kolonnefilter, blir det faktiske innholdet i dette filteret kopiert til området Filtre i fanen Kriterier. Dermed kan du endre filterkriteriene uten å endre det lagrede filteret. Når du bruker en referanse til et lagret filter, refererer du til det lagrede filteret bare ved navn, og du kan vise, men ikke endre, innholdet i det. Slik bruker du et lagret kolonnefilter på en analyse Gå til det lagrede filteret i ruten Katalog i fanen Kriterier. Velg det lagrede filteret, og klikk på ikonet Legg til flere valg øverst i ruten Katalog. Dialogboksen Bruk lagret filter åpnes. Angi filtervalgene (fjern alle eksisterende filtre før du bruker noe, og bruk innhold fra et filter i stedet for en referanse til filteret), og klikk deretter på OK. Filteret vises under Filtre i fanen Kriterier. ### Redigere kolonnefiltre Du kan redigere et kolonnefilter hvis du vil endre egenskapene for det. Slik redigerer du et kolonnefilter Hold museknappen over filteret under Filtre i fanen Kriterier, og klikk på redigeringsikonet når menyen vises. Dialogboksen Rediger filter vises. Foreta endringene, og klikk deretter på OK. ### Fjerne kolonnefiltre Du kan fjerne ett filter eller alle filtre fra en analyse. MERKNAD: Hvis analysen tidligere ble lagret med brukte filtre, må du lagre analysen på nytt for at filtrene skal bli fjernet for godt. Slik sletter du et kolonnefilter fra en analyse Hold museknappen over filteret under Filtre i fanen Kriterier, og klikk på sletteikonet når menyen vises. ### Kombinere kolonnefiltre med andre kolonnefiltre Når du kombinerer kolonnefiltre, som også kalles parentetisk filtrering, kan du opprette sammensatte filtre uten at du trenger å kunne SQL. Du kan kombinere kolonnefiltre med operatorene AND og OR. Operatoren AND betyr at kriteriene som er angitt i hvert filter, må oppfylles. Dette er standardmetoden for å kombinere kolonnefiltre. Operatoren OR betyr at kriteriene som er angitt i minst ett av kolonnefiltrene, må oppfylles. Slik kombinerer du et kolonnefilter med andre kolonnefiltre Legg til minst to kolonnefiltre i en analyse eller i et lagret filter i fanen Kriterier. Filtrene vises i området Filtre med operatoren AND mellom dem. Hvis du vil endre operatoren AND eller OR, klikker du på den. Når du legger til kolonnefiltre, klikker du på operatorene AND og OR for å gruppere filtre og lage de ønskede filterkombinasjonene. Kombinerte filterelementer er avgrenset i bokser. Hvis du vil duplisere, slette eller dele opp avgrensede elementer, klikker du på knappen Rediger filtergruppe og angir det aktuelle valget. Hvis du vil kopiere eller lime inn filtre, holder du musepekeren over filteret og velger Kopier filter eller Lim inn filter. ### Unngå at et filter blir erstattet under navigering og når ledetekster vises Du kan beskytte innholdet i et filter mot påvirkning under navigering og når ledetekster vises. Et beskyttet filter brukes alltid på resultater. Slik beskytter du et filter mot endringer under navigering og når ledetekster vises Hold museknappen over filteret under Filtre i fanen Kriterier, og klikk på Rediger filter når menyen vises. Merk av for Beskytt filter i dialogboksen Rediger filter, og klikk på OK. ### Bruke lagrede rapporter som filtre Filtre kan kombineres med andre filtre, og de kan baseres på verdiene som returneres av en annen rapport. En hvilken som helst rapport som returnerer en kolonne med verdier, kan brukes til å filtrere den valgte kolonnen i rapporten. Slik oppretter du et filter basert på resultatene i en annen lagret rapport Velg Filter i kolonnen der du vil opprette filteret, i fanen Kriterier. Åpne rullegardinmenyen Operator i dialogboksen Nytt filter, og angi valget for basert på resultater av en annen analyse. Klikk på Bla gjennom i feltet Lagret analyse, og gå til den lagrede rapporten. Velg en operator fra rullegardinmenyen Relasjon. Velg kolonnen som skal brukes for filteret, i feltet Bruk verdier i kolonne. Hvis den lagrede rapporten inneholder et kolonnenavn som samsvarer med kolonnen der du oppretter filteret, vises dette kolonnenavnet først i verdilisten i feltet Bruk verdier i kolonne. Du kan velge en annen kolonne. Klikk på OK. Filteret vises under Filtre i fanen Kriterier. ### Redigere SQL-uttrykket for et kolonnefilter Du kan redigere det logiske SQL WHERE-leddet slik at det kan brukes som et filter. Selv om denne funksjonen vanligvis ikke er nødvendig, er den tilgjengelig for brukere som har behov for avansert filtrering. Hvis du vil ha en omfattende beskrivelse av SQL-syntaks, se en referansebok for SQL fra en tredjepart, en referansehåndbok for SQL fra en av databaseleverandørene, eller et referanseområde online. Hvis du vil ha mer generelle opplysninger om bruk av SQL, se Bruke funksjoner i Analytics. Slik redigerer du SQL-uttrykket som genereres for et kolonnefilter Hold musepekeren over det SQL-genererte filteret i ruten Filtre, og klikk på redigeringskontoret. Dialogboksen Avansert SQL-filter åpnes. Skriv inn endringene i tekstboksen, og klikk deretter på OK. Filteret vises under Filtre i fanen Kriterier. Når du har angitt dette valget, vises alltid SQL-uttrykket du har skrevet inn, når du redigerer filteret. Eksempel: Identifisere kunder med størst omsetning I følgende eksempel blir det rapportert data for de ti kundene med størst omsetning i 2003. "Lukkingsdato"."Kalenderår" = 2003 AND RANK("Salgsmulighetsmålinger"."Bokført inntekt") <= 10

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.