| Skriv ut Åpne PDF-versjon av elektronisk hjelp

#### Siden Håndter lister Siden Håndter lister viser de filtrerte listene du har tilgang til for en bestemt posttype. For hver liste vises listetypen (felles, privat, system eller rollespesifikk), navnet på brukeren som opprettet listen, navnet på brukeren som sist endret listen, og datoen da listen sist ble endret. Du kan filtrere settet med lister som vises. Følgende forhåndsdefinerte sett med lister er tilgjengelige i en rullegardinliste på siden Håndter lister: Alle lister. Alle listene du har tilgang til for denne posttypen. Dette settet med lister vises når du åpner siden for første gang. Mine lister. Listene du har opprettet for posttypen, herunder private lister og eventuelle felleslister eller rollespesifikke lister du har opprettet. Systemlister. Listene som er tilgjengelige for posttypen i standardapplikasjonen. Lister i min listerekkefølge. Listene du ser i plukklisten for lister på listesider og i settet med forhåndsdefinerte lister i oppslagsvinduer for posttypen. Rollespesifikke lister. De rollespesifikke listene du har tilgang til for posttypen. Felles lister. Felleslistene som er opprettet for posttypen. Private lister. De private listene som du og andre brukere har opprettet for posttypen på gjeldende brukerspråk. Dette forhåndsdefinerte settet med lister er bare tilgjengelig hvis din brukerrolle har rettigheten Håndter private lister. Rettigheten Håndter private lister gis vanligvis bare til administratorer. Hvis du vil ha opplysninger om hvilke hensyn som må tas når du redigerer andre brukeres private lister, se Om redigering og sletting av private lister opprettet av andre brukere. MERKNAD: Det kan finnes flere lister med samme navn for én posttype. Du kan for eksempel opprette en privat liste med samme navn som en eksisterende fellesliste eller rollespesifikk liste for posttypen. I så fall vises begge listene med det samme navnet når du viser alle lister for posttypen på siden Håndter lister. For øvrig kan flere brukere opprette private lister med samme navn. Hvis din brukerrolle har rettigheten Håndter private lister, kan derfor siden Håndter lister inneholde flere private lister som har det samme navnet, men er opprettet av forskjellige brukere. For noen av de forhåndsdefinerte listesettene kan du bruke hurtigfilterfeltene til å begrense settet med lister. MERKNAD: Du kan åpne siden Håndter lister ved å klikke på koblingen Håndter lister på hjemmesiden for posttypen, eller ved å velge Håndter lister på menyknappen på en listeside for posttypen. Hvis du vil ha flere opplysninger om hvordan du får tilgang til listehåndteringsvalg fra listesider, se Arbeide med lister. Fra siden Håndter lister kan du utføre oppgavene som vises i tabellen nedenfor.
Hvis du vil gjøre dette | Følg denne fremgangsmåten
--- | ---
Legge til en liste i favorittlistene dine | Klikk på ikonet Legg til i favoritter i raden for listen. MERKNAD: Du kan ikke legge til en privat liste som er opprettet av en annen bruker, i favorittlistene, selv ikke om din brukerrolle har rettigheten Håndter private lister.
Fjerne en liste fra favorittlistene dine | Klikk på ikonet Fjern fra favoritter i raden for listen.
Endre settet med lister som vises på posthjemmesiden og i plukklister for lister | Hvis du vil ha opplysninger om endring av listesett, se Endre listesett for posttyper.
Opprette en filtrert liste | Klikk på Ny liste på tittellinjen på siden Håndter lister. Legg inn de nødvendige opplysningene på siden Ny liste, og lagre posten.
Slette en liste | Klikk på Slett i raden for listen du vil slette. Du kan slette alle lister som du selv har opprettet. I tillegg gjelder følgende: Hvis brukerrollen din har rettigheten Håndter felles lister, kan du slette felles lister og rollespesifikke lister, uavhengig av hvem som har opprettet dem. Hvis brukerrollen din har rettighetene Håndter private lister og Slett private lister, kan du slette private lister som er opprettet av andre brukere.
Bla gjennom listen over lister | Klikk på navigeringsikonene øverst eller nederst på listesiden for å gå til neste side, forrige side, første side eller siste side i listen.
Vise flere/færre poster | Velg hvor mange poster som skal vises på én gang, i rullegardinlisten Antall viste poster nederst på siden.
Oppdatere en liste | Klikk på Rediger i raden for listen du vil oppdatere. Siden Begrens liste åpnes, og du kan oppdatere listen. MERKNAD: Du kan ikke endre de filtrerte standardlistene som leveres med applikasjonen, eller filtrerte lister som ble lagret før oppdateringsfunksjonaliteten ble tilgjengelig.
Vise nøkkelopplysninger og filteropplysninger for en liste | Klikk på Vis i raden for listen. Denne handlingen åpner siden Vis liste.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.