| Skriv ut Åpne PDF-versjon av elektronisk hjelp

#### Opprette egendefinerte felt for relaterte opplysninger Et egendefinert felt for relaterte opplysninger er et felt for en gitt posttype, som du kan bruke til å vise verdiene fra et felt i en relatert posttype. Du kan legge til de egendefinerte feltene for relaterte opplysninger som du oppretter, i sideoppsett og oppsett for relaterte opplysninger. Hvis du vil ha et eksempel på hvordan du bruker egendefinerte felt for relaterte opplysninger, se Om egendefinerte felt for relaterte opplysninger. Du kan konfigurere egendefinerte felt for relaterte opplysninger for følgende posttyper: Firma Kontaktperson for firma Aktivitet Kampanje Krav Kontaktperson Portefølje for kontaktperson Egendefinerte objekter Hendelse Kontaktperson for husholdning Forsikringseiendom Invitert deltaker Involvert part Kundeemne Mål Salgsmulighet Produktinntekt for salgsmulighet Partner Polise Innehaver av polise Serviceforespørsel Løsning Bruker For egendefinerte felt for relaterte opplysninger konfigurerer du bare de følgende feltene på siden Rediger felt: Vist navn, Relaterte opplysninger, Felttype, Relatert posttype, Tekst for verktøytips og Relatert felt. Alle andre felt på siden Rediger felt blir skrivebeskyttede felt når du har merket av for Aktiver relaterte opplysninger. MERKNAD: Hvis du vil, kan du definere et egendefinert felt av typen Plukkliste som skal fungere som et felt for relaterte opplysninger, eller du kan definere det slik at det henter verdilisten fra et annet plukklistefelt, men du kan ikke definere feltet for å gjøre begge deler. Hvis du vil ha opplysninger om hvordan du konfigurerer et egendefinert plukklistefelt for å dele verdier med et annet plukklistefelt, se Opprette egendefinerte plukklistefelt med delte verdier. Hvis du endrer et eksisterende egendefinert felt til et felt for relaterte opplysninger, skjer følgende med eventuelle poster som inneholder feltet for relaterte opplysninger: Hvis posten er knyttet til en post av den relaterte posttypen, fylles feltet ut med verdien fra feltet du konfigurerer som det relaterte feltet. Hvis feltet for posten allerede inneholder en verdi, overskrives verdien. Hvis posten ikke er knyttet til en post av den relaterte posttypen, fjernes verdien i feltet. Hvis du endrer et eksisterende egendefinert felt for relaterte opplysninger slik at det ikke lenger er et felt for relaterte opplysninger, forblir den eksisterende verdien i feltet uendret for eventuelle poster som inneholder feltet. Feltet blir redigerbart. Fremgangsmåten nedenfor beskriver hvordan du oppretter et nytt egendefinert felt for relaterte opplysninger. Før du begynner : Fastslå felttypen for feltet i den relaterte posttypen som du vil vise verdier for, i det egendefinerte feltet for relaterte opplysninger som du oppretter. Når du skal utføre denne prosedyren, må rollen din ha rettigheten Tilpass applikasjon. Slik oppretter du et nytt egendefinert felt for relaterte opplysninger: Klikk på den globale koblingen Administrasjon øverst til høyre på enhver side. Klikk på koblingen Applikasjonstilpasning under Applikasjonstilpasning. I området Posttypeoppsett klikker du på koblingen for posttypen som du vil definere det egendefinerte feltet for relaterte opplysninger i. Hvis du for eksempel vil opprette et egendefinert felt for relaterte opplysninger i posttypen Egendefinert objekt 04 for å vise verdiene fra et felt i posttypen Kontaktperson, klikker du på Egendefinert objekt 04. Klikk på Feltinnstillinger for posttype under Felthåndtering. Klikk på Nytt felt på siden Felt for posttype. Gjør følgende på siden Rediger felt for posttype: Angi navnet på det nye feltet i feltet Vist navn. Det kan være aktuelt å gi det egendefinerte feltet for relaterte opplysninger det samme navnet som feltet for den relaterte posttypen. Du kan imidlertid gi feltene forskjellige navn. I feltet Felttype velger du felttypen som du vil opprette. Hvis du for eksempel vil at det nye feltet skal vise verdiene for et tallfelt fra den relaterte posttypen, velger du Tall. MERKNAD:Du kan opprette egendefinerte felt for relaterte opplysninger for alle typer felt unntatt Web-koblingsfelt, sammenslåtte felt, maskerbare felt og plukklistefelt med flere valg. Merk av for Aktiver relaterte opplysninger. Velg den relaterte posttypen i feltet Relatert posttype. Hvis du for eksempel oppretter et egendefinert felt for relaterte opplysninger i posttypen Egendefinert objekt 04 for å vise verdiene fra et felt i posttypen Kontaktperson, velger du Kontaktperson. MERKNAD: Når du har valgt både felttypen og den relaterte posttypen, er alle feltene for den valgte felttypen i den valgte relaterte posttypen tilgjengelige for valg i feltet Relatert felt. I feltet Relatert felt velger du navnet på feltet som du vil at det nye egendefinerte feltet skal vise opplysninger for. Lagre det nye feltet. (Valgfritt) Angi en oversettelse av navnet på det nye feltet på følgende måte: Velg språket som du vil angi en oversettelse for, fra rullegardinlisten Oversettingsspråk på siden Felt for posttypen. Klikk på koblingen Rediger for navnet som du vil oversette. Angi oversettelsen i feltet Vist navn, og klikk på Lagre. Det oversatte navnet vises med svart tekst i kolonnen Vist navn. MERKNAD: Du kan også angi oversettelser av verktøytipset og beskrivelsen for feltet. Gjenta trinn a til og med c for hvert språk som du vil angi oversettelse for. Hvis du vil fortsette med å arbeide på siden Felt for posttypen etter at du har angitt oversettelsene, velger du standardspråket for selskapet i rullegardinlisten Språk. Når du lagrer et nytt egendefinert felt for relaterte opplysninger, sender Oracle CRM On Demand automatisk en forespørsel om å initialisere det nye feltet. Initialiseringsprosessen fyller ut det egendefinerte feltet for relaterte opplysninger for postene med verdien for det tilsvarende feltet i postene for den relaterte posttypen. Du kan vise statusen for initialiseringsforespørselen fra siden Kø for initialisering av relatert felt, som beskrevet i fremgangsmåten nedenfor. MERKNAD: Oracle CRM On Demand sender ikke e-postmeldinger for å bekrefte at initialiseringsprosessen er fullført. Slik viser du statusen for en initialiseringsforespørsel: Klikk på den globale koblingen Administrasjon øverst til høyre på enhver side. Klikk på Kø for initialisering av relatert felt i området Dataadministrasjonsverktøy. Siden Kø for initialisering av relatert felt vises med opplysninger om initialiseringsprosessen. Du kan legge til det nye feltet i sideoppsett for posttypen som du har opprettet feltet for, og i oppsett for relaterte opplysninger for posttypen for andre posttyper. Hvis du for eksempel oppretter et egendefinert felt for relaterte opplysninger i posttypen Egendefinert objekt 04 som viser verdiene fra et felt for posttypen Kontaktperson, kan du legge til det egendefinerte feltet for relaterte opplysninger i sideoppsett for posttypen Egendefinert objekt 04 og i oppsett for relaterte opplysninger som brukes til å vise egendefinert objekt 04-poster på detaljsidene for andre posttyper, for eksempel posttypen Firma, andre Egendefinert objekt-posttyper og så videre. Hvis du vil ha et eksempel på hvordan du bruker egendefinerte relaterte felt i oppsett for relaterte opplysninger, se Om egendefinerte felt for relaterte opplysninger.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.