| Skriv ut Åpne PDF-versjon av elektronisk hjelp

#### Om felthåndtering I Oracle CRM On Demand kan du utføre følgende felthåndteringsoppgaver for de ulike posttypene: Opprette og redigere felt Administrere feltetiketter Endre plukklisteverdier Når du oppretter egendefinerte felt eller redigerer feltdefinisjoner, kan du angi standardverdier for feltet som trer i kraft når nye poster blir opprettet. Du kan også angi at feltvalidering skal utføres for feltet for å sikre at det har en bestemt verdi. ### Om å kopiere felt De fleste posttypene i Oracle CRM On Demand har en kopieringsfunksjon. Det vil si at brukere kan kopiere posten de bruker. Når en bruker klikker på knappen Kopier på siden Detaljer om post, åpnes en ny postside. Denne nye postsiden inneholder alle feltene som kan kopieres. En bruker kan endre og lagre disse feltene. MERKNAD: Når du bruker knappen Kopier, kopieres bare basisposten, men ikke det relaterte elementet for underordnede poster. Følgende begrensninger gjelder ved bruk av kopieringsfunksjonen: Web-koblinger, sammenslåtte felt, adressefelt, beregnede felt og referansefelt kan ikke kopieres. Avmerkingsboksen Kopiering aktivert er ikke tilgjengelig for disse elementene. Skrivebeskyttede felt kan ikke kopieres. Skrivebeskyttede felt er felt som er angitt som skrivebeskyttede i feltinnstillingene eller feltoppsett. Felt som ikke er tilgjengelige i skjermbildeoppsettet for en bruker, kan ikke kopieres. Følgende vedleggsfelt kan ikke kopieres: Vedlegg Vedlegg: Filnavn Vedlegg: Størrelse (i byte) Du kan kopiere felt ved hjelp av knappen Kopier på postdetaljsider i Oracle CRM On Demand. Du kan aktivere denne innstillingen ved hjelp av avmerkingsboksen på siden Felthåndtering under Applikasjonstilpasning i Oracle CRM On Demand. Hvis du vil ha opplysninger om hvordan du angir hvilke felt som kan kopieres i Oracle CRM On Demand, se Administrere innstillingen Kopiering aktivert. ### Obligatoriske felt Det finnes ulike situasjoner der du kan definere felt etter behov. Det kan for eksempel hende at selskapet krever at alle serviceforespørsler må spore opplysninger om årsaken til en serviceforespørsel. I dette tilfellet angir du at feltet Årsak for serviceforespørsler er obligatorisk. Når en post deretter opprettes eller oppdateres og lagres, validerer applikasjonen at feltet ikke er null. Når du angir at et felt skal være obligatorisk, fremtvinges validering i alle grensesnitt, inkludert brukergrensesnittet, Web-tjenester og dataimport. Feltene som er angitt som obligatoriske på siden Rediger felt, er obligatoriske for alle brukere, uavhengig av rollen deres. Hvis du må gjøre et felt obligatorisk bare for en bestemt rolle, kan du gjøre dette ved å redigere det aktuelle sideoppsettet for felt som ikke allerede er felt som er obligatoriske. Hvis du vil ha flere opplysninger og hvordan du redigerer sideoppsett, se Tilpasse statiske sideoppsett. ### Betinget obligatoriske felt Du kan konfigurere et felt slik at det er betinget obligatorisk, det vil si at feltet ikke er obligatorisk som standard, men at det blir obligatorisk når en definert betingelse oppfylles. Hvis du vil ha flere opplysninger, se Om betinget obligatoriske felt. ### Skrivebeskyttede felt Du kan være aktuelt å definere felt som skrivebeskyttede i følgende situasjoner: Felt fra eksterne kilder. Hvis selskapet for eksempel sporer kredittverdigheten til et firma i et eksternt system, vil du sannsynligvis at kredittverdigheten oppdateres regelmessig via en import hver natt, men at feltet er skrivebeskyttet i brukergrensesnittet. Flytte et eksisterende felt til et egendefinert indeksert felt. Hvis du vil bruke et av de egendefinerte indekserte feltene for et eksisterende felt, kan du angi at brukere bare kan ha skrivebeskyttet tilgang til det gamle feltet mens du flytter data til det nye indekserte feltet. Denne feltdefinisjonen sikrer at data holdes synkronisert. MERKNAD: Enkelte systemfelt er alltid skrivebeskyttet, og kan bare oppdateres av Oracle CRM On Demand. Noen eksempler på felt som alltid er skrivebeskyttet, er feltet Opprettet og feltet Opprettet: Dato. Begge disse feltene er tilgjengelige i mange posttyper. ### Egendefinerte feltvalideringsregler Du kan bruke Oracle On Demand Expression Builder (Expression Builder) til å opprette uttrykk for egendefinerte feltvalideringsregler. Du kan klikke på ikonet fx ved siden av feltet Feltvalidering for å åpne vinduet Expression Builder, der du kan angi et uttrykk. Hvis du vil ha opplysninger om syntaksen du kan bruke for uttrykk, se Expression Builder. Det kan være aktuelt å definere egendefinerte feltvalideringsregler i følgende situasjoner: Bruke handelsretningslinjer. Hvis selskapet for eksempel har handelsretningslinjer som sier at markedsutviklingsmidler ikke kan gjelde i mer enn ett år, kan du definere en valideringsregel for feltet Sluttdato for å sikre at feltverdien aldri overstiger ett år fra startdatoen. Som et annet eksempel kan det hende at selskapet har handelsretningslinjer som angir at hvis en salgsmulighet med en forventet inntekt på NOK 1 000 000 eller mer, går tapt, må årsakene til tapet spores. I så fall definerer du en valideringsregel i feltet Status, slik at når en bruker prøver å lagre en salgsmulighetspost der feltet Status er satt til Tapt, fastslår Oracle CRM On Demand om den forventede inntekten er NOK 100 000 eller mer, og om feltet Årsak oppnådd/tapt er tomt. Du kan også definere meldingen som skal vises når valideringen mislykkes. I dette tilfellet advarer meldingen brukeren om å velge en verdi i feltet Årsak oppnådd/tapt før posten lagres. MERKNAD: For forretningsprosessen der du vil at feltet Årsak oppnådd/tapt skal være obligatorisk bare under enkelte omstendigheter, kan du også definere feltet Årsak oppnådd/tapt som et betinget obligatorisk felt. Hvis du vil ha flere opplysninger, se Om betinget obligatoriske felt. Bruke dataformat. Hvis selskapet for eksempel bruker et nummer for merverdiavgift (MVA) for et europeisk firma, kan du angi validering av riktig VAT-format basert på firmaets faktureringsadresse. Som et annet eksempel kan du angi at verdien for et bestemt egendefinert felt må bestå av nøyaktig fire sifre. Et valideringsuttrykk for et felt evalueres hver gang feltet oppdateres i en ny eller eksisterende post. Et valideringsuttrykk blir imidlertid ikke evaluert i følgende situasjoner: Feltet blir stående tomt når posten opprettes eller endres. Feltvalidering tvinger ikke en verdi til å være obligatorisk. Feltet har en eksisterende verdi, enten gyldig eller ugyldig, og verdien blir ikke endret når posten oppdateres. Hvis et valideringsuttrykk ikke evalueres, eller hvis det evalueres til NULL, genereres ingen feilmelding. En feilmelding genereres bare når valideringsuttrykket mislykkes (det vil si at uttrykket evalueres til USANN). Feltvalideringsuttrykk forutsetter at den første parameteren er selve feltnavnet. Hvis du for eksempel bruker et enkelt feltvalideringsuttrykk på feltet Beløp for å angi at verdien må være større enn 1 000, er det nok å skrive inn >1000. Du trenger ikke å skrive inn [<Beløp>]>1000. Hvis du vil ha flere opplysninger om sammensatte uttrykk, se Om uttrykk. #### Begrensninger for angivelse av feltvalideringsregler Du kan ikke angi feltvalideringsregler for disse felttypene: Systemfelt Interne beregnede felt Rad-ID- og ID-felt MERKNAD: Husk at Row_ID er et internt systemfelt. Avhengig av operasjonsovergangene, for eksempel under opprettelse av poster, er det ikke alltid garantert at det forblir statisk. Det kan være forskjellig fra ExternalSystemID eller IntegrationID. Tilknyttede felt Felt i plukklister for flervalg Felt der brukeregenskapen er angitt for å utelate dem. Disse feltene angis på en avviksbasis for å unngå feil i den eksisterende forretningslogikken i applikasjonskoden. Web-koblinger Sammenslåtte felt Følgende vedleggsfelt: Vedlegg Vedlegg: Filnavn Vedlegg: Størrelse (i byte) ### Om å definere standardverdier for felt Du kan angi standardverdier for felt i feltet Standardverdi på siden Rediger felt når du oppretter egendefinerte felt eller redigerer feltdefinisjoner. Det er nyttig å angi en standardverdi for et felt når du må ha følgende: En konstant for et felt. Det kan for eksempel være aktuelt å bruke standardverdien Kunde i feltet Type firma når en ny post blir opprettet. En formelbasert verdi som standard. Det kan for eksempel være aktuelt å bruke seks måneder etter verdien i feltet Opprettelsesdato som standardverdi for feltet Forfallsdato for forespørsler om midler. Generering av en unik verdi for et felt. Det kan for eksempel være aktuelt å angi et uttrykk som genererer et unikt nummer som en ID for feltet Utgiftsrapport. (Dette feltet er også skrivebeskyttet.) En rollebestemt standardverdi. I et selskap der for eksempel de fleste serviceforespørslene opprettes av kundeservicerepresentanter, kan det hende at flagget Tilordne på nytt er avmerket som standard, slik at hvis en selger for eksempel åpner serviceforespørselen, blir den sendt til riktig kundeservicerepresentant basert på forhåndsdefinerte tilknytningsregler. MERKNAD: De fleste a disse er bare mulige hvis rollen din har rettigheten Avansert felthåndtering. Det finnes to typer standardverdier for felt: Før-standard. Feltet blir utfylt på forhånd med den angitte verdien når en bruker oppretter en ny post. Brukere kan overskrive standardverdien eller godta den. Etter-standard. Feltet blir ikke utfylt på forhånd med den angitte verdien når en bruker oppretter en ny post. Feltet blir imidlertid utfylt med den angitte standardverdien når posten lagres. Brukeren lar feltet være tomt. Feltet skjules fra oppsettet. Integreringsverktøyene har ikke angitt en verdi. Før-standard er standard verditype for felt. Du kan angi Etter-standard ved å merke av for dette navnet på siden Rediger felt. Standardverdier for felt kan bare brukes på nye poster, ikke på postoppdateringer. Hvis du angir en standardverdi for et felt som allerede har en systemangitt standard, blir din verdi prioritert for selskapet. Et unntak fra denne regelen er feltet Inntekt i poster av typen Salgsmulighet. Alle standardverdier eller etter-standardverdier du angir for dette feltet, ignoreres fordi feltet brukes i genereringen av prognoser basert på salgsmulighetsinntekt. Du kan ikke angi standardverdier for disse felttypene: Systemfelt Interne beregnede felt Rad-ID- og ID-felt MERKNAD: Husk at Row_ID er et internt systemfelt. Avhengig av operasjonsovergangene, for eksempel under opprettelse av poster, er det ikke alltid garantert at det forblir statisk. Det kan være forskjellig fra ExternalSystemID eller IntegrationID. Tilknyttede felt Felt i plukklister for flervalg Felt der brukeregenskapen er angitt for å utelate dem. Disse feltene angis på en avviksbasis for å unngå feil i den eksisterende forretningslogikken i applikasjonskoden. Web-koblinger Sammenslåtte felt Avmerkingsbokser (etter-standardverdier) Følgende vedleggsfelt: Vedlegg Vedlegg: Filnavn Vedlegg: Størrelse (i byte) Tabellen nedenfor inneholder standardverdiene du kan angi for de ulike felttypene i Oracle CRM On Demand.
Felttype | Gyldige standardverdier
--- | ---
Avmerkingsboks | J hvis boksen skal være avmerket og den boolske verdien er sann. N hvis boksen ikke skal være avmerket og den boolske verdien er usann. Tom representerer en udefinert verdi for en avmerkingsboks, selv om den vises som ikke-avmerket Merknad: Du kan ikke velge Etter-standard for et avmerkingsboksfelt.
Valuta | En gyldig numerisk verdi på opptil 15 sifre.
Dato | I dag + tall, der tall representerer et bestemt antall dager. Standarddatoen beregnes som dagens dato pluss det angitte tallet. Hvis dagens dato for eksempel er 1. januar 2008, og du angir I dag + 7, blir standardverdien 8. januar 2008.
Dato/klokkeslett | Som for feltet Dato, men i tillegg vises klokkeslettet når den nye posten åpnes.
Heltall | En gyldig numerisk verdi mellom -2147483648 og 2147483647.
Plukkliste for flervalg | Du kan ikke definere en standardverdi for en plukkliste med flere valg.
Merknad | En tekstverdi på opptil 16350 tegn.
Nummer | En gyldig numerisk verdi mellom -2147483648 og 2147483647.
Prosent | En gyldig numerisk verdi mellom -2147483648 og 2147483647.
Telefon | Et gyldig telefonnummer.
Plukkliste | Den valgte plukklisteverdien blir standardverdien for feltet.
Tekst (lang) | En tekstverdi på opptil 255 tegn.
Tekst (kort) | En tekstverdi på opptil 40 tegn for egendefinerte felt og de fleste forhåndskonfigurerte felt. For noen forhåndskonfigurerte felt kan du imidlertid angi mer enn 40 tegn. Posttypen Firma kan for eksempel ha et navn som har flere enn 40 tegn, og lengden for verdien for feltet Standard er derfor ikke begrenset til 40 tegn.
Tekst (kort - kan maskeres) | En tekstverdi på opptil 40 tegn, der noen av dataene er skjult for andre brukere. Hvis et felt som kan maskeres, for eksempel inneholder verdien 4558785236, ser brukerne XXXX5236. En brukerrolle må inkludere rettigheten Vis maskerte data for å se dataene i feltet som kan maskeres. Hvis du vil ha flere opplysninger, se Om felt som kan maskeres.
Web-kobling | En gyldig URL-adresse. Uttrykk og validering er ikke tillatt. En standardverdi kan angis på redigeringssiden for Web-kobling. Feltet Visningstekst kan inneholde opptil 250 tegn. Feltet URL-adresse kan inneholde opptil 8000 tegn. Ulike lesere har ulike maksimumslengder for URL-adresser. Hvis du angir en URL-adresse som er for lang, vil den kanskje ikke fungere som forventet. URL-adresselengden endres hvis du bruker parametererstatning.
MERKNAD: Hvis du oppretter et uttrykk for å angi en standardverdi, må ikke resultatet av uttrykket overskride maksimalt antall tegn som er tillatt i feltet. Dessuten kan ikke en streng eller numerisk litteral som sendes til en funksjon i Expression Builder, overskride 75 tegn. Hvis du vil ha flere opplysninger om bruk av uttrykksverktøyet, se Expression Builder. I tillegg gjelder følgende: Du kan angi en konstant for alle felttyper, inkludert plukklister. Eksempel: Status (Oppgave) = 'Ikke startet' Når det gjelder feltet Dato, kan du angi antall dager fra dagens dato. Eksempel: Forfallsdato (Forespørsel om midler) = I dag() + 180 Når det gjelder feltet Eier, kan du angi en <opphavsperson for post> (variabel) eller en bestemt bruker. Oppslag støttes ikke. Du må skrive direkte i feltet. Du kan også opprette sammensatte uttrykk for standardverdier for felt. Du kan skrive inn et uttrykk direkte i feltet Standardverdi eller klikke på ikonet fx for å åpne vinduet Expression Builder, der du kan skrive inn et uttrykk. Hvis du vil ha opplysninger om syntaksen du kan bruke for uttrykk, se Expression Builder. Hvis du vil bruke Expression Builder i felthåndtering, må du ha rettigheten Avansert felthåndtering i din brukerrolle. Brukere som har rollen Administrator, kan aktivere denne rettigheten for sin egen rolle og for andre roller.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.