| Skriv ut Åpne PDF-versjon av elektronisk hjelp

#### Ventetidsovervåker for arbeidsflyt Du kan vise detaljer om følgende fra Ventetidsovervåker for arbeidsflyt: Ventende forekomster av ventehandlinger og detaljer om disse arbeidsflythandlingene. Forekomster av tidsplanlagte hendelser (det vil si arbeidsflytregler med triggerhendelsen Tidsplanlagt hendelse) som venter eller utføres for øyeblikket. Hvis en forekomst av en ventehandling for en arbeidsflyt eller en forekomst av en tidsplanlagt hendelse for eksempel venter lenger enn forventet, kan du bruke Ventetidsovervåker for arbeidsflyt til å undersøke forekomsten og se på konfigurasjonen av arbeidsflytregelen, den tidsplanlagte hendelsen eller arbeidsflythandlingen. Du kan om nødvendig slette forekomsten. MERKNAD: Når du sletter en ventende forekomst av en ventehandling, utføres ingen av de gjenværende handlingene i arbeidsflytregelen. Når du sletter en ventende forekomst av en tidsplanlagt hendelse, avbrytes forekomsten av hendelsen, statusen for den tidsplanlagte hendelsen settes til Avsluttet, og den tidsplanlagte hendelsen deaktiveres. Det genereres ikke flere forekomster for de gjenværende forekomstene av den tidsplanlagte hendelsen. ### Ventende forekomster av ventehandlinger Se eksemplet nedenfor hvis du vil finne ut hvordan ventende forekomster av ventehandlinger behandles i en arbeidsflytregel. Du kan for eksempel konfigurere en arbeidsflytregel med følgende påtenkte handlingsrekkefølge: En ventehandling med en varighet på 24 timer En handling av typen Send e-post En ventehandling med en varighet på 48 timer En handling av typen Send e-post En handling av typen Opprett oppgave Hvis handlingene er riktig konfigurert, vil den første ventehandlingen i rekkefølgen, handling 1, fortsatt ha statusen Venter i minst 24 timer. Når venteperioden er over, utføres handlingen Send e-post (handling 2). Den andre ventehandlingen (handling 3 i arbeidsflytregelen) er den neste i rekkefølgen. Den vil fortsatt ha statusen Venter i minst 48 timer. Når venteperioden er over, utføres handlingen Send e-post (handling 4) og handlingen Opprett oppgave (handling 5). MERKNAD: Venteperioden angir hvor kort tid som må gå før Oracle CRM On Demand begynner å utføre de andre handlingene i arbeidsflytregelen. Det kan hende at den faktiske tiden som går før de andre handlingene utføres, er lengre, avhengig av belastningen på Oracle CRM On Demand-databasen og Oracle CRM On Demand-serveren, og også på antall venteperioder som venter når venteperioden avsluttes. Hvis venteperioden i handling 3 feilaktig ble angitt som 48 dager i stedet for 48 timer, vil imidlertid handlingen ha statusen Venter til det har gått 48 dager. Du kan se handlingen i Ventetidsovervåker for arbeidsflyt, og du kan vise handlingsdetaljene for å se om venteperioden er feil angitt. Deretter kan du slette forekomsten av ventehandlingen. Når du sletter forekomsten av ventehandlingen, avsluttes forekomsten av arbeidsflytregelen, og de gjenværende handlingene i regelforekomsten utføres ikke. I det forrige eksemplet skjer følgende: Hvis du sletter handling 1 mens den venter, utføres ikke handling 2, 3, 4 og 5. Hvis du sletter handling 3 mens den venter, utføres ikke handling 4 og 5. MERKNAD: Ventehandlinger er den eneste typen arbeidsflythandlinger som holdes i statusen Venter. ### Ventende forekomster av tidsplanlagte hendelser En ventende forekomst av en tidsplanlagt hendelse blir værende i statusen I kø til datoen og klokkeslettet forekomsten skal utføres (fortsettelsesdatoen). Fortsettelsesdatoen er det tidligste mulige tidspunktet forekomsten vil bli utført. Det er ikke sikkert forekomsten blir utført umiddelbart, avhengig av belastningen på Oracle CRM On Demand-databasen og Oracle CRM On Demand-tjeneren på det aktuelle tidspunktet og antallet forekomster av Vent på handling og forekomster av tidsplanlagte hendelser som venter. Når utførelsen av forekomsten er startet, endres statusen for forekomsten til Kjører, og feltet Faktisk startdato fylles ut. Det kan hende at du må oppdatere nettlesersiden for å vise de oppdaterte feltene. Forekomsten vises fortsatt i Ventetidsovervåker for arbeidsflyt mens den utføres. Hvis det er nødvendig, kan du slette en forekomst av en tidsplanlagt hendelse mens den utføres. Hvis du gjør dette, fjernes forekomsten fra Ventetidsovervåker for arbeidsflyt. I tillegg angis statusen for den tidsplanlagte hendelsen som Avsluttet, den tidsplanlagte hendelsen deaktiveres, og ingen flere forekomster genereres for de gjenstående forekomstene av den tidsplanlagte hendelsen. Utførelsen av forekomsten fortsetter til neste gang Oracle CRM On Demand kontrollerer om den tidsplanlagte hendelsen fortsatt er aktiv. Denne kontrollen foregår i intervaller på fem minutter mens en forekomst utføres. Når Oracle CRM On Demand fastslår at en tidsplanlagt hendelse er deaktivert, avsluttes forekomsten som ble utført, og eventuelle arbeidsflythandlinger som ikke allerede er utført for forekomsten, blir ikke utført. Du kan også slette en forekomst av en tidsplanlagt hendelse mens den er på vent (det vil si mens statusen er I kø), slik det beskrives i Slette ventende forekomster fra Ventetidsovervåker for arbeidsflyt. #### Beslektede emner Hvis du vil ha opplysninger om tidsplanlagte hendelser, kan du se følgende emner: Om tidsplanlagte hendelser Opprette tidsplanlagte hendelser Hvis du vil ha opplysninger om bruk av Ventetidsovervåker for arbeidsflyt, se følgende emner: Vise ventende forekomster i Ventetidsovervåker for arbeidsflyt Slette ventende forekomster fra Ventetidsovervåker for arbeidsflyt Felt for ventende forekomster for arbeidsflyt

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.