| Skriv ut Åpne PDF-versjon av elektronisk hjelp

### Logge på som ny bruker Når du skal logge på som en ny bruker i Oracle CRM On Demand, må du ha en midlertidig URL-adresse for Oracle CRM On Demand og et midlertidig passord. Oracle CRM On Demand sender disse opplysningene til deg via e-post, i to deler: Den første e-posten inneholder den midlertidige URL-adressen som du bruker for å få tilgang til Oracle CRM On Demand for første gang. Den andre e-posten inneholder det midlertidige passordet. Avhengig av hvordan selskapsadministratoren konfigurerer brukerkontoen din, kan e-posten med det midlertidige passordet også inneholde en bruker-ID. MERKNAD: Brukerpåloggings-ID-en din vises på Oracle CRM On Demand-siden etter at du har logget på for første gang. Du trenger ikke bruker-ID-en første gang du logger på Oracle CRM On Demand, men du må ha den for å få tilgang til Oracle CRM On Demand ved senere pålogginger. Vi anbefaler derfor at du noterer deg brukerpåloggings-ID-en til fremtidig bruk. Når du logger på for første gang, blir du bedt om å konfigurere et visst antall sikkerhetsspørsmål. Noter deg disse sikkerhetsspørsmålene og de tilhørende svarene. Hvis du senere glemmer passordet, må du svare på sikkerhetsspørsmålene for å få tilbakestilt passordet. Hvis du vil ha flere opplysninger om tilbakestilling av passord, se Hente en brukerpåloggings-ID eller tilbakestille passordet. Du kan når som helst endre sikkerhetsspørsmålene i Oracle CRM On Demand. Hvis du vil ha flere opplysninger, se Opprette sikkerhetsspørsmålene. Slik logger du på som ny bruker Klikk på URL-adressen for Oracle CRM On Demand som du har fått på e-post. Skriv inn det midlertidige passordet du har fått på e-post, på påloggingssiden. Noter deg brukerpåloggings-ID-en som vises i feltet Brukerpåloggings-ID på siden Oppdater passord. Skriv inn et nytt, valgfritt passord i feltet Nytt passord på siden Oppdater passord, og skriv det inn på nytt i feltet Bekreft nytt passord. TIPS: Det er viktig å huske passordet slik at du slipper å gjøre denne operasjonen på nytt. Velg spørsmålene du vil bruke som sikkerhetsspørsmål, på siden Mine sikkerhetsspørsmål, og skriv inn svarene på hvert spørsmål. Selskapsadministratoren bestemmer hvor mange sikkerhetsspørsmål som er påkrevd. MERKNAD: Noter deg sikkerhetsspørsmålene og de tilhørende svarene. Lagre sikkerhetsspørsmålene. På Min hjemmeside vises opplysningene du trenger for å begynne å bruke Oracle CRM On Demand. Standardfanene og -funksjonene som vises, er avhengig av rollen du har fått tildelt av selskapsadministratoren.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.