| Skriv ut Åpne PDF-versjon av elektronisk hjelp

### Arbeide med lister For mange posttyper kan du begrense postene som vises, ved å bruke filtrerte lister. En filtrert liste viser et delsett av postene som oppfyller kriteriene som ligger til grunn for listen. Oracle CRM On Demand har filtrerte standardlister for mange posttyper. Brukere som har rettigheten Håndter felles lister i brukerrollen, kan opprette egne filtrerte lister og gjøre dem tilgjengelige for andre brukere. Selskapsadministratoren kan bestemme hvilke lister som skal være tilgjengelige for ulike brukerroller. Du kan også opprette flere filtrerte lister for å søke ut postene du vil arbeide med. Hvis du vil ha flere opplysninger, se Opprette og begrense lister. Blant listene som er tilgjengelige for en posttype på øverste nivå, kan du velge listesettet som skal vises på hjemmesiden og i plukklister for lister. Hvis du vil ha flere opplysninger, se Endre listesett for posttyper. Når du velger en filtrert liste, åpnes listen med poster som oppfyller listekriteriene, på listesiden for posten. Du kan velge å vise de første 5, 10, 25, 50, 75 eller 100 postene på siden samtidig. Valget som gjøres, brukes på listesidene for alle posttyper inntil du endrer det igjen. Når du blar gjennom en liste og holder musepekeren over en post, utheves denne posten gjennom en endring i bakgrunnsfargen. Avhengig av selskapsoppsettet og oppsettet i brukerprofilen din er kolonneoverskriftene på listesider kanskje alltid synlige når du ruller ned på en side med poster. Denne funksjonen kan aktiveres eller deaktiveres på selskapsnivå, men du kan overstyre innstillingen Lås kolonneoverskrift for liste på selskapsnivå i din personlige profil. Hvis du vil ha informasjon om hvordan du endrer innstillingen Lås kolonneoverskrift for liste i din personlige profil, se Oppdatere personlige detaljer. MERKNAD: I Oracle CRM On Demand kan bare én sorteringsmetode brukes til å fastsette sorteringsrekkefølgen i lister. Sorteringsmetoden ble valgt for å gi den beste løsningen for alle språk. Den kan imidlertid føre til at enkelte bokstaver vises i feil rekkefølge på noen språk. ### Hva skjer hvis det er flere sider med poster? Hvis det er flere poster i listen enn det som kan vises på siden, skjer følgende: Du kan klikke på navigeringsikonene øverst eller nederst på listesiden for å gå til neste side, forrige side, første side eller siste side i listen. Hvis du klikker på ikonet for å gå til den siste siden i en liste, vises en hel side med poster, og antall poster som vises på den siste siden i listen, bestemmes av antall poster du velger å vise på listesiden. Eksempel: En liste inneholder totalt 60 poster, og du velger å vise 25 poster på listesiden. Hvis du klikker på ikonet for å gå til den siste siden i listen, vises de siste 25 postene i listen på siden. Hvis du navigerer gjennom en liste side for side, vises bare de gjenstående postene i listen, på den siste siden i listen. Eksempel: En liste inneholder totalt 60 poster, og du velger å vise 25 poster på listesiden. Hvis du navigerer gjennom listen side for side, vises 25 poster på hver av de to første sidene i listen, og de gjenstående 10 postene i listen vises på den siste siden. ### Oppgaver du kan utføre fra listesidene Du kan gjøre følgende på listesider: Sortere postene. Få en rask oversikt over flere poster. Søke etter en post som du vil vise, slette eller oppdatere. Oppdatere feltene på listesiden internt, hvis funksjonaliteten for innebygd redigering er aktivert. Åpne en postdetaljside i postruten, og oppdatere postdetaljene uten å navigere fra listesiden hvis postruten er tilgjengelig på listesiden. Opprette nye poster. Legge til listen i favorittlistene dine ved å klikke på ikonet Legg til i favoritter på høyre side av tittellinjen på listesiden. Fjerne listen fra favorittlistene dine ved å klikke på ikonet Fjern fra favoritter på høyre side av tittellinjen på listesiden. Legge til en post i favorittpostene dine ved å klikke på ikonet Legg til i favoritter i raden for posten. Fjerne en post fra favorittpostene dine ved å klikke på ikonet Fjern fra favoritter i raden for posten. Begrense listen på listesiden hvis ikonet Aktiver/deaktiver ruten Begrens liste er tilgjengelig. Hvis du vil ha flere opplysninger, se Begrense lister på listesider. Du kan endre rekkefølgen på kolonnene i listen ved å dra kolonneoverskriftene til en ny plassering og slippe dem. Du kan velge å lagre listen etter at du har endret rekkefølgen på kolonnene. ### Om endring av rekkefølgen på kolonner på listesider Du kan endre rekkefølgen på kolonnene i en liste direkte på listesiden. Når du holder musepekeren over en kolonneoverskrift, vises det en pil som peker i fire retninger. Du kan da dra kolonnen til den nye plasseringen og slippe den der. Hvis det er flere kolonner tilgjengelig enn det er plass til å vise på nettlesersiden, ruller siden automatisk for å vise de ekstra kolonnene når du drar en kolonneoverskrift til kanten av de viste kolonnene. Den endrede rekkefølgen på kolonnene gjelder også selv om du utfører handlinger som oppdaterer siden, for eksempel når du blar gjennom listen, sorterer den, bruker alfasøkkontrollene og hurtigfilterfeltene, og så videre. Den endrede rekkefølgen gjelder også selv om du åpner en detaljside for en post fra listen og deretter går tilbake til listen. Når du navigerer bort fra listen, vises imidlertid kolonnene i den opprinnelige rekkefølgen neste gang du åpner listen, med mindre du lagret listen etter at du hadde endret rekkefølgen på kolonnene. ### Om bruk av egendefinerte felt for å sortere lister Av ytelseshensyn er det noen egendefinerte felt som ikke kan brukes til å sortere lister. Følgende generelle regler gjelder: Du kan ikke bruke følgende typer egendefinerte felt til å sortere lister over noen som helst posttype, inkludert posttypene for egendefinert objekt: Felt for avmerkingsbokser Felt for Web-koblinger Felt i plukklister for flervalg For en gitt posttype kan det imidlertid finnes andre typer egendefinerte felt du ikke kan bruke til å sortere lister. For posttypene Egendefinert objekt 01 til Egendefinert objekt 03 kan du ikke bruke noen som helst egendefinerte felt til å sortere lister. ### Handlinger du kan utføre i de oppførte postene I tillegg kan du bruke menyen på postnivå (ved siden av hvert postnavn) til å utføre ulike handlinger for postene som er oppført, inkludert ett eller flere av følgende: Åpne redigeringssiden for posten (ved å velge Rediger), der du kan redigere alle feltene i posten. Opprette en ny post ved å kopiere den eksisterende posten. Selskapsadministratoren bestemmer hvilke feltverdier som skal kopieres automatisk til den nye posten. Slette en post. Du kan filtrere listen ytterligere hvis det er for mange poster på siden. Hvis du vil ha mer informasjon om raske måter å filtrere lister på, se Filtrere lister. Hver av de filtrerte listene er bundet til den aktuelle posttypen, for eksempel Salgsmuligheter eller Firmaer. Alle ansatte kan opprette filtrerte lister til eget bruk, men du må få tildelt en bestemt rolle for å kunne opprette offentlige lister som er tilgjengelige for alle ansatte. MERKNAD: En liste som du eller dine ledere oppretter, vises bare på språket den er opprettet. Hvis du bytter språk, legges den ikke til i listene på de andre språkene som applikasjonen støtter. Bare de filtrerte standardlistene vises på alle språk. Hvis for eksempel en italiensk leder oppretter en ny liste, og noen av teammedlemmene bruker den spanske versjonen av produktet, vil ikke disse teammedlemmene se den nyopprettede listen. ### Om opprettelse av bokmerker for listesider Sidene i de fleste lister har den samme URL-adressen. Når du oppretter et bokmerke for en side i en liste, vil derfor bokmerket alltid åpne listen på siden som ble åpnet første gang du aktiverte listen (vanligvis første side i listen). Når du kopierer URL-adressen fra adressefeltet på en side i en liste og deretter limer inn URL-adressen i adressefeltet i en leser, åpnes også listen på siden som ble åpnet første gang du aktiverte listen. Eksempel: Når du åpner en liste fra en listekobling på hjemmesiden for firma, åpnes listen på den første siden. Hvis du går til den tredje siden i listen og oppretter et bokmerke for denne siden, vil det nye bokmerket åpne listen på den første siden (altså siden som ble åpnet første gang du aktiverte listen). ### Valg for listehåndtering På listesiden for de fleste posttyper finnes det en menyknapp med noen av eller alle disse valgene: Bunkesletting. Slett alle postene fra en liste. Se Slette og gjenopprette poster. Bunketilordne bok. Legg til poster i en bok eller fjern poster fra en bok. Se Tilordne poster til bøker. Bunketilordne teammedlem. Legg til et teammedlem i en liste over poster, eller fjern et teammedlem fra en liste over poster. Se Tilordne et teammedlem til en liste over poster. Eksporter liste. Eksporter en liste og lagre den på datamaskinen. Se Eksportere poster i lister. Masseoppdatering. Oppdater flere poster samtidig. Se Oppdatere postgrupper. Massebesøksplanlegging. Opprette et planlagt besøk for én eller flere kunder. Se Massebesøksplanlegging. Masseopprett avtale. Hvis du vil opprette en avtale for ett eller flere firmaer, se Opprette avtaler for flere firmaer. Antall poster. Telle postene i en liste. Se Telle poster i lister. Begrens liste. Begrens en filtrert liste. Se Opprette og begrense lister. MERKNAD: På listesidene for de fleste posttyper kan du også begrense listen uten å forlate listesiden, og eventuelt lagre den begrensede listen. Hvis du vil ha informasjon om hvordan du begrenser lister på listesider, se Begrense lister på listesider. Lagre liste. Lagrer en liste. Når du klikker på Lagre liste, kommer du direkte til en side med lagringsvalg. Vis listefilter. Vis nøkkelopplysninger for en liste. Se Siden Vis liste. Du kan også åpne denne siden ved å klikke på Vis på siden Håndter lister. Opprett ny liste. Opprett en ny filtrert liste. Se Opprette og begrense lister. Håndter lister. Håndter listene for posttypen. Se Siden Håndter lister. Bunkegjenoppretting. Gjenopprett en slettet lister med poster, se Slette og gjenopprette poster. ### Få tilgang til valgene for listehåndtering Måten du navigerer til valgene for listehåndtering på, varierer etter posttypen, slik det er vist i tabellen nedenfor.
Posttype | Fremgangsmåte
--- | ---
Hovedposttyper (i faner) | Klikk på postfanen øverst på siden. Klikk på en liste i området Lister. Klikk på menyknappen og angi ønsket valg. Du kan også åpne siden Ny liste på følgende måte: Klikk på postfanen øverst på siden. Klikk på knappen Ny på tittellinjen i området Lister.
Aktiviteter | Klikk på fanen Kalender. Klikk på koblingen Vis fullstendig liste i området for aktivitetslisten. MERKNAD: I standardapplikasjonen vises listen Åpne oppgaver i de daglige og ukentlige visningene i din egen kalender og de individuelle kalenderne til andre brukere som deler kalenderen sin med deg. Du kan imidlertid velge å vise en annen liste, eller administratoren kan velge en annen liste for brukerrollen din. Hvis du vil ha flere opplysninger, se Sette opp kalenderen. Klikk på menyknappen og angi ønsket valg.
Varsler | Klikk på fanen Hjemmeside. Klikk på koblingen Vis fullstendig liste nederst i området Varsler på Min hjemmeside. Klikk på menyknappen og angi ønsket valg. MERKNAD: Hvis det ikke finnes varsler, vises ikke koblingen Vis fullstendig liste.
Vedlegg | Bare tilgjengelig hvis din rolle inkluderer rettigheten Håndter innhold - håndter vedlegg og Detaljsidebilder. Klikk på den globale koblingen Administrasjon øverst på en hvilken som helst side. Klikk på koblingen Innholdshåndtering. Klikk på koblingen Håndter vedlegg på siden Innholdshåndtering. Klikk på knappen Opprett ny liste på siden Håndter vedlegg.
Brukere | Bare tilgjengelig hvis din rolle omfatter rettigheten Håndter brukere. Klikk på den globale koblingen Administrasjon øverst på en hvilken som helst side. Klikk på koblingen Brukerstyring og tilgangskontroller. Klikk på koblingen Brukerstyring. Klikk på menyknappen og angi ønsket valg.
Produktkategorier | Bare tilgjengelig hvis din rolle omfatter rettigheten Håndter innhold. Klikk på den globale koblingen Administrasjon øverst på en hvilken som helst side. Klikk på koblingen Innholdshåndtering. Klikk på koblingen Kategorier for produkt på siden Innholdshåndtering. Klikk på menyknappen og angi ønsket valg.
Produkter | Bare tilgjengelig hvis din rolle omfatter rettigheten Håndter innhold. Klikk på den globale koblingen Administrasjon øverst på en hvilken som helst side. Klikk på koblingen Innholdshåndtering. Klikk på koblingen Produkter på siden Innholdshåndtering. Klikk på menyknappen og angi ønsket valg.
### Filtrerte standardlister Hvis du vil ha en beskrivelse av de filtrerte standardlistene, se emnet "Arbeide med hjemmesiden for posttype" for hver posttype, for eksempel: Arbeide med hjemmesiden for kundeemner Arbeide med hjemmesiden for firma Arbeide med hjemmesiden for kontaktpersoner Arbeide med hjemmesiden for salgsmulighet Arbeide med hjemmesiden for serviceforespørsel Slik åpner du en liste Klikk på postfanen. Velg listen du vil arbeide med, i området Lister på hjemmesiden for poster. MERKNAD: Hvis du vil åpne lister over aktiviteter, klikker du på fanen Kalender og deretter på Vis fullstendig liste i området Aktivitetsliste. Hvis du vil ha informasjon om arbeid med lister over aktiviteter, se Arbeide med aktivitetslister. #### Beslektede emner Du finner relaterte opplysninger i følgende emner: Om postruten på listesider Bruke postruten på listesider

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.