| Skriv ut Åpne PDF-versjon av elektronisk hjelp

## Definere sikkerhetsspørsmålene Hvis du glemmer passordet for Oracle CRM On Demand, får du bruk for sikkerhetsspørsmålene. Du definerer sikkerhetsspørsmålene når du logger på Oracle CRM On Demand for første gang. Men du kan når som helst endre sikkerhetsspørsmålene og de tilhørende svarene. ### Hva skjer hvis du glemmer passordet? Hvis du glemmer passordet for Oracle CRM On Demand, kan du klikke på koblingen Får du ikke tilgang til kontoen din? på påloggingssiden i Oracle CRM On Demand, og deretter klikke på koblingen Jeg har glemt passordet for å tilbakestille passordet. Du får da tilsendt en e-post fra Oracle CRM On Demand som inneholder en midlertidig kobling til applikasjonen. Når du bruker den midlertidige koblingen, må du legitimere deg ved å svare på sikkerhetsspørsmålene. Når du svarer riktig på sikkerhetsspørsmålene, kan du angi et passord i Oracle CRM On Demand. Hvis du vil ha flere opplysninger om hvordan du tilbakestiller passordet hvis du glemmer det, se Hente en brukerpåloggings-ID eller tilbakestille passordet. MERKNAD: Hvis du glemmer brukerpåloggings-ID-en, kan du også bruke koblingen Får du ikke tilgang til kontoen din? på påloggingssiden i Oracle CRM On Demand til å sende en forespørsel om å få brukerpåloggings-ID-en tilsendt på e-post. Fremgangsmåten nedenfor viser hvordan du definerer sikkerhetsspørsmålene. Slik definerer du sikkerhetsspørsmål Klikk på den globale koblingen Mitt oppsett øverst til høyre på en hvilken som helst side. Klikk på koblingen Personlig profil under Personlig profil. Klikk på koblingen Mine sikkerhetsspørsmål på siden Personlig profil. Hvis du ikke definerer sikkerhetsspørsmålene for første gang, angir du passordet for Oracle CRM On Demand i feltet Gjeldende passord på siden Mine sikkerhetsspørsmål. Velg spørsmålene, og skriv inn svarene. MERKNAD: Et svar kan ikke overskride 100 tegn. Lagre posten. TIPS: Noter deg sikkerhetsspørsmålene og svarene du definerer, slik at du har disse opplysningene lett tilgjengelig hvis du glemmer passordet.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.