| Skriv ut Åpne PDF-versjon av elektronisk hjelp

7. #### Opprette og redigere felt Du kan opprette egendefinerte felt og redigere eksisterende feltdefinisjoner på siden Rediger felt for en posttype, som er tilgjengelig fra siden Felt for posttypen. Siden Felt for posttypen viser visningsnavnet for hvert felt, felttypen, om feltet er obligatorisk og om funksjonen for kopiering aktivert er tilgjengelig for feltet. Hvis rollen inkluderer rettighetene Last klienttillegg og Håndter egendefinert kode for HTML-topptekst, vises kolonnen HTML-feltkode også på siden Felt for posttypen. Denne kolonnen viser feltnavnene som skal brukes i tilpasset JavaScript-kode, som utfører operasjoner på felt. Hvis du vil ha flere opplysninger om hvordan du utvikler slik tilpasset kode, se Oracle CRM On Demand JavaScript API Developer’s Guide. I kolonnen Integration Tag Web Services v2.0 på siden Felt for posttype vises integreringsetiketten for hvert felt. Dette er feltnavnene som brukes i WSDL-filene for Web Services v2.0. Hvis du vil ha flere opplysninger om WSDL-filer, se Laste ned WSDL-filer og skjemafiler. For visse posttyper kan du velge å konfigurere et egendefinert felt som skal fungere som et felt for relaterte opplysninger. Følgende felt på siden Rediger felt brukes bare når du skal konfigurere et felt for relaterte opplysninger: Aktiver relaterte opplysninger Relatert posttype Relatert felt MERKNAD: Noen av de gjenstående feltene på siden Rediger felt blir skrivebeskyttede felt når du har merket av for Aktiver relaterte opplysninger. Hvis du vil ha opplysninger om egendefinerte felt for relaterte opplysninger og hvordan du oppretter dem, kan du se Om egendefinerte felt for relaterte opplysninger og Opprette egendefinerte felt for relaterte opplysninger. For visse posttyper kan du velge å konfigurere et egendefinert felt av typen Plukkliste slik at det henter verdilisten fra et annet plukklistefelt. Følgende felt på siden Rediger felt brukes bare når du skal konfigurere et plukklistefelt slik at det henter verdiene fra et annet plukklistefelt: Aktiver delte plukklisteverdier Delt posttype Delte felt MERKNAD: Feltene Delt felt og Delt posttype blir tilgjengelige når du har merket av for Aktiver delte plukklisteverdier. Hvis du vil ha opplysninger om hvordan du konfigurerer et egendefinert plukklistefelt slik at det henter verdilisten fra et annet plukklistefelt, se Opprette egendefinerte plukklistefelt med delte verdier. Før du begynner. Når du skal utføre denne prosedyren, må rollen din ha rettigheten Tilpass applikasjon. Slik oppretter du egendefinerte felt og redigerer felt Klikk på den globale koblingen Administrasjon øverst til høyre på enhver side. Klikk på koblingen Applikasjonstilpasning under Applikasjonstilpasning. Klikk på koblingen for den nødvendige posttypen under Posttypeoppsett. Klikk på Feltinnstillinger for posttype under Felthåndtering. Gjør følgende på siden Felt: Klikk på Nytt felt hvis du oppretter et egendefinert felt. Klikk på koblingen Rediger for feltet for å redigere definisjonen for feltet. MERKNAD: Hvis du har redigert et standardfelt og ønsker å tilbakestille alle redigerte verdier til standardinnstillingene, klikker du på knappen Standard ved siden av knappene Lagre og Avbryt. Skriv inn et visningsnavn på siden Rediger felt. Visningsnavnet er etiketten for feltet. Velg en felttype på siden Rediger felt hvis du oppretter et felt. ADVARSEL: Du kan ikke endre felttypen etter at du har lagret det egendefinerte feltet. Følgende regler gjelder for egendefinerte felt, som kan være forskjellige fra de som gjelder for standardfelt av samme felttype:
   Felttype | Maksimumslengde | Merknader
   --- | --- | ---
   Avmerkingsboks | i/t | MERKNAD: Brukerne blir ikke tvunget til å velge et felt av typen Avmerkingsboks som er merket som Obligatorisk. Hvis du vil at avmerkingsboksfeltet skal ha verdien Sann (det vil si at du vil at avmerkingsboksen skal aktiveres), må du bruke feltvalideringsregler for avmerkingsboksfeltet. For flere opplysninger, se Om felthåndtering.
   Dato | 25 |
   Dato/klokkeslett | 25 |
   Heltall | 10 | Heltall fra -2 147 483 647 til 2 147 483 647.
   Plukkliste for flervalg |  | Du kan ikke definere en standardverdi for en plukkliste med flere valg.
   Nummer | 10 | Tall fra -2 147 483 648 til 2 147 483 647.
   Telefon | 35 |
   Plukkliste | 30 | Du kan definere maksimalt 1000 verdier for en plukkliste. Imidlertid er bare 300 av disse verdiene tilgjengelige i brukergrensesnittet. Det totale plukklisteverdisettet som hentes under kjøring, beregnes basert på antall plukklisteverdier multiplisert med antall språk som er aktive på selskapsnivå. Dette antallet må ikke overskride 10 000. Hvis det for eksempel finnes 900 lister over verdier og 12 aktive språk, får ikke Oracle CRM On Demand tilgang til denne plukklisten, fordi den kombinerte listen over hentede verdier er 10 800, som overskrider 10 000. Selv om maksimumslengden for plukklisteverdier er 30, brukes bare de første 28 tegnene til å fastslå om en angitt verdi er et duplikat av en eksisterende verdi. MERKNAD: Når du definerer plukklisteverdier, er rekkefølgen for plukklisten for hvert språk uavhengig. Det vil si at når du definerer rekkefølgen av plukklisteverdiene for ett språk, dupliseres ikke denne rekkefølgen automatisk hvis du oversetter plukklisten til andre språk. Hvis du vil beholde rekkefølgen av plukklisteverdier konsekvent for alle språk, må du angi den riktige rekkefølgen for alle oversettelser manuelt.
   Tekst (lang) | 255 | Tekstfelt bruker et tekstfelt med én linje.
   Tekst (kort) | 40 | Tekstfelt bruker et tekstfelt med én linje. Ulike felt bruker imidlertid ulike lengder.
   Tekst (kort - kan maskeres) | 40 | Du kan bruke felt som kan maskeres, til å skjule data i bestemte posttyper for noen brukere. Hvis et felt som kan maskeres, for eksempel inneholder verdien 4558785236, ser brukerne XXXX5236. Hvis du vil ha flere opplysninger, se Om felt som kan maskeres.
   Web-kobling | i/t | Du kan bruke egendefinerte felt for Web-kobling til å opprette kontekstavhengige hyperkoblinger i oppsettene. Feltet Visningstekst kan inneholde opptil 250 tegn. Feltet URL-adresse kan inneholde opptil 8000 tegn. Ulike lesere har ulike maksimumslengder for URL-adresser. Hvis du angir en URL-adresse som er for lang, vil den kanskje ikke fungere som forventet. URL-adresselengden endres hvis du bruker parametererstatning. Samlet antall Web-koblinger og sammenslåtte felt du kan opprette, varierer avhengig av posttypen. Enkelte posttyper kan imidlertid ha 100 Web-koblinger og sammenslåtte felt alt i alt. Se Om egendefinerte felt for mer informasjon om felt i Oracle CRM On Demand. Se Sette opp Web-koblinger for mer informasjon.
   Sammenslått felt | i/t | Et sammenslått felt er et felt som kan vise verdiene fra flere felt samt tilleggstekst. Samlet antall Web-koblinger og sammenslåtte felt du kan opprette, varierer avhengig av posttypen. Enkelte posttyper kan imidlertid ha 100 Web-koblinger og sammenslåtte felt alt i alt. Se Om egendefinerte felt for mer informasjon om felt i Oracle CRM On Demand. Du kan sette opp sammenslåtte felt for de fleste posttyper. Se Sette opp sammenslåtte felt for mer informasjon.
10. (Valgfritt) Hvis du vil angi at feltnavnet må oversettes til andre språk som er aktiverte for selskapet, merker du av for Merk for oversetting. Klikk på Lagre. Fyll ut følgende felt etter behov under Flere egenskaper:
    Felt | Kommentarer
    --- | ---
    Obligatorisk | Merk av for dette valget hvis du vil gjøre om feltet til et obligatorisk felt når poster opprettes eller oppdateres. Du kan for eksempel kreve at alle brukere fyller ut feltet Firma når de legger til nye kontaktpersoner. MERKNAD: Brukerne blir ikke tvunget til å velge et felt av typen Avmerkingsboks som er merket som Obligatorisk. Hvis du vil at avmerkingsboksfeltet skal ha verdien Sann (det vil si at du vil at avmerkingsboksen skal aktiveres), må du bruke feltvalideringsregler for avmerkingsboksfeltet. For flere opplysninger, se Om felthåndtering.
    Betinget obligatorisk | Hvis du vil at feltet bare skal være obligatorisk når en definert betingelse oppfylles, skriver du inn et uttrykk for betingelsen direkte, eller klikker på fx-ikonet for å åpne vinduet Expression Builder. MERKNAD: I felthåndtering kan et felt defineres som obligatorisk, eller som betinget obligatorisk, men ikke begge. Hvis det er merket av for Obligatorisk, kan du ikke angi et uttrykk i feltet Betinget obligatorisk. Noen begrensninger gjelder for Expression Builder-funksjonaliteten du kan bruke i betingelsene for betinget obligatoriske felt. Hvis du vil ha flere opplysninger om betinget obligatoriske felt, og begrensningene som gjelder for Expression Builder-funksjonaliteten, se Om betinget obligatoriske felt.
    Standardverdi | Skriv inn en verdi eller et uttrykk direkte, eller klikk på ikonet fx for å åpne vinduet Expression Builder. Du kan bare legge til sammensatte uttrykk hvis din rolle omfatter rettigheten Avansert felthåndtering. Dette feltet kan inneholde et uttrykk med maksimalt 1024 tegn. Hvis du oppretter et uttrykk for å angi en standardverdi, må ikke resultatet av uttrykket overskride maksimalt antall tegn som er tillatt i feltet. Dessuten kan ikke en streng eller numerisk litteral som sendes til en funksjon i Expression Builder, overskride 75 tegn. Hvis du angir standardverdien direkte i dette feltet, må ikke antall tegn i standardverdien overskride maksimalt antall tegn som er tillatt for felttypen. For tallfelt må verdien være innenfor verdiområdet for feltet. Hvis du vil ha flere opplysninger om hvordan du angir standardverdier, se Om felthåndtering. Hvis du vil ha opplysninger om syntaksen du kan bruke i uttrykk, se Expression Builder. MERKNAD: Hvis du tilordner en standardverdi til et felt som kan maskeres, vises hele standardverdien i feltet når en bruker oppretter en ny post, selv om brukerrollen ikke inkluderer rettigheten Vis maskerte data.
    Skrivebeskyttet | Merk av for dette valget for å gjøre feltet skrivebeskyttet.
    Kopiering aktivert | Merk av for dette valget hvis du vil tillate at feltet kopieres når posttypen kopieres ved hjelp av knappen Kopier post på postdetaljsiden.
    Optimalisert | Denne avmerkingsboksen aktiveres automatisk når du velger en felttype som har tilgjengelige optimaliserte felt for denne posttypen. Det gjenstående antallet tilgjengelige optimaliserte felt vises til høyre for avmerkingsboksen Optimalisert. Du må merke av for Optimalisert hvis du må ha den optimaliserte versjonen av feltet. MERKNAD: Når du har merket av for Optimalisert og lagret valget, kan du ikke oppheve valget på siden Rediger. Du kan imidlertid gi nytt navn til feltet hvis du vil gi det et nytt formål.
    Beskrivelse | Angi tilleggsopplysninger om feltet.
    Etter-standard | Dette feltet vises bare hvis brukerrollen din har rettigheten Avansert felthåndtering. Merk av for dette valget hvis du vil at feltet ikke fylles ut automatisk med standardverdien når en ny post opprettes. Den angitte standardverdien angis når posten lagres, men bare hvis brukeren eller integreringsverktøyene ikke angir en verdi. MERKNAD: Du kan ikke velge Etter-standard for et avmerkingsboksfelt.
    Feltvalidering | Dette feltet vises bare hvis brukerrollen din har rettigheten Avansert felthåndtering. Skriv inn et uttrykk direkte, eller klikk på ikonet fx for å åpne vinduet Expression Builder. Dette feltet kan inneholde maksimalt 1024 tegn. Hvis du vil ha flere opplysninger om feltvalidering, se Om felthåndtering. Hvis du vil ha opplysninger om syntaksen du kan bruke i uttrykk, se Expression Builder.
    Feilmelding for feltvalidering | Dette feltet vises bare hvis brukerrollen din har rettigheten Avansert felthåndtering. Skriv inn en egendefinert feilmelding som skal vises i tillegg til standardmeldingen hvis valideringen mislykkes for feltet. Meldingen kan bare inneholde bokstaver, tall, mellomrom, kommaer, punktumer og bindestreker. Nedenfor ser du hvordan feilmeldinger vises, avhengig av om du angir en egendefinert feilmelding: Hvis feltvalidering er angitt, og ingen egendefinert melding er angitt: Verdien som er angitt for '[Felt]', oppfyller ikke valideringsreglene som selskapsadministratoren har fastsatt. Valideringsbetingelsen er '[Regel]' (feilkode). Hvis feltvalidering og en egendefinert melding er angitt: [Egendefinert feilmelding] (feilkode).
    Visningsformat for verktøytips | Dette feltet vises bare hvis brukerrollen din har rettigheten Avansert felthåndtering. Velg HTML eller Rent tekstformat i rullegardinlisten for å angi formatet for visning av et verktøytips. Standardverdien for dette feltet er Rent tekstformat. Når du bruker HTML-formaterte verktøytips, blir ytelsen bedre hvis du unngår komplisert HTML og reduserer antall bilder som vises i verktøytipset. Interaktive kontroller, for eksempel hyperkoblinger, støttes ikke. Det anbefales også å benytte utfylling når du bruker HTML-formaterte verktøytips. Dette gjør det enklere å lese tipsteksten. Når du bruker HTML-etiketten <DIV>, anbefales det å bruke en kantlinje for å sikre at innholdet i <DIV>-etiketten forblir i verktøytipsboksen. Eksempel: <div style="background-color:red;padding:3px 8px; border-radius:5px;"> Dette er en verktøytipsmelding med utfylling og rød bakgrunn. </div> MERKNAD: Hvis du vil ha opplysninger om forutsetningene som gjelder for bruk av tilpasset kode i Oracle CRM On Demand, se Viktige vurderinger for kunder som bruker tilpasset kode i Oracle CRM On Demand.
    Tekst for verktøytips | Dette feltet vises bare hvis brukerrollen din har rettigheten Avansert felthåndtering. Angi opplysninger om funksjonaliteten for feltet. Disse opplysningene vises som et verktøytips når brukeren beveger pekeren over feltet. Maksimalt antall tegn for dette tekstfeltet er 1500. MERKNAD: Det anbefales å bruke verktøytips i begrenset omfang. Tipsteksten bør være informativ og kortfattet.
Klikk på Lagre. De nye feltene du legger til, vises automatisk med blå tekst i hakeparenteser på andre aktiverte språk (uavhengig av om det er merket av for Merk for oversetting eller ikke). Hvis du vil skrive inn det oversatte motstykket til det nye navnet, feilmeldingen for feltvalidering, beskrivelsen eller teksten for verktøytips manuelt, gjør du følgende: Velg språket du vil skrive inn oversettelsen på, fra rullegardinlisten Oversettingsspråk. Klikk på koblingen Rediger for feltet som du vil oversette navnet, feilmeldingen for feltvalidering, beskrivelsen eller teksten for verktøytips for. Skriv inn oversettelsen i feltet Vist navn, Feilmelding for feltvalidering, Beskrivelse eller Tekst for verktøytips, og klikk på Lagre. Hvis du oversatte feltnavnet, vises det oversatte navnet med svart tekst i kolonnen Vist navn. Gjenta trinn a til og med c for hvert språk som du vil angi oversettelse for. Hvis du vil fortsette med å arbeide på siden Felt for posttypen etter at du har angitt oversettelsene, velger du standardspråket for selskapet i rullegardinlisten Språk. MERKNAD: For at egendefinerte felt skal vises i Analytics når brukerspråket for Oracle CRM On Demand er forskjellig fra språket som det egendefinerte feltet ble opprettet på, må det egendefinerte feltet oversettes til det aktuelle språket. Hvis et egendefinert felt for eksempel ble opprettet på norsk, vises dette feltet for en engelskspråklig bruker i Analytics bare hvis feltet oversettes til engelsk. Hvis du velger Merk for oversetting, blir både Vist navn og Feilmelding for feltvalidering overskrevet på alle andre språk. Gjør følgende hvis du opprettet en plukkliste eller en plukkliste med flere valg: Klikk på koblingen Rediger plukkliste for det egendefinerte feltet. Angi hver verdi på en egen linje i boksen Plukklisteverdier. Lagre posten. Hvis selskapet bruker plukklisteverdigrupper, tilordner du plukklisteverdiene til plukklisteverdigruppene. Hvis du vil ha flere opplysninger, se Tilordne plukklisteverdier til plukklisteverdigrupper. MERKNAD: Nå må du vise nylig opprettede egendefinerte felt, slik at de vises i skjermbildene (skjermbildene Rediger, Detaljer og Opprett). De vises ikke som standard. Du kan vise det egendefinerte feltet ved å opprette nye sideoppsett etter behov, og kontrollere at disse sideoppsettene tilordnes til rollene som må vise feltet.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.