| Skriv ut Åpne PDF-versjon av elektronisk hjelp

6. #### Importere kontaktpersoner En ikke-administrator kan importere opptil 2000 kontaktpersoner om gangen fra en kommadelt fil (*.csv) til bruk i Oracle CRM On Demand. VIS MEG Når du importerer kontaktpersoner, angir du hvordan du vil at duplikatposter skal håndteres i Oracle CRM On Demand. Flere verktøy er tilgjengelige på siden Import- og eksportverktøy, som utfyller import- og eksportfunksjonene i Oracle CRM On Demand: Importassistent. Hvis du vil ha flere opplysninger, se Importassistent. Oracle Data Loader On Demand. Hvis du vil ha flere opplysninger, se Klientverktøyet Oracle Data Loader On Demand. Oracle Migration Tool On Demand. Hvis du vil ha flere opplysninger, se Klientverktøyet Oracle Migration Tool On Demand. Oracle Web Services. Hvis du vil ha flere opplysninger, se Integrering av Web-tjenester. Hvis du vil ha mer informasjon om hvordan du velger en hensiktsmessig importmetode, se 1801156.1 (artikkel-ID) på My Oracle Support. Hvis du vil ha mer informasjon om import og eksport i Oracle CRM On Demand, se Import- og eksportverktøy. Du kan også importere individuelle kontaktpersoner ved å importere vCard-filer. Hvis du vil ha flere opplysninger, se Om vCard-filer. MERKNAD: Selskapsadministratorer kan importere opptil 30 000 kontaktpersonposter om gangen, med en maksimal filstørrelse på 20 MB. Før du begynner : Hvis flere ansatte i selskapet importerer kontaktpersoner, bør importarbeidet koordineres for å få minst mulig postduplisering. Du må klargjøre filen for import slik at du får med deg alle dataene i filen. Datafilen må minst inkludere alle obligatoriske felt. Administratoren kan også konfigurere et felt slik at det er betinget obligatorisk, det vil si at feltet ikke er obligatorisk som standard, men blir obligatorisk hvis dataene i andre felt for posten oppfyller bestemte kriterier. Hvis et felt blir obligatorisk som et resultat av at betingelsen som er definert for feltet, blir sann, og hvis importfilen ikke inkluderer en verdi for det betinget obligatoriske feltet, avvises posten. Kontakt administratoren for å finne ut om det finnes noen betinget obligatoriske felt som er konfigurert for posttypen Kontaktperson. ADVARSEL: Du kan ikke angre import av poster eller utføre en massesletting av poster. Du bør derfor testkjøre importprosedyren med en fil på 5-10 poster slik at du ikke trenger å foreta dataopprydding etterpå. Hvis selskapet importerer et stort antall poster, bør du ta et kurs i dataimport. Du finner opplysninger om opplæringsressurser ved å klikke på den globale koblingen Opplæring og support øverst på hver side i Oracle CRM On Demand. Slik importerer du kontaktpersoner Klikk på fanen Kontaktpersoner. Klikk på Importer på tittellinjen på siden Nylig endrede kontaktpersoner. MERKNAD: Hvis området Nylig endrede kontaktpersoner ikke er synlig på hjemmesiden for kontaktpersoner, klikker du på koblingen Rediger oppsett øverst til høyre på siden og legger til området Nylig endrede kontaktpersoner i sideoppsettet. Klikk på Importer kontaktpersonene i området Personlige import- og eksportverktøy på siden Data- og integreringsverktøy. Dette starter importassistenten. I trinn 1 i importassistenten: Velg hvordan importassistenten skal identifisere samsvarende poster. Importassistenten bruker en ekstern unik ID. Dette er et felt for unik ekstern ID som importeres fra et annet system. Importassistenten bruker også forhåndsdefinerte felt i Oracle CRM On Demand. Hvis du vil ha informasjon om hvordan duplikatposter defineres, se Om postduplikater og eksterne ID-er. Velg hva importassistenten skal gjøre hvis den finner en duplisert unik postidentifikator i Oracle CRM On Demand. Du kan velge å ikke importere dupliserte poster, overskrive eksisterende poster eller opprette flere poster. Velg hva importassistenten skal gjøre hvis den unike postidentifikatoren for den importerte posten ikke samsvarer med en eksisterende post i Oracle CRM On Demand. MERKNAD: Hvis du velger Overskriv poster og Ikke opprett ny post i det forrige valget, vil posten bli oppdatert. Angi om importassistenten skal opprette en ny post for manglende tilknytninger (relaterte poster) i datafilen. Velg dato-/klokkeslettformatet som er brukt i CSV-filen. Hvis du vil ha flere opplysninger, se Retningslinjer for felttyper for import av data. Kontroller at vestlig filkoding er valgt. MERKNAD: Du må ikke endre denne innstillingen hvis du ikke er sikker på at en annen kodingsmetode brukes. Standardmetoden, Western, gjelder for de fleste kodingssystemer i Europa og Nord-Amerika. Velg hva du vil skal logges i Oracle CRM On Demand, fra rullegardinlisten Feillogging: Alle meldinger, Feil og advarsler eller Bare feil. Velg hvilket CSV-skilletegn som er brukt i filen: Komma eller semikolon. Merk av for Datafilposter må behandles sekvensielt om nødvendig. MERKNAD: Ved å behandle datafiler sekvensielt sørger du for at de underordnede importforespørslene alltid behandles i rekkefølge når en importforespørsel sendes. Avhengigheter i CSV-filen beholdes også. Merk av for Aktiver e-postvarsling hvis du vil at det skal sendes et e-postvarsel når importprosessen er fullført. Det er merket av i denne boksen som standard. I trinn 2 i importassistenten: Følg om nødvendig instruksjonene for validering av filen. Velg eventuelt en tilgjengelig felttilordningsfil. Felttilordningsfiler (*.map) inneholder koblingen av felt i CSV-filen mot eksisterende Oracle CRM On Demand-felt. Når du har utført en import, får du tilsendt en e-post fra systemet som inneholder MAP-filen med det seneste tilordningsskjemaet. Lagre denne på datamaskinen slik at du kan bruke den på nytt ved senere importer. I trinn 3 i importassistenten: Tilordne feltene i filen til Oracle CRM On Demand-felt. Du må minst tilordne alle obligatoriske felt til kolonneoverskriftene i CSV-filen. I importassistenten vises kolonneoverskriftene fra CSV-importfilen ved siden av en liste med alle feltene i dette området i Oracle CRM On Demand, inkludert egendefinerte felt som du har lagt til. Hvis adressefeltet du trenger, ikke vises i rullegardinlisten, velger du det tilsvarende feltet fra denne tabellen.
   Hvis du vil filtrere listen på dette feltet | Velg dette feltet i rullegardinlisten
   --- | ---
   Gateadresse/nummer Adresse 1 Chome | Nummer/gateadresse
   Ku | Adresse 2
   Etasje Distrikt | Adresse 3
   Shi/Gun | Poststed
   Colonia/område CEDEX-kode Adresse 4 URB Kommune | Postboks/sorteringskode
   MEX: Delstat BRA: Delstat Herred Del av territorium Øy Prefektur Område Emirat Oblast | Provins
   Øykode Boite Postale Codigo Postal | Postnummer
3. Hvis du har valgt en MAP-fil, må du kontrollere at feltene tilordnes på riktig måte. Egendefinerte felt som er opprettet etter at du kjørte den forrige importen, må kanskje tilordnes. Hvis du vil ha informasjon om eksterne ID-er, se Om postduplikater og eksterne ID-er. ADVARSEL: Hvis du har valgt feil fil for import, klikker du på Avbryt for å endre valgene. Hvis du bruker knappen Tilbake på dette tidspunktet, tømmes ikke hurtigbufferen. Derfor vises importfilen du opprinnelig valgte, i felttilordningstrinnet. ADVARSEL: Ekstern unik ID og Ekstern ID for leder er nøkkelfelt som brukes til å knytte kontaktpersoner til de tilhørende lederpostene. Hvis disse feltene ikke er tilordnet, knyttes lederposten til kontaktpersoner ved hjelp av feltene Navn på kontaktperson og Leder. Når du bruker feltene Navn på kontaktperson og Leder til å opprette denne tilknytningen, vil datafilpostene bli underlagt en strengere avhengighetssortering. I trinn 4 i importassistenten: Følg om nødvendig instruksjonene på skjermen. I trinn 5 i importassistenten: Klikk på Fullfør. Slik viser du køen for importforespørsler Klikk på fanen Kontaktpersoner. Klikk på knappen Importer på tittellinjen på siden Nylig endrede kontaktpersoner. Klikk på koblingen Importforespørselskø på siden Data- og integreringsverktøy. Siden Importforespørselskø vises med opplysninger om forespørsler, inkludert anslått fullføringstidspunkt. Tabellen nedenfor inneholder en beskrivelse av importstatusen.
   Status | Beskrivelse
   --- | ---
   Fullført | Importen er fullført uten feil under import.
   Fullført med feil | Importen er fullført, men det var noen feil ved enkelte av postene.
   Mislykket | Importen er fullført, men ingen av postene ble importert.
   Feil | Importen ble ikke fullført fordi det oppstod en feil.
Tabellen nedenfor inneholder en beskrivelse av importpostopplysningene.
Importpostopplysninger | Beskrivelse
--- | ---
Antall sendt | Antall poster som inngår i CSV-filen.
Antall behandlet | Antall poster som importmotoren har behandlet. Dette feltet behandles hvert 20. sekund, eller i henhold til en systemprosess.
Antall importert | Antall poster som er importert uten problemer.
Antall delvis importert | Antall poster som er importert. Ikke alle poster ble importert.
Antall ikke importert | Antall poster som ikke ble importert i det hele tatt.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.