| Skriv ut Åpne PDF-versjon av elektronisk hjelp

#### Legge til kolonneledetekster i Analytics Brukere kan bruke en kolonneledetekst til å velge verdier for å filtrere en kolonne i en analyse. Du kan definere mulige filterverdier og hvordan brukeren velger filterverdiene for analysen. Du definerer kolonneledetekster i fanen Ledetekster. Når du har konstruert flere kolonnefilterledetekster for en analyse, blir én om gangen presentert for brukeren i rekkefølgen de vises, fra topp til bunn, eller fra venstre mot høyre hvis du merker av for Ny kolonne for ledetekstene. Du kan opprette flere kolonneledetekster for en analyse, men du kan bare opprette én kolonneledetekst for en gitt kolonne i analysen. Du kan også bruke en kolonneledetekst til å fylle ut en variabel av følgende typer: Presentasjonsvariabel. En presentasjonsvariabel kan brukes i en formel eller et filter. Forespørselsvariabel. En forespørselsvariabel kan brukes til å overstyre verdien for en øktvariabel under varigheten for en forespørsel som er startet fra ledeteksten. Hvis du angir at en kolonneledetekst skal fylle ut en forespørselsvariabel, overstyrer verdien som brukeren velger i kolonneledeteksten, verdien for øktvariabelen fra tidspunktet når brukeren trykker på knappen Start for ledeteksten til analyseresultatene blir returnert. Slik legger du til en kolonneledetekst Klikk på ikonet Ny og deretter Ledetekst for kolonne i fanen Ledetekster i redigeringsprogrammet for analyse. Velg deretter den ønskede kolonnen. I dialogboksen Ny ledetekst: (Valgfritt) Hvis du vil opprette en egendefinert etikett, merker du av for Egendefinert etikett. Erstatt det eksisterende kolonnenavnet med den nye egendefinerte etiketten i feltet Etikett. Hvis du ikke oppretter en egendefinert etikett, vises navnet på kolonnen som etiketten. (Valgfritt) Angi en beskrivelse i tekstboksen Beskrivelse. Velg en sammenligningsoperator på rullegardinmenyen Operator, for eksempel Lik, Er større enn eller Begynner med. Velg en metode som brukeren skal benytte til å velge en verdi å filtrere etter, på rullegardinmenyen Brukerinndata. Valgene er: Tekstfelt (for direkte registrering av en filterverdi) Valgliste (en rullegardinmeny med alle mulige verdier vises i applikasjonen, og brukeren må velge én verdi) Glidebryter (en glidebryter (med angitte minimums- og maksimumsverdier) vises i applikasjonen, og brukeren må justere glidebryteren.) Avmerkingsbokser (brukeren kan velge én eller flere verdier). Alternativknapper (brukeren må velge bare én verdi) Listeboks (ligner på en valgliste, men valgene vises i en listeboks i stedet for på en rullegardinmeny) Noen valg for Brukerinndata må spesifiseres ytterligere i området Valg i dialogboksen. Angi valgene for kolonneledeteksten i området Valg i dialogboksen. Valgene varierer avhengig av hva du har valgt i feltet Brukerinndata. MERKNAD: Hvis du har valgt brukerinndatatypen Valgliste, Avmerkingsbokser, Alternativknapper eller Listeboks, kan du begrense verdiene for ledeteksten etter verdier for andre ledetekster, ved å angi det aktuelle valget i feltet Begrens verdier etter i området Valg i dialogboksen. Hvis du vil at kolonneledeteksten skal fylle ut en variabel, utfører du én av følgende handlinger: Velg Presentasjonsvariabel i feltet Angi en variabel, og angi deretter et navn for variabelen. Velg Forespørselsvariabel i feltet Angi en variabel, og angi deretter navnet på variabelen. Navnet må være nøyaktig det samme som navnet på øktvariabelen som du vil overstyre verdien for. Klikk på OK når du er ferdig. Kolonnefilterledeteksten vises i ruten Visning. Lagre analysen.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.