| Skriv ut Åpne PDF-versjon av elektronisk hjelp

6. ### Vise eksterne Web-sider, rapporter og instrumentpaneler i faner Du kan vise Web-innhold i en fane i Oracle CRM On Demand. Web-innholdet kan være eksterne Web-sider eller selskapsdata som er tilgjengelige fra Internett. Du kan for eksempel spore lageropplysninger i en annen Web-applikasjon som du vil gjøre tilgjengelig for servicerepresentantene når de arbeider i Oracle CRM On Demand. Du kan gjøre dette ved å opprette en egendefinert Web-fane for å vise den eksterne Web-applikasjonen i området for hovedinnhold i Oracle CRM On Demand. Du kan også bygge inn rapporter og instrumentpaneler fra analysekatalogen i egendefinerte Web-faner. MERKNAD:For informasjon om hvor rapporter og instrumentpaneler kan bygges inn i Oracle CRM On Demand, se Om innebygging av rapporter og instrumentpaneler i Oracle CRM On Demand. Du kan også opprette egendefinerte Web-appleter som skal inneholde Web-innhold, rapporter og instrumentpaneler. Hvis du vil ha opplysninger om egendefinerte Web-appleter og sammenligne dem med egendefinerte Web-faner, se Om egendefinerte Web-appleter. MERKNAD: Hvis du vil ha opplysninger om forutsetningene som gjelder for bruk av tilpasset kode i Oracle CRM On Demand, se Viktige vurderinger for kunder som bruker tilpasset kode i Oracle CRM On Demand. Hvis du vil gjøre en egendefinert Web-fane synlig, må du legge til fanen i den aktuelle brukerrollen ved hjelp av veiviseren for administrasjon av roller. Før du begynner. Når du skal utføre denne prosedyren, må rollen din ha rettigheten Tilpass applikasjon. Før du kan vise eksterne opplysninger på en Oracle CRM On Demand-side, må du sikre at følgende er tilfelle: Den eksterne applikasjonen har et Web-grensesnitt. Den eksterne applikasjonen eller Web-siden trenger ikke å ha full kontroll over leservinduet. Hvis du vil bygge inn en rapport eller et instrumentpanel i en Web-fane, må rapporten eller instrumentpanelet være lagret under Delte mapper, i en mappe som du har tilgang til. MERKNAD: Du må kontrollere at Web-tjenester er aktivert for selskapet hvis du har tenkt å bruke funksjoner som Engangspålogging eller å integrere Web-området med Oracle CRM On Demand. Slik viser du en ekstern Web-side, en rapport eller et instrumentpanel i en fane Klikk på den globale koblingen Administrasjon øverst til høyre på enhver side. Klikk på Applikasjonstilpasning under Applikasjonstilpasning. Klikk på koblingen Egendefinerte Web-faner under Applikasjonsoppsett. Klikk på Ny på siden Liste for egendefinert Web-fane. Bruk tabellen nedenfor til å legge inn de nødvendige opplysningene på siden Egendefinert Web-fane, og lagre posten. (Valgfritt) Hvis du vil angi at et oppdatert navn må oversettes til andre språk som er aktiverte for selskapet, merker du av for Merk for oversetting (på siden Liste for egendefinert Web-fane) for Web-fanen.
   Felt | Kommentarer
   --- | ---
   Navn | Navnet på den egendefinerte Web-fanen.
   Type | Velg hvilken type Web-fane du vil opprette: URL-adresse, HTML, rapport eller instrumentpanel.
   Bruker- og systemfelt | Før du oppretter en Web-applet i Oracle CRM On Demand, må du vurdere hvordan du skal bruke parameterfeltvariabler som %%%Bruker-ID%%% hvis feltet inneholder tegn som kan konverteres til tegnentitetsreferanser. Når du setter inn parameterfeltvariabler i HTML, konverteres tegn som & i feltnavnet til den tilsvarende tegnentitetsreferansen (&#38 i dette tilfellet), og leseren utvider entitetsreferansen slik at det refererte tegnet vises. Eksempel: Du ønsker å opprette en HTML-Web-applet på hjemmesiden med selskapets navn, A&B Produkter. I rullegardinlisten Bruker- og systemfelt kan du velge Selskapsnavn for å sette inn variabelen %%%Selskapsnavn%%%. Under kjøring har denne variabelen verdien A&#38;B Produkter, og dette vises som A&B Produkter i leseren. Tegnentitetsreferanser vises imidlertid ikke i JavaScript-kode. I dette tilfellet må du derfor plassere variabelen i en refererbar kontekst, hente den fra dokument-DOM og foreta nødvendig koding. Disse forskjellene er illustrert i følgende eksempel på HTML-kode for en Web-applet: <span id=”companyname” style=”display:none” data-value=”%%%Company name%%%”></span> <script type=”text/javascript”> var var1 = ”%%%Company name%%%”; var var2 = document.getElementById(“companyname”).getAttribute(“data-value”); </script> Verdien for var1 er “A&#38;B Produkter”, og verdien for var2 er “A&B Produkter”. Verdiene for var1 og var2 er forskjellige fordi leseren utvider entitetsreferanser i HTML-koder og -data, men ikke innenfor <script>-elementet. Angi et valg i rullegardinlisten Bruker- og systemfelt for å legge til parameterfelt i feltet URL-adresse eller HTML i gjeldende markørposisjon. Hvis du for eksempel velger Bruker-ID i rullegardinlisten, settes %%%Bruker-ID%%% inn i feltet URL-adresse eller HTML, avhengig av hvor markøren er plassert. Denne parameteren blir erstattet med bruker-ID-en til brukeren som er pålogget, under kjøring. Hvis du for eksempel velger Vertsnavn i listen, settes %%%Vertsnavn%%% inn i markørposisjonen. Under kjøring erstattes denne parameteren med vertsnavnet til serveren som Oracle CRM On Demand kjøres på. Dette er nyttig i konfigurasjoner som inneholder en URL-adresse til Oracle CRM On Demand, ettersom det ikke lenger er nødvendig å endre vertsnavnet for Oracle CRM On Demand manuelt ved overføring fra ett miljø til et annet. Hvis du vil ha mer informasjon, se Bruker- og systemfelt.
   URL-adresse | MERKNAD: Denne innstillingen er bare tilgjengelig hvis du velger URL-adresse på menyen Type. Angi URL-adressen som skal aktiveres når brukeren klikker på hyperkoblingen, for eksempel www.oracle.com. Du trenger ikke å ta med http:// i URL-adressen. Kontroller at URL-adressen er en gyldig URI (Uniform Resource Identifier). Hvis den ikke er gyldig, vises en feilmelding i stedet for det innebygde innholdet når en bruker åpner den egendefinerte Web-fanen. MERKNAD: Hvis du vil ha mer informasjon om standardisering av URL-adresser i Oracle CRM On Demand, se Om standardisering av URL-adresser. Du kan også inkludere kontekstavhengige parametre ved å plassere markøren i feltet URL-adresse og deretter velge rullegardinlisten Bruker- og systemfelt. Da plasseres en feltparameter i URL-adressen (angitt med %%%feltnavn%%%), som blir erstattet med feltverdien som er basert på gjeldende post når brukeren klikker på verdien. Hvis du ikke angir en URL-adresse, sendes brukerne til en ugyldig URL-adresse når de klikker på fanen. Alle lesere har en maksimumslengde for URL-adresser. Hvis du angir en URL-adresse som overstiger denne lengden, kan det hende at leseren ikke virker som den skal når brukere klikker på Web-fanen. MERKNAD: Selv om det er mulig å bruke en URL-adresse til å bygge inn en rapport eller et instrumentpanel i en egendefinert Web-fane av typen URL-adresse, støttes ikke funksjonen fullstendig, og det kan hende at URL-adressen ikke fungerer etter en oppgradering.
   Tillegg for HTML-topptekst | MERKNAD: Denne innstillingen er bare tilgjengelig hvis du velger HTML på menyen Type. Angitt HTML brukes i attributtet src i et <iframe>-element i HTML-koden for siden der du legger til Web-fanen. Kode som legges til i feltet HTML for Web-fane, legges til i <iframe>-elementet. Du kan inkludere referanser til JavaScript-filer som du bygger inn i <head>-delen av HTML-koden, i dette feltet. Referanser til JavaScript-filer på Oracle CRM On Demand-sider støttes ikke. Innhold som angis i dette feltet, legges til i <head>-kodene.
   HTML for Web-fane | MERKNAD: Denne innstillingen er bare tilgjengelig hvis du velger HTML på menyen Type. Angitt HTML brukes i attributtet src i et <iframe>-element i HTML-koden for siden der du legger til Web-fanen. Kode som legges til i feltet HTML for Web-fane, legges til i <iframe>-elementet. Innhold som angis i dette feltet, legges til i <body>-kodene.
   Bane | MERKNAD: Dette feltet er bare tilgjengelig hvis du velger Rapport eller Instrumentpanel på menyen Type. Klikk på oppslagsikonet (forstørrelsesglasset). Naviger deretter til den aktuelle rapporten eller instrumentpanelet i Delte mapper, og klikk på OK. Feltet Bane fylles ut automatisk når du har valgt rapporten eller instrumentpanelet.
   Vis rapportledetekster | MERKNAD: Denne avmerkingsboksen er bare tilgjengelig hvis du velger Rapport på menyen Type. Hvis du merker av i denne boksen, vises eventuelle ledetekster som er konfigurert for analysen, i den egendefinerte Web-appleten, og brukerne kan filtrere analysen.
   Parametre | MERKNAD: Dette feltet er bare tilgjengelig hvis du velger Rapport eller Instrumentpanel på menyen Type. (Valgfritt) Hvis du vil angi filtre som skal brukes på rapporten eller instrumentpanelet under kjøring, fyller du ut feltet Parameter. For detaljert informasjon om hvordan du angir filtrene, se Angi filtre for innebygde rapporter og instrumentpaneler.
   Beskrivelse | Angi en beskrivelse for Web-fanen.
   Oppfriskingskobling | MERKNAD: Denne avmerkingsboksen er bare tilgjengelig hvis du velger Rapport på menyen Type. Hvis det er merket av i denne boksen, er oppfriskingskoblingen tilgjengelig i den egendefinerte Web-fanen, og brukerne kan oppdatere dataene i analysen.
   Utskriftskobling | MERKNAD: Denne avmerkingsboksen er bare tilgjengelig hvis du velger Rapport på menyen Type. Hvis det er merket av i denne boksen, er utskriftskoblingen tilgjengelig i den egendefinerte Web-fanen, og brukerne kan skrive ut analysen.
   Eksportkobling | MERKNAD: Denne avmerkingsboksen er bare tilgjengelig hvis du velger Rapport på menyen Type. Hvis det er merket av i denne boksen, er eksportkoblingen tilgjengelig i den egendefinerte Web-fanen, og brukerne kan eksportere analysen.
   Høyde | Angi en pikselverdi for Web-fanen.
   Bredde | Angi en pikselverdi for Web-fanen.
   Klassisk ikon | Klikk på oppslagsikonet (forstørrelsesglasset) for å velge ikonet som skal brukes for Web-fanen i klassiske temaer.
   Moderne ikon | Klikk på oppslagsikonet (forstørrelsesglasset) for å velge ikonet som skal brukes for Web-fanen i moderne temaer.
MERKNAD: Hvis du vil at dette oppdaterte navnet skal vises på andre aktiverte språk, merker du av for Merk for oversetting. På andre språk (eller når du velger et annet språk fra listen Oversettingsspråk på denne siden) vises det oppdaterte navnet med blå tekst i hakeparenteser til du skriver inn de oversatte versjonene manuelt. Det oppdaterte navnet med blå tekst gjør det enklere å spore hvilke termer som må oversettes. Når du har lagt til en egendefinert Web-side i Oracle CRM On Demand, må du gjøre den tilgjengelig for brukerrollen før brukerne kan vise den. Hvis du vil ha opplysninger om hvordan du legger til roller, se Legge til roller.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.