| Skriv ut Åpne PDF-versjon av elektronisk hjelp

#### Sende forespørsler om spesialpris til godkjenning Partneren, eller varemerkeeieren på vegne av partneren, oppretter en forespørsel om spesialpris for en produktpriskorrigering og oppgir detaljer, for eksempel årsaken til prisreduksjonen. Partneren sender forespørselen om spesialpris til varemerkeeieren for godkjenning. Varemerkeeieren kan velge å innvilge eller avslå forespørselen. De fleste selskaper har klart definerte prosesser for å håndtere slike godkjenningsforespørsler fra partnere. Vanligvis vil én eller flere ansatte hos varemerkeeieren evaluere forespørselen om spesialpris opp mot en rekke kriterier, og på grunnlag av dette avgjøre om forespørselen skal godkjennes eller ikke. Før du begynner. Forespørselen om spesialpris må først opprettes. Hvis du vil ha flere opplysninger om opprettelse av poster, se Opprette poster. Det må opprettes en arbeidsflytregel som tilordner en relevant bruker som godkjenner for forespørsler om spesialpris. Hvis du vil ha flere opplysninger om hvordan du oppretter arbeidsflytregler, se Opprette arbeidsflytregler. Slik sender du forespørsler om spesialpris til godkjenning Velg forespørselen om spesialpris (oppført i området Alle forespørsler om spesialpris på hjemmesiden for forespørsel om spesialpris) som du vil sende til godkjenning. Hvis du vil ha opplysninger om hvordan du velger forespørsler om spesialpris, se Søke etter poster. Klikk på knappen Rediger på siden Detaljer om forespørsel om spesialpris. Velg Sendt i feltet Sendestatus på siden Rediger forespørsel om spesialpris. Klikk på Lagre. Når verdien i feltet Sendestatus er endret til Sendt og posten er lagret, skjer følgende: Venter på godkjenning angis som godkjenningsstatus. Gjeldende tidsstempel angis automatisk som sendedato. Distribusjonen av forespørselen om spesialpris begynner. Den riktige brukeren angis i feltet Godkjenner i forespørselen om spesialpris basert på en arbeidsflytregel. Godkjenneren legges til (hvis vedkommende ikke allerede er medlem) i teamet for forespørselen om spesialpris. De nødvendige e-postvarslene sendes basert på en arbeidsflytregel. Forespørselen om spesialpris vises i listen over poster som venter på at godkjenneren skal foreta seg noe, og blir skrivebeskyttet for partneren (eieren). Det er ikke tillatt å oppdatere forespørselen om spesialpris ytterligere (for eksempel legge til eller fjerne produkter, oppdatere forespurte priser og lignende). Partneren kan bare gjøre endringer i en sendt forespørsel om spesialpris etter at den er tilbakekalt.

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.