| Skriv ut Åpne PDF-versjon av elektronisk hjelp

#### Om arbeidsflytregler En arbeidsflytregel er en instruksjon til Oracle CRM On Demand om å utføre én eller flere handlinger automatisk når en angitt hendelse inntreffer. ### Triggerhendelser og handlinger for arbeidsflytregler En arbeidsflytregel evalueres når hendelsen som er angitt for regelen (triggerhendelsen), inntreffer. Hvis betingelsene i regelen er oppfylt (eller hvis regelen ikke har betingelser), utføres handlingene som er angitt for regelen. Du kan for eksempel opprette en arbeidsflytregel for å angi at når en salgsmulighet opprettes (triggerhendelsen for arbeidsflytregelen), sendes en e-post til lederen for eieren av salgsmuligheten (handlingen for arbeidsflytregelen). Du kan også angi at e-posten bare skal sendes hvis inntekten for salgsmuligheten er høyere enn et bestemt beløp (betingelsen for arbeidsflytregelen), og du kan angi innholdet i e-posten. Du kan også konfigurere arbeidsflytregler slik at handlinger utføres når et bestemt tidsrom er passert, eller når en angitt dato og klokkeslett er nådd. Hvis du vil ha flere opplysninger om tidsbaserte arbeidsflythandlinger, kan du se Om tidsbaserte arbeidsflytregler og Om tidsplanlagte hendelser. Arbeidsflytregler kan utløses av ett av følgende: En post opprettes, oppdateres, gjenopprettes, slås sammen eller slettes. MERKNAD: En oppdatering av en post via en arbeidsflythandling trigger ikke nye sekvenser av arbeidsflytregler. Hvis for eksempel handlingen Oppdater verdier i en arbeidsflytregel for firmaposttypen oppdaterer et felt i en firmapost, vil ikke denne endringen i posten utløse noen arbeidsflytregler for firmaposttypen, selv om enkelte av disse reglene har triggerhendelsen Før lagring av endret post eller Ved lagring av endret post. Hvis du vil at Oracle CRM On Demand skal utføre flere handlinger som følge av at posten er endret, må disse handlingene konfigureres i samme arbeidsflytregel som handlingen som oppdaterer posten. En post knyttes til en annen post eller knyttes fra en annen post. Triggere for tilknytning og atskillelse i arbeidsflytregler støttes bare for tilknytninger mellom enkelte posttyper. Hvis du vil ha flere opplysninger, kan du se Om triggerhendelser for tilknytning og oppheving av tilknytning. En angitt dato og et angitt klokkeslett er nådd. MERKNAD: Arbeidsflytregler støtter overlappende sletteoperasjoner og dyptgående sletteoperasjoner. Når for eksempel et firma slettes, slettes også eventuelle relaterte adresser som er udelte. Slettingen av en adresse utløser eventuelle arbeidsflytregler for adresseposttypen som har triggerhendelsen Før sletting av post. Hvis du vil ha flere opplysninger om overlappende sletteoperasjoner og dyptgående sletteoperasjoner, se Om sletting og gjenoppretting av poster. Det finnes flere typer triggerhendelser for arbeidsflytregler, men hver arbeidsflytregel har bare én triggerhendelse. Alt etter hvilken triggerhendelse du velger for regelen, kan du angi at Oracle CRM On Demand skal utføre en eller flere handlinger automatisk når betingelsene for arbeidsflytregelen er oppfylt. Triggerhendelsen for hver regel vises på siden Liste over arbeidsflytregler og på siden Detaljer om arbeidsflytregel. Avhengig av hvilken type triggerhendelse som er valgt for en arbeidsflytregel, er regelen én av følgende typer: Arbeidsflytregel som utløses før en hendelse. Arbeidsflythandlingene skjer før hendelsen som utløser regelen, er fullført. Arbeidsflytregel som utløses etter en hendelse. Arbeidsflythandlingene skjer etter at hendelsen som utløste arbeidsflytregelen, er fullført. Tidsplanlagt hendelse. Den tidsplanlagte hendelsestypen er en undertype av regeltypen etter hendelse. En tidsplanlagt hendelse er en arbeidsflytregel som ikke trigges av en brukerhandling. I stedet utføres den tidsplanlagte hendelsen automatisk når en bestemt dato og et bestemt klokkeslett nås. Du kan velge å konfigurere en tidsplanlagt hendelse for utførelse flere ganger, med et intervall du angir for den tidsplanlagte hendelsen. Hvis du vil ha flere opplysninger om tidsplanlagte hendelser, kan du se Om tidsplanlagte hendelser, Opprette tidsplanlagte hendelser og Opprette tidsplanlagte hendelser for analyse. Arbeidsflytregler konfigureres for en post i sin helhet og ikke for enkeltstående felt. Tidsplanlagte hendelser konfigureres for lister over poster, og tidsplanlagte hendelser for analyse konfigureres for utførelse for bestemte brukere. MERKNAD: Når en regel er opprettet, kan du ikke endre posttypen eller triggerhendelsen for regelen. Hvis det finnes en betingelse i regelen, kan du imidlertid oppdatere betingelsen. I tidsplanlagte hendelser kan du oppdatere planen eller velge en annen liste. Tabellen nedenfor viser handlingene som er tilgjengelige for hver triggerhendelse.
Triggerhendelse | Regeltype | Tilgjengelige handlinger
--- | --- | ---
Ved lagring av ny post | Etter hendelse | Send e-post Opprett oppgave Tilordne bok Opprett integreringshendelse Vent Oppdater verdier
Ved lagring av endret post | Etter hendelse | Send e-post Opprett oppgave Tilordne bok Opprett integreringshendelse Vent Oppdater verdier
Før sletting av post | Før hendelse | Send e-post Opprett oppgave Opprett integreringshendelse
Før lagring av endret post | Før hendelse | Oppdater verdier
Etter tilkn. med overordnet | Etter hendelse | Send e-post Opprett integreringshendelse Vent
Etter atskil. fra overordnet | Etter hendelse | Send e-post Opprett integreringshendelse Vent
Når posten er gjenopprettet | Etter hendelse | Send e-post Opprett integreringshendelse Opprett oppgave
Når poster slås sammen | Etter hendelse | Send e-post Opprett integreringshendelse Opprett oppgave
Tidsplanlagt hendelse | Tidsplanlagt hendelse | Send e-post Opprett oppgave Tilordne bok Oppdater verdier MERKNAD: For tidsplanlagte hendelser for posttypen Analyse støttes bare handlingen Send e-post.
Noen flere arbeidsflythandlinger er tilgjengelige for Oracle CRM On Demand Life Sciences Edition og Oracle CRM On Demand for Partner Relationship Management. Hvis du vil ha flere opplysninger, se Om arbeidsflythandlinger. MERKNAD: Behandling av blokkerte produkter støttes ikke for prøveforespørselselementer når du bruker arbeidsflyter i Oracle CRM On Demand. Hvis du vil ha flere opplysninger, se Om arbeidsflyter og produktblokkeringsregler for prøveforespørselselementer. MERKNAD: For enkelte posttyper vil arbeidsflytregler som er konfigurert med triggerhendelsen Når posten er gjenopprettet, aldri bli utløst fordi det ikke er mulig å gjenopprette en post av denne typen. Det er for eksempel ikke mulig å gjenopprette en firmateampost. Hvis det innføres støtte for gjenoppretting av slike posttyper i fremtiden, vil eventuelle arbeidsflytregler som er konfigurert med triggerhendelsen Når posten er gjenopprettet, bli utløst når det er aktuelt. ### Begrensninger som gjelder for arbeidsflytregler og regelhandlinger Følgende begrensninger gjelder for arbeidsflytregler med en annen triggerhendelse enn Tidsplanlagt hendelse, og for handlingene for disse reglene: Betingelser for arbeidsflytregler. Hvis du definerer betingelser for en arbeidsflytregel, utføres arbeidsflytregelhandlingene bare hvis regelbetingelsene er oppfylt når regelen utløses. Hvis betingelsene ikke er oppfylt, utføres ikke handlingene. Hvis du ikke definerer noen betingelser for en arbeidsflytregel, utføres arbeidsflytregelhandlingene hver gang regelen utløses. Enkeltpostkontekst. En arbeidsflytregel som utløses når en post opprettes, oppdateres eller slettes, er begrenset til å gjelde i konteksten til en enkeltpost – det vil si at en slik arbeidsflytregel kan få tilgang til og oppdatere felt bare for én post. MERKNAD: Når en arbeidsflytregel utløses av at en post tilknyttes eller atskilles, kan integreringshendelsen som opprettes av arbeidsflyten, inneholde felt både fra den underordnede og den overordnede posten. Følgende begrensninger gjelder for alle arbeidsflytregler og tidsplanlagte hendelser, og for handlingene for disse reglene og tidsplanlagte hendelsene: Flere handlinger for arbeidsflytregler og tidsplanlagte hendelser. Du kan opprette flere handlinger for en arbeidsflytregel eller tidsplanlagt hendelse. Du kan opprette opptil 25 handlinger for en arbeidsflytregel. Du kan opprette opptil 5 arbeidsflythandlinger for en tidsplanlagt hendelse. Hvis du prøver å opprette flere handlinger enn tillatt for en arbeidsflytregel eller tidsplanlagt hendelse, får du en feilmelding. MERKNAD: Hvis en arbeidsflythandling for en arbeidsflytregel eller tidsplanlagt hendelse avsluttes uventet uten å være fullført, kan det hende de gjenværende handlingene for arbeidsflytregelen eller den tidsplanlagte hendelsen ikke utføres. Hvis du vil ha opplysninger om hva som skjer når en arbeidsflythandling mislykkes, se Om feil i arbeidsflytregler og arbeidsflythandlinger. Posttyper. Du kan opprette arbeidsflytregler og tidsplanlagte hendelser for flere forskjellige posttyper. Hver arbeidsflytregel eller tidsplanlagte hendelser gjelder imidlertid bare for én posttype. Det betyr at hvis du oppretter en arbeidsflytregel eller tidsplanlagt hendelse for en bestemt posttype og vil at samme handling skal utføres for en annen posttype, må du opprette en ny og lignende arbeidsflytregel eller tidsplanlagt hendelse for den andre posttypen. ### Rekkefølge på arbeidsflytregler Når du oppretter en arbeidsflytregel, tilordner Oracle CRM On Demand automatisk regelen til det neste ubrukte nummeret i rekkefølgen for regler basert på den samme posttypen og den samme triggerhendelsen. Hvis triggerhendelsen for arbeidsflytregelen er Etter tilknytning med overordnet eller Etter atskillelse fra overordnet, tilordner Oracle CRM On Demand automatisk regelen til det neste ubrukte nummeret i rekkefølgen for regler basert på den samme posttypen, den samme triggerhendelsen og den samme overordnede posttypen. For arbeidsflytregler som har en annen triggerhendelse enn Tidsplanlagt hendelse, bestemmer rekkefølgenummeret i hvilken rekkefølge Oracle CRM On Demand aktiverer en sekvens med arbeidsflytregler som er basert på den samme posttypen og den samme triggerhendelsen, og eventuelt den samme overordnede posttypen. Du kan endre rekkefølgen på reglene. MERKNAD: Arbeidsflytregler som har triggerhendelsen Tidsplanlagt hendelse, tilordnes også et rekkefølgenummer, men de utføres ikke i rekkefølge. Rekkefølgenummeret er skrivebeskyttet for tidsplanlagte hendelser. For flere opplysninger om hvordan du endrer rekkefølgen på arbeidsflytregler, se Endre rekkefølgen på arbeidsflytregler. ### Avslutte en sekvens med arbeidsflytregler For arbeidsflytregler med en annen triggerhendelse enn Tidsplanlagt hendelse kan du angi at Oracle CRM On Demand skal avslutte behandlingen av en sekvens med arbeidsflytregler hvis betingelsen i en arbeidsflytregel er oppfylt. Når en arbeidsflytregel utløses, evalueres betingelsen i regelen. Hvis betingelsen i regelen er oppfylt og boksen Avslutt for arbeidsflytregelen er avmerket, utføres de aktive handlingene i gjeldende arbeidsflytregel, men etterfølgende arbeidsflytregler som er basert på samme posttype og samme triggerhendelse, og eventuelt samme overordnede posttype, behandles ikke. ### Rekkefølge på arbeidsflythandlinger Når det er flere handlinger for en arbeidsflytregel eller tidsplanlagt hendelse, utføres handlingene i rekkefølgen som er angitt for arbeidsflytregelen, fra handling nummer 1. Hver handling fullføres før neste handling starter. Du kan endre rekkefølgen på handlingene for en regel. For flere opplysninger om arbeidsflythandlinger, se Om arbeidsflythandlinger. For en tidsplanlagt hendelse utføres handlingene for postene som returneres av den filtrerte listen for den aktuelle datoen. Postene behandles i rekkefølge. Det vil si at alle arbeidsflythandlingene for den tidsplanlagte hendelsen utføres i rekkefølgen som er angitt i den tidsplanlagte hendelsen for den første posten i listen, deretter utføres alle handlingene for den andre posten i listen og så videre. ### Feil i arbeidsflytregler og arbeidsflythandlinger Hvis en arbeidsflytregel, tidsplanlagt hendelse eller arbeidsflythandling mislykkes før den er fullført, blir feilen rapportert i Feilovervåker for arbeidsflyt eller rapportert til brukeren som utførte handlingene som utløste arbeidsflytregelen. Dette er avhengig av triggerhendelsestypen i arbeidsflytregelen eller den tidsplanlagte hendelsen og av feiltypen. Hvis du vil ha flere opplysninger, se Om feil i arbeidsflytregler og arbeidsflythandlinger. ### Postsynlighet og arbeidsflythandlinger Når en bruker utfører en handling som utløser en arbeidsflytregel, kan noen av handlingene i arbeidsflytregelen mislykkes hvis brukerens handling fører til at posten ikke lenger er synlig for brukeren. Eksempel: Du har en arbeidsflytregel som utløses når en endret firmapost lagres. Hvis en bruker som eier en firmapost, tilordner firmaet til en annen bruker, utløses arbeidsflytregelen når firmaposten lagres. Hvis den opprinnelige eieren av posten ikke lenger har tilgang til firmaposten på andre måter, for eksempel via team- eller bokmedlemskap, mislykkes alle arbeidsflythandlinger som må ha tilgang til firmaposten. På samme måte mislykkes en forekomst av en tidsplanlagt hendelse hvis brukeren som aktiverte den tidsplanlagte hendelsen, ikke lenger har tilgang til listen som ble valgt i den tidsplanlagte hendelsen. ### Modi for posteierskap og arbeidsflythandlinger Du kan konfigurere posttyper som støtter egendefinerte bøker, i ulike eierskapsmodi: brukermodus, blandet modus eller bokmodus. Hvis du vil ha flere opplysninger om modi for posteierskap, se Om modi for posteierskap. Modusen for posteierskap samhandler med arbeidsflytregler og handlinger. Hvis en arbeidsflythandling for boktilordning prøver å fjerne den primære egendefinerte boken i posten, skjer følgende: Hvis posttypen er konfigurert i bokmodus, vil arbeidsflythandlingen mislykkes. Hvis posttypen er konfigurert i blandet modus, fjerner Oracle CRM On Demand verdien i feltet Bok i posten når den primære egendefinerte boken fjernes fra posten. Hvis posttypen er konfigurert i brukermodus, er ingen av bøkene i posten en primær egendefinert bok, og modusen for posteierskap påvirker ikke arbeidsflythandlingen. Hvis en arbeidsflythandling har en avhengighet for verdien i feltet Eier i en post, for eksempel når handlingen Send e-post er konfigurert for å sende e-post ved hjelp av valget Relativ bruker i post, skjer dette: Hvis posttypen er konfigurert i bokmodus, vil arbeidsflythandlingen mislykkes. Hvis posttypen er konfigurert i brukermodus eller blandet modus, og feltet som identifiserer den relative brukeren for posten, er tomt, mislykkes arbeidsflythandlingen. Hvis du for eksempel konfigurerer en handling for e-postsending til en firmaeier og firmaposttypen er konfigurert i blandet modus, mislykkes arbeidsflythandlingen hvis feltet Eier i firmaposten er tomt. Men hvis feltet Eier er utfylt, vil arbeidsflythandlingen lykkes. ### Ventetid Arbeidsflytregler med en annen triggerhendelse enn Tidsplanlagt hendelse evalueres i rekkefølge og synkront. Den generelle oppdateringen fullføres ikke før alle reglene er evaluert. Arbeidsflytreglene legger derfor til en del ventetid i operasjoner (det vil si tiden mellom starten og fullføringen av en operasjon). Hver oppgave som opprettes av en arbeidsflytregel, kan for eksempel få så mye som 20 % ventetid for en postoppdatering. Hver e-post som opprettes av en arbeidsflytregel, gir omtrent 5 % mer ventetid. Uttrykk tar mindre tid å evaluere. For minst mulig ventetid kan du legge til gjensidig utelukkende uttrykk i arbeidsflytbetingelsene. Bygg arbeidsflytreglene trinnvis med tanke på ytelse. Klikk på et emne hvis du vil vise trinnvise fremgangsmåter for følgende: Opprette arbeidsflytregler Opprette tidsplanlagte hendelser Opprette arbeidsflythandlinger: Tilordne en bok Opprette arbeidsflythandlinger: Opprett integreringshendelse Opprette arbeidsflythandlinger: Opprett oppgave Opprette arbeidsflythandlinger: Send e-post Opprette arbeidsflythandlinger: Oppdater verdier Opprette arbeidsflythandlinger: Vent Endre rekkefølgen på arbeidsflytregelhandlinger Endre rekkefølgen på arbeidsflytregler Deaktivere arbeidsflytregler og handlinger Slette arbeidsflytregler og handlinger

Publisert August 2022 | Copyright © 2005, 2022, Oracle og/eller tilknyttede selskaper. Legal Notices.